text:
ຂ່າວສານ
ປີ 2022 ແມ່ນປີ “ສາມັກຄີ ມີລະບຽບວິໄນ, ເປັນເຈົ້າການປັບຕົວຢ່າງປອດໄພ ແລະ ມີປະສິດທິຜົນ, ຟື້ນຟູພັດທະນາ”
ເຂົ້າຮ່ວມກອງປະຊຸມຢູ່ສະຖານທີ່ເຊື່ອມຕໍ່ທີ່ມີສຳນັກງານລັດຖະບານ ມີທ່ານເລຂາທິການໃຫຍ່ ພັກກອມມູນິດ ຫວຽດນາມ ຫງວຽນຝູຈ້ອງ; ທ່ານປະທານປະເທດຫວຽດນາມ ຫງວຽນຊວັນຟຸກ; ທ່ານປະທານສະພາແຫ່ງຊາດຫວຽດນາມ ເວືອງດິ່ງເຫວ້. ກອງປະຊຸມໄດ້ເຊື່ອມຕໍ່ກັບ 63 ແຂວງ, ນະຄອນ. ຢູ່ທີ່ກອງປະຊຸມ, ທ່ານເລຂາທິການໃຫຍ່ ຫງວຽນຝູຈ້ອງ ໄດ້ມີບົດກ່າວປາໄສຊີ້ນຳ, ກຳນົດທິດວຽກງານຊີ້ນຳ, ບໍລິຫານ, ກໍຄື ຈັດຕັ້ງປະຕິບັດແຜນການພັດທະນາເສດຖະກິດ - ສັງຄົມ ປີ 2022 ຂອງ ລັດຖະ ບານ, ບັນດາກະຊວງ, ຂະແໜງການ, ທ້ອງຖິ່ນ.ກ່າວຄຳເຫັນໄຂກອງປະຊຸມ, ທ່ານນາຍົກລັດຖະມົນຕີ ຟ້າມມິງຈິງ ສະເໜີໃຫ້ບັນດາຜູ້ແທນສຸມໃສ່ວິໄຈ, ຕີລາຄາໝາກຜົນປະຕິບັດໜ້າທີ່ການເມືອງປີ 2021, ຢືນຢັນບັນດາຈຸດດີ ແລະ ຍົກອອກຈຸດອ່ອນ, ຂໍ້ຈຳກັດ ແລະ ສາຍເຫດຢ່າງກົງໄປກົງມາ. ພ້ອມທັງສະເໜີບັນດາມາດຕະການແກ້ໄຂ, ປຶກສາຫາລືຢ່າງລະອຽດ ແລະ ເປັນເອກະພາບຕໍ່ເປົ້າໝາຍ, ໜ້າທີ່, ມາດຕະການຕົ້ນຕໍເພື່ອປະຕິບັດໜ້າທີ່ການເມືອງສຳຄັນ ໂດຍພັກ, ລັດ, ປະຊາຊົນມອບໝາຍໃຫ້, ເປັນຕົ້ນແມ່ນ ແຜນການພັດທະນາເສດຖະກິດ - ສັງຄົມ ແລະ ແຜນງົບປະມານແຫ່ງລັດປີ 2022 ໃນເງື່ອນໄຂຫຍຸ້ງຍາກ ແລະ ສິ່ງທ້າທາຍ.
ທ່ານນາຍົກລັດຖະມົນຕີ ຢືນຢັນວ່າ ປີ 2022 ແມ່ນປີມີຄວາມໝາຍສຳຄັນໃນການຈັດຕັ້ງປະຕິບັດບັນດາ ເປົ້າໝາຍ ຂອງແຜນການ 5 ປີ 2021 – 2025, ລັດຖະບານໄດ້ຫັນເປັນລະອຽດເພື່ອຈັດຕັ້ງປະຕິບັດບັນດາເປົ້າໝາຍ ແລະ ໜ້າທີ່ລະອຽດໃນປີ 2022. ດ້ວຍຫົວຂໍ້ “ສາມັກຄີ ມີລະບຽບວິໄນ, ເປັນເຈົ້າການປັບຕົວຢ່າງປອດໄພ ແລະ ມີປະສິດທິຜົນ, ຟື້ນຟູພັດທະນາ”. ທ່ານນາຍົກລັດຖະມົນຕີສະເໜີໃຫ້ຍູ້ແຮງການສ້າງໂຄງປະກອບເສດຖະກິດຄືນໃໝ່ຕິດພັນກັບການປ່ຽນໃໝ່ຮູບແບບການເຕີບໂຕ; ຫັນຕະຫຼາດສົ່ງອອກໃຫ້ຫຼາກຫຼາຍ;ເລັ່ງລັດ ຄວາມຄືບໜ້າຂອງໂຄງການໂຄງລ່າງພື້ນຖານ; ຍູ້ແຮງການສ້າງໂຄງປະກອບກະສິກຳຄືນໃໝ່… ຄຽງຄູ່ກັບນັ້ນ, ຜັນຂະຫຍາຍບັນດາມາດຕະການ ເພື່ອຫັນບັນດາຄຳໝັ້ນສັນຍາຂອງຫວຽດນາມ ທີ່ກອງປະຊຸມສະຫະປະຊາຊາດກ່ຽວກັບການປ່ຽນແປງຂອງດິນຟ້າອາກາດຄັ້ງທີ 26 (COP 26) ໃຫ້ປາກົດຜົນເປັນຈິງ
ທ່ານນາຍົກລັດຖະມົນຕີ ຟ້າມມິງຈີ້ງ ໃຫ້ຮູ້ວ່າ: ລັດຖະບານຈະສືບຕໍ່ສ້າງລະບອບລະບຽບການໃຫ້ສົມບູນແບບ, ສ້າງກົງຈັກ ແລະ ຈັດຕັ້ງປະຕິບັດກົດໝາຍ, ກຳແໜ້ນສະພາບການ ແກ້ໄຂທຸກກໍລະນີຢ່າງທັນການ ແລະ ບໍ່ປະໃຫ້ຕົກຢູ່ໃນທ່າຮັບ ແລະ ກະທັນຫັນ ຕໍ່ຄວາມໝັ້ນຄົງ ແລະ ການປ້ອງກັນປະເທດ; ເດັດດ່ຽວຕໍ່ສູ້ປົກປັກຮັກສາອະທິປະໄຕ ແລະ ຜືນແຜ່ນດິນອັນຄົບຖ້ວນຂອງປະເທດຊາດ; ສືບຕໍ່ເອົາໃຈໃສ່ໜູນຊ່ວຍປະຊາຄົມຊາວຫວຽດນາມ ອາໄສຢູ່ຕ່າງປະເທດ ແລະ ຜັນຂະຫຍາຍປະຕິບັດວຽກງານປົກປ້ອງ ພົນລະເມືອງຢ່າງມີປະສິດທິຜົນ.
(ແຫຼ່ງຄັດຈາກ VOV)


c: text/html

text:
ກອງປະຊຸມເຈົ້າໜ້າທີ່ອາວຸດໂສ ປະເທດລຸ່ມແມ່ນ້ຳຂອງ ກ່ຽວກັບວຽກງານຕ້ານການຄ້າມະນຸດ ຄັ້ງທີ 11
ກອງປະຊຸມເຈົ້າໜ້າທີ່ອາວຸດໂສຂອງ 6 ປະເທດລຸ່ມແມ່ນ້ຳຂອງ ກ່ຽວກັບວຽກງານຕ້ານການຄ້າມະນຸດ ຫຼື ຂະບວນການຄອມມິດ ຄັ້ງທີ 11 ໄດ້ໄຂຂຶ້ນຢ່າງເປັນທາງການ ໃນວັນທີ 24 ພະຈິກ 2016 ນີ້ ທີ່ໂຮງແຮມລາວພຣາຊາ ນະຄອນຫຼວງວຽງຈັນ ພາຍໃຕ້ຄຳຂວັນ “ເສີມຂະຫຍາຍເປັນອັນໜຶ່ງອັນດຽວ” ເພື່ອປັບປຸງວິທີການສະກັດກັ້ນ ແລະຕ້າການຄ້າມະນຸດ ໂດຍຖືເອົາຜູ້ຖືກເຄາະຮ້າເປັນໃຈກາງ ເພື່ອຮຽນຮູ້ປະສົບການຂອງບັນດາປະເທດຄອມມິດ ໂດຍການເປັນປະທານຂອງ ພົຕ ສົມແກ້ວ ສີລາວົງ ລັດຖະມົນຕີກະຊວງປ້ອງກັນຄວາມສະຫງົບ, ທັງເປັນຮອງກຳມະການຕ້າການຄ້າມະນຸດລະດັບຊາດ, ເຈົ້າໜ້າທີ່ອາວຸໂສ ແລະ ພາກສ່ວນຕ່າງໆທີ່ກ່ຽວຂ້ອງ 6 ປະເທດລຸ່ມແມ່ນ້ຳຂອງຄື: ລາຊະນາຈັກກຳປູເຍ, ສປ ຈີນ, ສປປ ລາວ, ລາຊະອານາຈັກ ໄທ, ສາທາລະນະລັດ ສະຫະພາບມຽນມາ ແລະ ຫວຽດນາມ. ແລະ ບັນດາຜູ້ສັງເກດການ, ຜູ້ຕາງໜ້າກອງເຂລາອາຊຽນ, ບັນດາທູດຕານຸທູດ, ອົງການຈັດຕັ້ງສາກົນລະຫວ່າງປະເທດ, ອົງການຈັດຕັ້ງສາກົນບໍ່ສັງກັດລັດຖະບານ ປະຈຳລາວ ແລະ ພາກພື້ນເຂົ້າຮ່ວມ. ກອງປະຊຸມເຈົ້າໜ່າທີ່ອາວຸໂສ ທີ່ສປປ ລາວໄດ້ຮັບກຽດເປັນເຈົ້າພາບໃນຄັ້ງໃນ ເປັນການສານຕໍ່ທົບທວນຄວາມຄືບໜ້າຂອງແຜນງານພາກພື້ນ ສະບັບທີ 4 ປີ 2015-2018 ທີ່ກວມເອົາ 5 ຂົງເຂດຂອງວຽກງານຕ້ານການຄ້າມະນຸດ ນະໂຍບາຍ ແລະ ການຮ່ວມມືການປ້ອງກັນ, ການປົກປ້ອງ, ການດຳເນີນຄະດີ, ການຕິດຕາມ ແລະ ການປະເມີນຜົນ ບົນພື້ນຖານບົດບັນທຶກຄວາມເຂົ້າໃຈຂອງຄອມມິດ. ກອງປະຊຸມເຈົ້າໜ້າທີ່ອາວຸໂສ ຄັ້ງທີ 11 ນີ້ ໄດ້ປຶກສາຫາລືແລກປ່ຽນຄຳຄິດເຫັນໃນບັນຫາຕ່າງໆຄືື: ການປະສານງານໃນວຽກງານຕ້ານການຄ້າມະນຸດ ການແລກປ່ຽນ ແລະ ຖອດຖອນບົດຮຽນໃນໄລຍະຜ່ານມາ, ການກຳນົດຜູ້ເຄາະຮ້າຍ, ຕົວຊີ້ວັດຂອງຜູ້ຖືກເຄາະຮ້າຍ ແລະ ກົນໄກການສົ່ງຜູ້ຖືກເຄາະຮ້າຍຈາກການຄ້າມະນຸດ ໃນບັນດາປະເທດຄອມມິດ, ການປຶກສາຫາລືກັບຄູ່ຮ່ວມງານ ລວມທັງບັນດາປະເທດອາຊຽນ, ການຮ່ວມມືລະຫວ່າງຄອມມິດ ກັບອົງການຈັດຕັ້ງທາງສັງຄົມ, ການມີສ່ວນຮ່ວຂອງໄວໜຸ່ມ ແລະ ອົງການຈັດຕັ້ງສັງຄົມ ໃນວຽກງານຕ້ານ ແລະ ສະກັດກັ້ນການຄ້າມະນຸດ, ຄວາມຍືນຍົງ ແລະ ການພັດທະນາຄວາມອາດສາມາດຂອງຂະບວນການຄອມມິດ ໂດຍອີງໃສ່ການປະເມີນຄວາມສາມາດຂອງຊ່ຽວຊານ ໃນປີ 2015 ແລະ ບຸລິມະສິດ ໃນຊຸມປີຕໍ່ໜ້າ. ແລະ ສຳຄັນອີກອັນໜຶ່ງ ແມ່ນກອງປະຊຸມໄດ້ຈັດກອງປະຊຸມຊາວໜຸ່ມຄອມມິດ ແລະ ການຮ່ວມມືກັບອົງການຈັດຕັ້ງທາງສັງຄົມ ທີ່ຈັດຂຶ້ນຄ່ຽງຄູ່ກັບກອງປະຊຸມເຈົ້າໜ້າທີ່ອາວຸໂສ ຄັ້ງນີ້ ຊຶ່ງເປັນການຊີ້ໃຫ້ເຫັນວ່າ: ວຽກງານການຕ້ານການຄ້າມະນຸດຕ້ອງມີທຸກຄົນ ທຸກພາກສ່ວນມີສ່ວນຮ່ວມນຳກັນຢ່າງຕັ້ງໜ້າ ແລະສ້າງສັນ.

robotstxt: allowed

filter: keep


text:
ວັນທີ 14 ມີຖຸນາ 2021 ນີ້, ທີ່ສູນປະຕິ ບັດງານຄະນະສະເພາະກິດ ປ້ອງກັນ ຄວບຄຸມ ແລະແກ້ໄຂ ການລະບາດຂອງພະຍາດໂຄວິດ-19 ໄດ້ເປີດກອງປະຊຸມ ປຶກສາຫາລືການກະກຽມຄວາມພ້ອມ ແລະເຝົ້າລະວັງ ໄພພິບັດນ້ໍາຖ້ວມ ຢູ່ແຂວງຫຼວງພະບາງ ແລະກຽມອຸປະກອນອອກໄປຊ່ວຍເຫຼືອແຂວງໄຊຍະບູລີ ທີ່ຖືກໄພພິບັດນ້ໍາຖ້ວມໃນປະຈຸບັນ, ໂດຍເປັນປະທານຂອງ ທ່ານ ບຸນເລື່ອມ ມະນີວົງ ຮອງເຈົ້າແຂວງ ປະທານຄຸ້ມຄອງໄພພິບັດຂັ້ນແຂວງຫຼວງພະບາງ, ມີບັນດາຄະນະສະເພາະກິດ ແລະຂະແໜງການທີ່ກ່ຽວຂ້ອງເຂົ້າຮ່ວມ.
ກອງປະຊຸມຄັ້ງນີ້ ເປັນການປະຕິບັດຕາມຄໍາສັ່ງດ່ວນ ຂອງທ່ານເຈົ້າແຂວງຫຼງພະບາງ ໃນການເຝົ້າລະວັງ ແລະກຽມຄວາມພ້ອມຮັບມືກັບໄພພິບັດ ນ້ໍາຖ້ວມ, ເນື່ອງຈາກມີຝົນຕົກໜັກມາຫຼາຍມື້ຕິດຕໍ່ກັນ ເຮັດໃຫ້ບາງແຂວງພາຍໃນປະເທດ ເກີດມີສະພາບນ້ຳຖ້ວມ ໂດຍສະເພາະແມ່ນແຂວງໄຊຍະບູລີ ທີ່ເປັນແຂວງໃກ້ຄຽງ ກັບແຂວງຫຼວງພະບາງ, ວາລະກອງປະຊຸມ ທ່ານ ບຸນເລື່ອມ ມະນີວົງ ໄດ້ມີຄໍາເຫັນເນັ້ນໜັກ ໃຫ້ບັນດາຂະແໜງການທີກ່ຽວຂ້ອງ ໂດຍສະເພາະພະແນກແຮງງານ ແລະ ສະຫວັດດີການສັງຄົມແຂວງ, ທີມງານອາສາສະໝັກໜ່ວຍກູ້ໄພ ປະຈໍາແຂວງຫຼວງພະບາງ ແລະກອງບັນຊາການທະຫານແຂວງ-ເມືອງ ແລະນະຄອນ ຫຼວງພະບາງ ຕະຫຼອດຮອດປະຊາຊົນບັນດາເຜົ່າ ຕ້ອງມີສະຕິ ໃນການກຽມຄວາມພ້ອມ ຮັບມືກັບໄພພິບັດຈາກທຳມະຊາດທີ່ອາດຈະເກີດຂື້ນ, ໂດຍສະເພາະປະຊາຊົນ ທີອາໄສຢູ່ຕິດແຄມແມ່ນ້ຳຂອງ ແລະແຫຼ່ງນ້ຳສາຂາ ໃຫ້ມີສະຕິ ແລະເຝົ້າລະວັງການເພີ່ມຂື້ນຂອງລະດັບນ້ຳ ລວມທັງການແຜ່ລະບາດຂອງພະຍາດຕາມລະດູການ,
ພ້ອມນີ້ ທ່ານໄດ້ເນັ້ນໜັກ ໃຫ້ພາກສ່ວນກ່ຽວຂ້ອງ ກະກຽມກຳລັງຄົນ, ອຸປະກອນເຄື່ອງໃຊ້, ເຄື່ອງດືມ ແລະອາຫານ ເພື່ອໄປຊ່ວຍເຫຼືອແຂວງໄຊຍະບູລີ ທີ່ກຳລັງປະສົບກັບໄພພິບັດນ້ຳຖ້ວມໃນປະຈຸບັນ. ກອງປະຊຸມຄັ້ງນີ້, ຜູ້ເຂົ້າຮ່ວມໄດ້ມີການຄົ້ນຄວ້າ ເພື່ອວາງມາດຕະການສືບຕໍ່ເຂັ້ມງວດບັນດາ ຈຸດກວດກາ ຄົນເຂົ້າ-ອອກ ເພື່ອຮັບປະກັນບໃຫ້ມີການລະບາດ ຂອງພະຍາດໂຄວິດ 19 ພາຍໃນແຂວງຫຼວງພະບາງ ໃນນັ້ນ ໄດ້ສືບຕໍ່ເຂັ້ມງວດຈຸດກວດກາ 5 ຈຸດເຂົ້າ-ອອກແຂວງ ແລະສືບຕໍເຂັ້ມງວດ ເກັບກຳສະຖິຕິບັນດາບ້ານ ທີມີຄົນມາພັກເຊົ້າ, ພ້ອມທັງຕິດຕາມກວດກາຄືນ ບາງມາດຕະການທີ່ໄດ້ຜ່ອນຜັນ ເປັນຕົ້ນ ການບໍລິການຂອງຮ້ານອາຫານ, ຮ້ານກິນດື່ມ ແມ່ນໃຫ້ເຂັ້ມງວດໃນການຈັດຕັ້ງປະຕິບັດຕາມາດຕະການ ທີ່ຄະນະສະເພາະກິດວາງອອກ ຫາກລະເມີດຈະຕ້ອງປະຕິບັດ ຕາມກົດລະບຽບຂອງຄະນະສະເພາະກິດວາງໄວ້.
ຂ່າວ: ທະນູສີນ ອິດທິພົນ


text:
ຂ່າວສານ
ພື້ນຖານໝັ້ນແກ່ນເພື່ອໃຫ້ຫວຽດນາມ ສືບຕໍ່ຊຸກຍູ້ຄວາມສະເໝີພາບລະຫວ່າງ ຍິງ - ຊາຍ
ດ້ວຍຄວາມມານະພະຍາຍາມໃນຫຼາຍປີຜ່ານມາ, ຫວຽດນາມ ບັນລຸໄດ້ຜົນງານຫຼາຍຢ່າງກ່ຽວກັບວຽກງານຄວາມສະເໝີພາບລະຫວ່າງຍິງ - ຊາຍ, ໂດຍໂລກຢັ້ງຢືນວ່າແມ່ນໜຶ່ງ ໃນຈຳນວນ 10 ປະເທດປະຕິບັດເປົ້າໝາຍທີ 5 ກ່ຽວກັບການຊຸກຍູ້ຄວາມສະເໝີພາບລະຫວ່າງ ຍິງ - ຊາຍ ແລະ ການມອບສິດໃຫ້ແກ່ແມ່ຍິງ ແລະ ເດັກຍິງໃນບັນດາເປົ້າໝາຍພັດທະນາແບບຍືນຍົງຂອງ ສປຊ ໄດ້ເປັນຢ່າງດີ. ບັນດາຜົນງານທີ່ບັນລຸໄດ້ນັ້ນ ໄດ້ກາຍເປັນພື້ນຖານອັນໝັ້ນແກ່ນ, ແມ່ນກຳລັງໜູນຢ່າງແຮງເພື່ອໃຫ້ ຫວຽດນາມ ສືບຕໍ່ປະຕິບັດບັນດາເປົ້າໝາຍກ່ຽວກັບຄວາມສະເໝີພາບລະຫວ່າງຍິງ-ຊາຍ, ປະກອບສ່ວນບັນລຸໄດ້ບັນດາເປົ້າໝາຍພັດທະນາແບບຍືນຍົງຈົນຮອດປີ 2030.
ພາບປະກອບ: TTXVN
ໂດຍປະຕິບັດຍຸດທະສາດແຫ່ງຊາດກ່ຽວກັບຄວາມສະເໝີພາບລະຫວ່າງຍິງ - ຊາຍໄລຍະ 2011 – 2020, ຫວຽດນາມມີຫຼາຍໝາກຜົນທີ່ເປັນໜ້າຊື່ນຊົມ, ປະກອບສ່ວນເຂົ້າໃນການຮັດແຄບໄລຍະຫ່າງລະຫວ່າງຍິງ-ຊາຍ ໃນບັນດາຂົງເຂດ, ສ້າງເງື່ອນໄຂເພື່ອ ໃຫ້ແມ່ຍິງປະກອບສ່ວນຢ່າງຕັ້ງໜ້າເຂົ້າໃນວິວັດການພັດທະນາເສດຖະກິດ - ສັງຄົມຂອງປະເທດຊາດ.
ພື້ນຖານໝັ້ນແກ່ນ
ຕາມບົດລາຍງານພັດທະນາມະນຸດປີ 2020 ຂອງ ອົງການສປຊ ເພື່ອການພັດທະນາ (UNDP) ແລ້ວ, ດັດຊະນີພັດທະນາມະນຸດ (HDI) ຂອງ ຫວຽດນາມ ແມ່ນ 0,704, ເພີ່ມຂຶ້ນ 1 ຂັ້ນເມື່ອທຽບໃສ່ກັບປີກາຍນີ້ ແລະ ຢືນຢູ່ອັນດັບທີ 117/189 ປະເທດ ແລະ ເຂດແຄ້ວນ, ສ້າງຂີດໝາຍເປັນຄັ້ງທຳອິດທີ່ ຫວຽດນາມ ໄດ້ຢູ່ໃນກຸ່ມບັນດາປະເທດມີດັດຊະນີ HDI ຢູ່ລະດັບສູງ. ພ້ອມກັນນັ້ນ, ການຂາດຄວາມສະເໝີພາບກ່ຽວກັບລາຍຮັບ (19,1%) ແລະ ດັດຊະນີ Gini (35,7) ແມ່ນຕົວເລກວັດແທກການ ຂາດຄວາມສະເໝີພາບຂອງ ຫວຽດນາມ ນອນໃນກຸ່ມປະເທດຕ່ຳທີ່ສຸດ ໃນຈຳນວນບັນດາປະເທດໄດ້ປຽບທຽບໃນປີ 2019. ນີ້ແມ່ນຜົນງານບໍ່ພຽງແຕ່ເປັນຂອງປະເທດທີ່ມີລາຍຮັບປານກາງຕ່ຳໃດກໍ່ສາມາດບັນລຸໄດ້.
ໝາກຜົນໃນການປະຕິບັດຄວາມສະເໝີພາບລະຫວ່າງຍິງ - ຊາຍຍັງໄດ້ສະແດງອອກໃຫ້ເຫັນໃນແງ່ມູມຫຼຸດຜ່ອນໄລຍະຫ່າງລະຫວ່າງຍິງຊາຍໃນຂົງເຂດເສດຖະກິດ, ແຮງງານ, ວຽກເຮັດງານທຳ; ຍົກສູງສິດອຳນາດດ້ານເສດຖະກິດໃຫ້ແກ່ແມ່ຍິງ, ເພີ່ມທະວີການສຳຜັດຂອງແມ່ຍິງທຸກຍາກຢູ່ຊົນນະບົດ, ແມ່ຍິງຊົນເຜົ່າສ່ວນໜ້ອຍຕໍ່ບັນດາແຫຼ່ງກຳລັງເສດຖະກິດ, ຕະຫຼາດແຮງງານ, ເອົາໃຈໃສ່ ພັດທະນາແຫຼ່ງຊັບພະຍາກອນມະນຸດເພດຍິງໃຫ້ມີຄຸນນະພາບສູງ. ໝາກຜົນການສຳຫຼວດກວດກາປະຊາກອນ ແລະ ເຮືອນຢູ່ໃນປີ 2021 ຂອງກົມໃຫຍ່ສະຖິຕິໄດ້ສະແດງໃຫ້ເຫັນວ່າ ເພດຍິງກວມເອົາເຖິງ 47,3% ກຳລັງແຮງງານຫຼັກຂອງທົ່ວປະເທດ. ມີວິສາຫະກິດຫຼາຍກ່ວາ 285.000 ແຫ່ງໂດຍແມ່ຍິງນຳໜ້າ, ກວມເອົາ 24%ຍອດຈຳນວນວິສາຫະກິດໃນທົ່ວປະເທດ. ອັດຕາແມ່ຍິງຮູ້ໜັງສືໃນເກນອາຍຸແຕ່ 15 – 60 ປີບັນລຸກ່ວາ 97%, ອັດຕາແມ່ຍິງຮຽນຈົບປະລິນຍາໂທບັນລຸກ່ວາ 54%, ອັດຕາແມ່ຍິງຮຽນຈົບປະລິນຍາເອກ ບັນລຸເກືອບ 31%.
ສິ່ງທີ່ເປັນໜ້າກ່າວເຖິງນັ້ນແມ່ນ ໃນໄລຍະ 2011 – 2020, ເນື້ອໃນຄວາມສະເໝີພາບລະຫວ່າງຍິງຊາຍໄດ້ເພີ່ມເຕີມ ຫຼືສົມທົບເຂົາໃນຫຼາຍເອກະສານນິຕິກຳສຳຄັນຂອງ ຫວຽດນາມ. ໄປຄຽງຄູ່ກັນນັ້ນ, ມີຫຼາຍນະໂຍບາຍທີ່ມີລັກສະນະບຸກທະລຸປຽບເໝືອນດັ່ງຂໍ້ກຳນົດຂອງກົດໝາຍວ່າດ້ວຍການປະກັນໄພສັງຄົມປີ 2014, ຕາມນັ້ນແລ້ວ ຜູ້ອອກແຮງງານຊາຍພັກວຽກທີ່ພວມຕ່າຍປະກັນໄພສັງຄົມຍັງໄດ້ຮັກສາເງິນເດືອນ ແລະ ເງິນອຸດໜູນໄວ້ເປັນປົກກະຕິຄືເຖິງໃນເວລາເມຍເກີດລູກ ຫຼື ເພີ່ມອາຍຸພັກກິນເບ້ຍບຳນານຂອງແມ່ຍິງຕາມຂັ້ນຕອນການກຳນົດຂອງກົດໝາຍວ່າດ້ວຍແຮງງານສະບັບປັບປຸງໃນປີ 2019. ຜົນງານນີ້ໄດ້ສະແດງໃຫ້ເຫັນຄຳໝັ້ນສັນຍາດ້ານການເມືອງຢ່າງແຮງຂອງພັກ ແລະ ລັດ ຫວຽດນາມ ກ່ຽວກັບຄວາມສະເໝີພາບລະຫວ່າງຍິງ - ຊາຍ ແລະ ຄວາມກ້າວໜ້າໃນວຽກງານນິຕິບັນຍັດໃນປັດຈຸບັນ ແລະ ອະນາຄົດ.
ດ້ວຍຄວາມມານະພະຍາຍາມຂອງທົ່ວລະບົບການເມືອງ, ພາຍຫຼັງ 10 ປີແຫ່ງການຜັນຂະຫຍາຍຍຸດທະສາດຄວາມສະເໝີພາບລະຫວ່າງ ຍິງ - ຊາຍ, ຫວຽດນາມ ບັນລຸໄດ້ຫຼາຍໝາກຜົນທີ່ເປັນໜ້າຊື່ນຊົມ, ປະກອບສ່ວນເຂົ້າໃນການຮັດແຄບໄລຍະຫ່າງລະຫວ່າງຍິງຊາຍໃນຂົງເຂດຕ່າງໆ, ສ້າງເງື່ອນໄຂເພື່ອໃຫ້ແມ່ຍິງປະກອບສ່ວນຢ່າງຕັ້ງໜ້າເຂົ້າໃນວິວັດການພັດທະນາເສດຖະກິດ - ສັງຄົມຂອງປະເທດຊາດ. ພິເສດ, ໝາກຜົນຂອງການເລືອກຕັ້ງສະມາຊິກສະພາແຫ່ງຊາດຊຸດທີ XV, ສະມາຊິກສະພາປະຊາຊົນທຸກຂັ້ນອາຍຸການ 2021 – 2026 ອັດຕາ ສະມາຊິກສະພາແຫ່ງຊາດເພດຍິງແມ່ນ 30,26% ແລະ ເກືອບ 30% ແມ່ນແມ່ຍິງເຂົ້າຮ່ວມສະມາຊິກສະພາປະຊາຊົນທຸກຂັ້ນ ຍິ່ງສະແດງໃຫ້ເຫັນວ່າພັກ ແລະ ລັດ ໄດ້ ແລະ ພວມມານະພະຍາຍາມປະຕິບັດຄວາມສະເໝີພາບລະຫວ່າງຍິງຊາຍ ແລະ ມອບສິດໃຫ້ແກ່ແມ່ຍິງຫວຽດນາມ.
ສືບຕໍ່ຮັດແຄບໄລຍະຫ່າງລະຫວ່າງຍິງ - ຊາຍ
ເພື່ອແນໃສ່ສືບຕໍ່ຮັດແຄບໄລຍະຫ່າງລະຫວ່າງຍິງ - ຊາຍ, ວັນທີ 3 ມີນາ ປີ 2021, ລັດຖະບານ ຫວຽດນາມ ໄດ້ປະກາດໃຊ້ຍຸດທະສາດແຫ່ງຊາດກ່ຽວກັບຄວາມສະເໝີພາບລະຫວ່າງຍິງຊາຍ ໄລຍະ 2021 – 2030, ສືບຕໍ່ສ້າງເງື່ອນໄຂ, ກາລະໂອກາດເພື່ອໃຫ້ເພດຍິງ ແລະ ເພດຊາຍໄດ້ເຂົ້າຮ່ວມ, ຊົມໃຊ້ຢ່າງມີຄວາມສະເໝີພາບໃນບັນດາຂົງເຂດຂອງຊີວິດສັງຄົມ, ປະກອບສ່ວນເຂົ້າໃນການພັດທະນາແບບຍືນຍົງຂອງປະເທດຊາດ. 6 ເປົ້າໝາຍລະອຽດຂອງຍຸດທະສາດທີ່ໄດ້ວາງອອກໃນຂົງເຂດ: ການເມືອງ, ເສດຖະກິດ, ແຮງງານ, ໃນຊີວິດຄອບຄົວ ແລະ ການປ້ອງກັນ, ຕ້ານ, ຮັບມືກັບ ການໃຊ້ຄວາມຮຸນແຮງບົນພື້ນຖານທາງເພດ, ໃນຂົງເຂດສາທາລະນະສຸກ, ການສຶກສາ, ບຳລຸງສ້າງ ແລະ ຂົງເຂດຖະແຫຼງຂ່າວ ແລະ ການສື່ສານ.
ຫວຽດນາມ ກໍ່ໄດ້ປະກາດໃຊ້ແຜນການຜັນຂະຫຍາຍການປະຕິບັດຍຸດທະສາດແຫ່ງຊາດກ່ຽວກັບຄວາມສະເໝີພາບລະຫວ່າງຍິງຊາຍ. ແຜນການລວມມີການເພີ່ມທະວີການຊີ້ນຳ, ນຳພາຂອງຄະນະພັກທຸກຂັ້ນ, ຄວາມຮັບຜິດຊອບໃນການຄຸ້ມຄອງຂອງອຳນາດການປົກຄອງທຸກຂັ້ນໃນການຍົກສູງຄວາມຮັບຮູ້, ຜັນຂະຫຍາຍປະຕິບັດ ແລະ ສ້າງລະບອບລະບຽບການກ່ຽວກັບຄວາມສະເໝີພາບລະຫວ່າງຍິງຊາຍໃຫ້ສົມບູນແບບ. ສ້າງລະບົບນະໂຍບາຍ, ກົດໝາຍຮັບປະກັນບັນດາຫຼັກການສະເໝີພາບລະຫວ່າງຍິງຊາຍໃຫ້ສົມບູນແບບໃນຂົງເຂດທີ່ກ່ຽວຂ້ອງ. ປະຕິບັດການສົມທົບບັນດາເນື້ອໃນຄວາມສະເໝີພາບລະຫວ່າງຍິງຊາຍ ໃນການສ້າງນະໂຍບາຍ, ກົດໝາຍ ແລະ ບັນດາລາຍການ, ຍຸດທະສາດ, ແຜນການພັດທະນາເສດຖະກິດ - ສັງຄົມ. ພ້ອມກັນນັ້ນ ແມ່ນກໍ່ສ້າງ ແລະ ຜັນຂະຫຍາຍບັນດາໂຄງການເພື່ອແນໃສ່ຊຸກຍູ້ການປະຕິບັດຄວາມສະເໝີພາບລະຫວ່າງຍິງຊາຍ ແລະ ປ້ອງກັນ, ຕ້ານ, ຮັບມືກັບການໃຊ້ຄວາມຮຸນແຮງບົນພື້ນຖານທາງເພດ, ຍູ້ແຮງວຽກງານຖະແຫຼງຂ່າວ, ໂຄສະນາ, ໝູນໃຊ້ເຕັກໂນໂລຢີຂໍ້ມູນຂ່າວສານເພື່ອຍົກສູງຄວາມຮັບຮູ້ໃຫ້ແກ່ປະຊາຊົນທຸກຊັ້ນຄົນກ່ຽວກັບຄວາມສະເໝີພາບລະຫວ່າງຍິງຊາຍ. ເພີ່ມທະວີກຳລັງຄວາມສາມາດຂອງກົງຈັກ ການຄຸ້ມຄອງລັດກ່ຽວກັບຄວາມສະເໝີພາບລະຫວ່າງຍິງຊາຍທຸກຂັ້ນ.
ຄວາມເອົາໃຈໃສ່ຢ່າງເລິກເຊິ່ງຂອງພັກ ແລະ ລັດ, ການສ້າງ, ປະກາດໃຊ້ກອບນິຕິກຳຢ່າງຄົບຖ້ວນ, ຈາກລັດຖະທຳມະນູນ, ກົດໝາຍຕະຫຼອດຮອດການສົມທົບເປົ້າໝາຍຄວາມສະເໝີພາບລະຫວ່າງຍິງຊາຍເຂົ້າໃນບັນດາກົນໄກ, ນະໂຍບາຍພັດທະນາໄດ້ ແລະ ພວມສ້າງເງື່ອນໄຂສະດວກ ເພື່ອໃຫ້ແມ່ຍິງໄດ້ເຂົ້າຮ່ວມການສ້າງສາປະເທດຊາດ, ພັດທະນາຕົນເອງ ແລະ ຊຸກຍູ້ເປົ້າໝາຍປະຕິບັດຄວາມສະເໝີພາບລະຫວ່າງຍິງຊາຍຢູ່ ຫວຽດນາມ.
ແຫຼ່ງຄັດຈາກ VOV


text:
(ສພຊ) ໂດຍສືບຕໍ່ທິດຊີ້ນໍາຂອງກອງປະຊຸມຄະນະປະຈໍາສະພາແຫ່ງຊາດ ເພື່ອຮັບປະກັນໃຫ້ເນື້ອໃນການປັບປຸງກົດໝາຍວ່າດ້ວຍການແກ້ໄຂຄໍາຮ້ອງທຸກ ມີເນື້ອໃນຮັດກຸມ, ຄົບຖ້ວນ, ສົມບູນ, ມີປະສິດທິພາບ, ປະສິດທິຜົນ, ຖືກ ຕ້ອງຕາມຫລັກວິທະຍາສາດ ຂອງການສ້າງກົດໝາຍ, ສໍາເລັດຕາມແຜນການດຳເນີນງານຂອງຄະນະຮັບຜິດຊອບປັບປຸງກົດໝາຍ ແລະ ເປັນການກະກຽມຄວາມພ້ອມຮອບດ້ານ ກ່ອນນຳເຂົ້າພິຈາລະນາຮັບຮອງໃນກອງປະຊຸມສະໄໝສາມັນ ເທື່ອທີ 3 ຂອງສະພາແຫ່ງຊາດ ຊຸດທີ IX; ໃນວັນທີ 8 ພຶດສະພາ 2022 ທີ່ເມືອງແກ້ວອຸດົມ ແຂວງວຽງຈັນ, ກໍາມາທິການຍຸຕິທໍາ (ກມຍທ) ສະພາແຫ່ງຊາດ ໄດ້ຈັດກອງປະຊຸມກວດກາເນື້ອໃນຮອບດ້ານ ຮ່າງກົດໝາຍວ່າດ້ວຍການແກ້ໄຂຄຳຮ້ອງທຸກ (ສະບັບປັບປຸງ) ໂດຍການເປັນປະທານຂອງທ່ານ ຄໍາແພງ ວິລະພັນ ປະທານກໍາມາທິການຍຸຕິທໍາສະພາແຫ່ງຊາດ; ມີບັນດາທ່ານຄະນະຮັບຜິດຊອບປັບປຸງກົດໝາຍ, ຮອງປະທານກໍາມາທິການ, ຮອງລັດຖະມົນຕີ, ອົງການໄອຍະການປະຊາຊົນສູງສຸດ, ສານປະຊາຊົນສູງສຸດ, ສູນກາງແນວລາວສ້າງຊາດ, ສູນກາງຊາວໜຸ່ມປະຊາຊົນປະຕິວັດລາວ, ຄະນະບໍລິຫານງານສູນກາງກໍາມະບານລາວ, ສະຫະພັນນັກຮົບເກົ່າລາວ, ສະຫະພັນແມ່ຍິງ, ບັນດາທ່ານອະດີດການນໍາ ແລະ ອົງການຕ່າງໆອ້ອມຂ້າງສູນກາງ, ຫົວໜ້າ-ຮອງຫົວໜ້າກົມ, ຫົວໜ້າ-ຮອງຫົວໜ້າພະແນກ ແລະ ແຂກທີ່ຖືກເຊີນເຂົ້າຮ່ວມ.
ທັງນີ້, ເພື່ອປະກັນໃຫ້ແກ່ການປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກ ໄດ້ດຳເນີນໄປຕາມຂັ້ນຕອນຂອງການປັບປຸງກົດໝາຍ ຕາມທີ່ໄດ້ກໍານົດໄວ້ໃນກົດໝາຍວ່າດ້ວຍການສ້າງນິຕິກໍາ, ພ້ອມທັງຮັບປະກັນໃຫ້ເນື້ອໃນຂອງກົດໝາຍມີຄວາມຄົບຖ້ວນ, ສົມບູນ ແລະ ສອດຄ່ອງກັບແນວທາງນະໂຍບາຍຂອງພັກ-ລັດ ໃນການຄຸ້ມຄອງເສດຖະກິດ-ສັງຄົມ ຕາມກົດໝາຍ ແລະ ສອດຄ່ອງກັບພາລະບົດບາດ, ສິດ ແລະ ໜ້າທີ່ຂອງບັນດາອົງການລັດທີ່ຮັບຜິດຊອບໃນການຮັບ ແລະ ແກ້ໄຂຄໍາຮ້ອງທຸກ ຕາມເນື້ອໃນຈິດໃຈ ມະຕິຂອງຄະນະບໍລິຫານງານສູນກາງພັກປະຊາຊົນປະຕິວັດລາວ ວ່າດ້ວຍການຄຸ້ມຄອງລັດ ຄຸ້ມຄອງສັງຄົມ ດ້ວຍກົດໝາຍ ສະບັບເລກທີ 037/ຄບສພ, ລົງວັນທີ 8 ມິຖຸນາ 2018 ແລະ ມະຕິກົມການເມືອງສູນກາງພັກ ວ່າດ້ວຍການຍົກສູງຄຸນນະພາບການດໍາເນີນຄະດີຕາມຂະບວນການຍຸຕິທໍາ ສະບັບເລກທີ 112/ກມສພ, ລົງວັນທີ 02 ມິຖຸນາ 2020 ທັງເພື່ອຮັບປະກັນໃຫ້ການຄົ້ນຄວ້າ ແລະ ກະກຽມຄວາມພ້ອມຮອບດ້ານທາງດ້ານເນື້ອໃນການປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກ, ພາຍຫລັງການຊີ້ນຳຂອງກອງປະຊຸມຄະນະປະຈໍາສະພາແຫ່ງຊາດ ໃຫ້ມີເນື້ອໃນຮັດກຸມ, ຄົບຖ້ວນ, ສົມບູນ ແລະ ມີຄວາມພ້ອມ ກ່ອນນຳເຂົ້າພິຈາລະນາໃນກອງປະຊຸມສະພາແຫ່ງຊາດ.
ກອງປະຊຸມ ໄດ້ຮັບຟັງການນໍາສະເໜີເນື້ອໃນການຄົ້ນຄວ້າປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກ; ຈາກນັ້ນ, ປະທານກອງປະຊຸມ ໄດ້ໃຫ້ທິດຊີ້ນໍາໃນການຄົ້ນຄວ້າ ແລະ ກວດກາເນື້ອໃນຮ່າງກົດໝາຍວ່າດ້ວຍການແກ້ໄຂຄຳຮ້ອງທຸກ; ບັນດາຜູ້ເຂົ້າຮ່ວມໄດ້ພ້ອມກັນຄົ້ນຄວ້າ ແລະ ກວດກາເນື້ອໃນການປັບປຸງກົດໝາຍວ່າດ້ວຍການແກ້ໄຂຄຳຮ້ອງທຸກ (ພາກທີ I ແລະ ພາກທີ II); (ພາກທີ III ໝວດທີ 1, 2, 3 ແລະ 4) ແລະ (ພາກທີ IV, V, VI, VII ແລະ VIII).
ໃນພິທີ, ທ່ານ ຄໍາແພງ ວິລະພັນ ໄດ້ກ່າວວ່າ: ກອງປະຊຸມຄັ້ງນີ້ ຈະໄດ້ພ້ອມກັນຄົ້ນຄວ້າ, ປຶກສາຫາລື ແລະ ກວດກາເນື້ອໃນຕ່າງໆ ຢ່າງຮອບດ້ານ ໃຫ້ມີຄວາມເປັນເອກະພາບ ເພື່ອເຮັດໃຫ້ເນື້ອໃນຂອງກົດໝາຍວ່າດ້ວຍການແກ້ໄຂຄໍາຮ້ອງທຸກ ມີເນື້ອຈະແຈ້ງ, ຮັດກຸມ ແລະ ແທດເໝາະກັບສະພາບຕົວຈິງຂອງການພັດທະນາເສດຖະກິດ-ສັງຄົມ ໃນປັດຈຸບັນ, ຮັບປະກັນໃຫ້ການກໍານົດພາລະບົດບາດ, ສິດ ແລະ ໜ້າທີ່ຂອງບັນດາອົງການ ທີ່ຮັບຜິດຊອບໃນການແກ້ໄຂຄໍາຮ້ອງທຸກ ມີຄວາມສອດຄ່ອງ, ບໍ່ເຮັດໜ້າທີ່ແທນກັນ ແລະ ບໍ່ກ້າວກ່າຍກັນ, ແນໃສ່ເຮັດໃຫ້ການປະຕິບັດລັດຖະທໍາມະນູນ ແລະ ກົດໝາຍ ມີຜົນສັກສິດ, ໂປ່ງໃສ ແລະ ຍຸຕິທໍາ ໃນສັງຄົມ ກອງປະຊຸມແມ່ນຈະພ້ອມກັນສຸມໃສ່ກວດກາເນື້ອໃນທັງໝົດ VIII ພາກ 53 ມາດຕາ ເຊິ່ງການຈັດຕັ້ງປະຕິບັດຂອງກອງປະຊຸມ ແມ່ນຈະປະກອບຄຳເຫັນໃສ່ແຕ່ລະມາດຕາເປັນການລະອຽດ; ພ້ອມນັ້ນ, ທ່ານຍັງໄດ້ຮຽກຮ້ອງມາຍັງບັນດາຜູ້ເຂົ້າຮ່ວມ ຈົ່ງໄດ້ສຸມສະຕິປັນຍາ ເຂົ້າໃນການຄົ້ນຄວ້າປະກອບຄໍາຄິດເຫັນຕໍ່ບັນດາເນື້ອໃນ ດ້ວຍຄວາມຮັບຜິດຊອບ ເພື່ອເຮັດໃຫ້ກົດໝາຍດັ່ງກ່າວ ມີເນື້ອໃນຄົບຖ້ວນ, ຮອບດ້ານ, ລະອຽດ, ຈະແຈ້ງ ແລະ ຖືກຕ້ອງກັບສະພາບຕົວຈິງ ຂອງການພັດທະນາເສດຖະກິດ-ສັງຄົມ ແລະ ການປົກຄອງໃນປັດຈຸບັນ ແລະ ອະນາຄົດ.
ກອງປະຊຸມດັ່ງກ່າວ, ໄດ້ຮັບການສະໜັບສະໜູນຈາກແຜນງານເຊກາ (CEGA) ແລະ ຈະດໍາເນີນໄປຈົນເຖິງວັນທີ 10 ພຶດສະພາ 2022 ຈຶ່ງຈະສໍາເລັດ.
(ພາບ ແລະ ຂ່າວ: ສຸພາວັນ ຫອມສະນິດ)


text:
ໃນວັນທີ 2 ມີນາ 2022, ທີ່ກະຊວງແຜນການ ແລະ ການລົງທຶນ, ຈັັດກອງປະຊຸມປືກສາຫາລື ແລະ ເຮັດວຽກຮ່ວມກັບຄະນະນຳແຂວງຈຳປາສັກ ເພື່ອຄົ້ນຄວ້າ ແລະ ປຶກສາຫາລືບາງບັນຫາທີ່ສຳຄັນ ຕິດພັນກັບການຈັດຕັ້ງປະຕິບັດແຜນການລົງທຶນແຫ່ງລັດ ປະຈຳປີ 2022 ແລະ ຜັນຂະຫຍາຍຈັດຕັງປະຕິບັດວາລະແຫ່ງຊາດ ວ່າດ້ວຍການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ຂອງແຂວງຈຳປາສັກ, ໂດຍການເປັນປະທານຂອງທ່ານ ຄຳເຈນ ວົງໂພສີ ກຳມະການສູນກາງພັກ, ລັດຖະມົນຕີກະຊວງແຜນການ ແລະ ການລົງທຶນ ແລະ ທ່ານ ປອ. ວິໄລວົງ ບຸດດາຄຳ ກຳມະການສູນກາງພັກ, ເຈົ້າແຂວງແຂວງຈຳປາກສັກ, ພ້ອມດຽວກັນກໍ່ຍັງມາທ່ານ ຮອງລັດຖະມົນຕີ, ຫົວໜ້າສູນສະຖິຕິແຫ່ງຊາດ, ບັນດາທ່ານຫົວໜ້າກົມ, ທຽບເທົ່າກົມ, ວ່າການຫົວໜ້າຫ້ອງການ, ຫົວໜ້າພະແນກແຜນການ ແລະ ການລົງທຶນແຂວງຈຳປາສັກ ພ້ອມດ້ວຍການນຳຈາກຂະແໜງການທີ່ກຽ່ວຂ້ອງຂອງແຂວງຈຳປາສັກກໍ່ໄດ້ເຂົ້າຮ່ວມ.
ໂອກາດນີ້, ທ່ານ ຄຳເຈນ ວົງໂພສີ ໄດ້ໃຫ້ຮູ້ວ່າ: ກະຊວງແຜນການ ແລະ ການລົງທຶນໄດ້ເອົາໃຈໃສ່ໃນການຈັດຕັ້ງປະຕິບັດວາລະແຫ່ງຊາດດັ່ງກ່າວ ແຕ່ປີ 2021-2023 ສະເພາະຢູ່ພາຍໃນກະຊວງ ໄດ້ລົງເລີກໃນ 5 ວຽກຄື: (1) ວຽກງານປັບປຸງສະພາບແວດລ້ອມ ແລະ ແກ້ໄຂຄວາມຫຍຸ້ງຍາກດ້ານການດຳເນີນທຸລະກິດ; (2) ວຽກງານສົ່ງເສີມການຜະລິດເພື່ອທົດແທນການນຳເຂົ້າ ແລະ ສົ່ງອອກ; (3) ວຽກງານການຄຸ້ມຄອງ ແລະ ການແກ້ໄຂໜີ້ສິນການລົງທຶນ; (4) ວຽກງານປັບປຸງຄຸນນະພາບການບໍລິຫານລັດໃຫ້ກະທັດຮັດ, ການປະຢັດມັດທະຍັດ ແລະ ມີປະສິດທິພາບ. (5) ວຽກງານຍົກສູງປະສິດທິພາບການຄຸ້ມຄອງລັດດ້ວຍກົດໝາຍ.
ພ້ອມນີ້, ທ່ານ ວິໄລວົງ ບຸດດາຄໍາ ກໍໄດ້ລາຍງານໂດຍຫຍໍ້ກ່ຽວກັບການຈັດຕັ້ງແຜນພັດທະນາເສດຖະກິດ-ສັງຄົມ ຕິດພັນກັບການການຈັດຕັ້ງປະຕິບັດວາລະແຫ່ງຊາດ ວ່າດ້ວຍແກ້ໄຂຄວາມຫຍຸ້ງຍາກ ດ້ານເສດຖະກິດ-ການເງິນ, ທິດທາງແຜນການ ແລະ ຄາດໝາຍສູ້ຊົນປະຈຳປີ 2022, ສຳລັບການລົງທຶນລະອຽດກ່ຽວກັບການຈັດຕັ້ງປະຕິບັດວຽກງານຕາມພາລະບົດບາດຂອງຕົນ ໂດຍສະເໜີບັນຫາທີ່ພົ້ນເດັ່ນ, ຂໍ້ຫຍຸ້ງຍາກ, ຂໍ້ສະດວກ ແລະ ຂໍ້ສະເໜີຕ່າງໆຕໍ່ກະຊວງແຜນການ ແລະ ການລົງທຶນ, ພ້ອມນີ້ທ່ານ ເຈົ້າແຂວງແຂວງຈຳປາສັກກໍ່ໄດ້ສະແດງຄວາມຂອບໃຈຕໍ່ທ່ານ ລັດຖະມົນຕີ ກະຊວງແຜນການ ແລະ ການລົງທຶນ ທີ່ໄດ້ມີທິດນຳພາ-ຊີ້ນຳ ແລະ ຈະນຳໄປຈັດຕັ້ງປະຕີບັດໃຫ້ໄດ້ຮັບຜົນດີສູງສຸດ.


text:
ກອງປະຊຸມໄດ້ຈັດຂຶ້ນໃນວັນທີ 7-9 ກໍລະກົດ 2021 ທີ່ ໂຮງແຮມສຸນັນທາ, ແຂວງບໍລິຄຳໄຊ; ໂດຍການເປັນປະທານຮ່ວມຂອງທ່ານ ເກດ ພັນລັກ, ຫົວໜ້າກົມສ້າງຄູ ແລະ ທ່ານນາງ Auken Thungatarova, ຊ່ຽວຊານຂອງອົງການ UNESCO, Bangkok. ກອງປະຊຸມໃນຄັ້ງນີ້ໄດ້ດຳເນີນໃນ 2 ຮູບແບບ ຄື: ແບບເຊິ່ງໜ້າ ແລະ ອອນລາຍ (Online) ສຳລັບຜູ້ເຂົ້າຮ່ວມຈາກຕ່າງແຂວງ ແລະ ອົງການ UNESCO, Bangkok; ມີຜູ້ເຂົ້າຮ່ວມທັງໝົດ 29 ທ່ານຍິງ 10 ທ່ານເຊິ່ງມາຈາກ ກົມສ້າງຄູ, ກົມແຜນການ, ກົມພົວພັນຕ່າງປະເທດ, ກົມນິຕິກໍາ ແລະ ປະກັນຄຸນນະພາບ, ສວສ, ສູນພັດທະນາຄູ, ສູນໄອຊີທີ, ພະແນກສຶກສາທິການ ແລະ ກິລາ ແຂວງ ອຸດົມໄຊ, ຫົວພັນ, ເຊກອງ, ວິທະຍາໄລຄູ ຫຼວງພະບາງ, ບ້ານເກິນ, ດົງຄໍາຊ້າງ ແລະ ສະຫວັນນະເຂດ ພ້ອມດ້ວຍ ຕາງໜ້າຄູສອນສາມັນສຶກສາ ຈາກ ໂຮງຮຽນ ມັດທະຍົມສຶກສາສົມບູນວຽງຈັນ ແລະ ປະຖົມອາມອນ, ນະຄອນຫຼວງວຽງຈັນ.
ຈຸດປະສົງຂອງກອງປະຊຸມ:
ເພື່ອເຜີຍແຜ່ຜົນໄດ້ຮັບຈາກ ກອງປະຊຸມ ລະດັບຊາດຄັ້ງທີ 1 ໂດຍສະເພາະແມ່ນ ຮູບແບບ, ຂັ້ນຕອນການພັດທະນາ ລະດັບຄວາມສາມາດ, ຂົງເຂດ ແລະ ມາດຖານສະມັດຖະພາບ ດ້ານ ICT ທີ່ໄດ້ກໍານົດ ແລະ ປັບປຸງ ຜ່ານມາ;
ແນະນໍາຂັ້ນຕອນ ແລະ ວິທີການພັດທະນາຕົວຊີ້ບອກຜົນການປະຕິບັດໃນແຕ່ລະຂົງເຂດ ແລະ ມາດຕະຖານ ສະມັດຖະພາບ ເຊິ່ງລວມມີ 6 ຂົງເຂດຄວາມຮູ້, 11 ມາດຖານສະມັດຖະພາບ ດ້ານ ICT.
ເນື້ອໃນກອງປະຊຸມປະກອບມີ:
- ພາກທີ 1: ຄວາມຄືບໜ້າການປະຕິບັດຜ່ານມາເຖິງປັດຈຸບັນ
ພາບລວມກ່ຽວກັບ ຜົນໄດ້ຮັບຈາກກອງປະຊຸມລະດັບຊາດຄັ້ງທີ 1;ທົບທວນຄືນ (ຮ່າງ)ມາດຕະຖານສະມັດຖະພາບ ສະບັບສຸດທ້າຍ ເຊິ່ງລວມມີ: ຮູບແບບ, 3 ລະດັບຄວາມສາມາດ, 6 ຂົງເຂດຄວາມຮູ້ ແລະ 11 ມາດຕະຖານສະມັດຖະພາບ ຄື:ຮູບແບບ: ພັດທະນາມາດຕະຖານສະມັດຖະພາບແບບແຍກດ່ຽວ ແລະ ປັບດັດ.3 ລະດັບຄວາມສາມາດ: 1) ຂັ້ນພື້ນຖານ; 2) ຂັ້ນທີ່ນຳໃຊ້ໄດ້; ແລະ 3) ຂັ້ນທີ່ນຳໃຊ້ໄດ້ດີ.6 ຂົງເຂດຄວາມຮູ້ ແລະ 11 ມາດຕະຖານສະມັດຖະພາບ:
ຂົງເຂດຄວາມຮູ້ທີ 1:ຄວາມເຂົ້າໃຈ ກ່ຽວກັບແນວທາງການນໍາໃຊ້ ICT ເຂົ້າໃນການສຶກສາ;
ມີ 1 ມາດຕະຖານ ຄື: ຮັບຮູ້ ແລະ ເຂົ້າໃຈ ວິໄສທັດ, ພາລະກິດ, ນະໂຍບາຍຕ່າງໆ ທີ່ ກ່ຽວກັນເຖິງການນໍາໃຊ້ ICT ເຂົ້າໃນການວາງແຜນ ແລະ ຈັດຕັ້ງຜັນຂະຫຍາຍ ເຂົ້າໃນຂະບວນການຮຽນ-ການສອນ.
ຂົງເຂດຄວາມຮູ້ທີ 2:ຫຼັກສູດ ແລະ ການປະເມີນຜົນ;
ລວມມີ 2 ມາດຕະຖານ ຄື: ມາດຕະຖານທີ 1. ເລືອກ ແລະ ປະສົມປະສານ ICT ທີ່ເໝາະສົມໃນ ການວາງແຜນ ແລະ ຈັດຕັ້ງຜັນຂະຫຍາຍມາດຕະຖານຫຼັກສູດການຮຽນການສອນ ແລະ ມາດຕະຖານທີ 2. ນຳໃຊ້ ICT ເຂົ້າໃນການອອກແບບວິທີການປະເມີນທີ່ຫຼາກຫຼາຍເພື່ອທີ່ຈະປະເມີນຄວາມຮູ້ ແລະ ທັກສະຂອງນັກຮຽນ
ຂົງເຂດຄວາມຮູ້ທີ 3: ວິທີສິດສອນ;
ລວມມີ 2 ມາດຕະຖານ ຄື: ມາດຕະຖານທີ 1. ພັດທະນາບົດສອນ ແລະ ກິດ ຈະກຳຕ່າງໆ ທີ່ມີການປະສົມປະສານ ICT ເຂົ້າໃນຂະບວນການຮຽນການສອນ ເພື່ອສະໜັບສະໜູນຄວາມຕ້ອງການຂອງວິຊາຮຽນ ແລະວິທີການສິດສອນ ແລະ ມາດຕະຖານທີ 2. ໃຫ້ນັກຮຽນມີສ່ວນຮ່ວມໃນກິດ ຈະກຳທີ່ຫຼາກຫຼາຍ ທີ່ໄດ້ນຳໃຊ້ ICT ເພື່ອສົ່ງເສີມການຮຽນແບບເນັ້ນເອົານັກຮຽນເປັນໃຈກາງທີ່ເນັ້ນໃສ່ການປັບປຸງທັກສະການຄົ້ນຄິດທີ່ມີການວິເຄາະ, ການມີຫົວຄິດປະດິດສ້າງ, ການຮ່ວມມື ແລະ ການສື່ສານ.
ຂົງເຂດຄວາມຮູ້ທີ 4:ການນຳໃຊ້ທັກສະທາງດ້ານດິຈິຕອນ;
ລວມມີ 2 ມາດຕະຖານ ຄື: ມາດຕະຖານທີ 1. ຮູ້ການປະຕິບັດໜ້າທີຂອງອຸປະກອນ ICT, ຊອບແວ ແລະ ເຄື່ອງມື, ອິນເຕີເນັດ ແລະ ຊັບພະຍາກອນອອນລາຍ ຕ່າງໆທີ່ຫຼາກຫຼາຍ ແລະ ສາມາດນຳໃຊ້/ປະສົມປະສານສິ່ງເຫຼົ່ານີ້ເຂົ້າໃນຂະບວນການສຶກສາ ແລະ ມາດຕະຖານທີ 2. ທັກສະການນຳໃຊ້ ICT ຢ່າງມີຈັນຍາບັນ, ມີຄວາມຮັບຜິດຊອບ, ຖືກຕ້ອງ ແລະ ປອດໄພ ຕາມຫຼັກການພົນລະເມືອງ ດີຈິຕອນ.
ຂົງເຂດຄວາມຮູ້ທີ 5:ການຈັດຕັ້ງ ແລະ ການບໍລິຫານຄຸ້ມຄອງ;
ລວມມີ 2 ມາດຕະຖານ ຄື: ມາດຕະຖານທີ 1. ຈັດຕັ້ງສະພາບແວດລ້ອມ ການຮຽນ ແລະ ການຄຸ້ມຄອງຫ້ອງ ຮຽນ ທີ່ຊ່ວຍສະໜັບສະໜູນນັກຮຽນ ແລະ ກຸ່ມນັກຮຽນ ຜູ້ທີ່ມີຄວາມສາ ມາດ ແລະ ຄວາມຕ້ອງການທີ່ແຕກຕ່າງກັນ ໂດຍຄຳນຶງເຖິງບົດບາດຍິງ ຊາຍ ແລະ ການສຶກສາຮຽນຮ່ວມ ເພື່ອຮັບປະກັນປະສິດທິພາບຂອງ ICT ທີ່ນໍາໃຊ້ເຂົ້າໃນການຮຽນ-ການສອນ ແລະ ມາດຕະຖານທີ 2. ນຳໃຊ້ ICT ທີ່ຫຼາກຫຼາຍ ເພື່ອສະໜັບສະໜູນການແບ່ງປັນ ແລະ ແລກປ່ຽນຂໍ້ມູນ ໃນຊຸມຊົນ.
ຂົງເຂດຄວາມຮູ້ທີ 6: ການຮຽນຮູ້ວິຊາຊີບຄູ;
ລວມມີ 2 ມາດຕະຖານ ຄື: ມາດຕະຖານທີ 1. ສຳຫຼວດ ແລະ ນໍາໃຊ້ ICT ເພື່ອການຮຽນຮູ້ດ້ານວິຊາຊີບຄູທີ່ຕໍ່ເນື່ອງ ແລະ ມາດຕະຖານທີ 2. ເຂົ້າຮ່ວມກັບຊຸມຊົນອື່ນໆ, ແບ່ງ ປັນ ແລະ ປຶກສາຫາລື ກ່ຽວກັບ ອຸປະກອນ ແລະການນຳໃຊ້ ວິທີການປະສົມປະສານ ICT ເຂົ້າໃນການຮຽນການສອນ ກັບຄູອາຈານໃນຊຸມຊົນອື່ນໆ ຢ່າງກວ້າງຂວາງ.
- ພາກທີ 2-6: ການພັດທະນາຕົວຊີ້ບອກການປະຕິບັດ
– ການນໍາສະເໜີ ວິທີການ ແລະ ເຝິກປະຕິບັດ;
– ທົບທວນຄືນ ກ່ຽວກັບຂອບການປະຕິບັດວຽກງານ
– ການເຮັດວຽກເປັນກຸ່ມ ເພື່ອຂຽນຕົວຊີ້ບອກການປະຕິບັດ 3 ລະດັບຄວາມສາມາດ ຂອງແຕ່ລະຂົງເຂດ ແລະ ມາດຕະຖານສະມັດຖະພາບ.
- ພາກທີ 7: ແຜນການ ແລະ ຂັ້ນຕອນຕໍ່ໜ້າ
– ຜັນຂະຫຍາຍການສອດແຊກເຂົ້າໃນຫຼັກສູດສ້າງຄູ, ການເຝິກອົບຮົມຄູ, ການປະເມີນຄູ; ລະບົບກົນໄກການສະໜັບສະໜູນ; ແຜນການສື່ສານ ແລະ ການປຶກສາຫາລືແບບເປີດກວ້າງ; ການຕິດຕາມ ແລະ ປະເມີນຜົນ.
– ຂັ້ນຕອນການປະຕິບັດວຽກ/ແຜນຈັດຕັ້ງປະຕິບັດກິດຈະກໍາທີ່ຮີບດ່ວນໃນຕໍ່ໜ້າ.
ຜົນໄດ້ຮັບຂອງກອງປະຊຸມ:
ສາມາດກໍານົດໄດ້ໃນຂັ້ນພື້ນຖານຂອງຕົວຊີ້ບອກການປະຕິບັດ ລວມມີທັງໝົດ 66 ຕົວຊີ້ບອກ (ສືບຕໍ່ການປັບປຸງ) ໃນທັງ 3 ລະດັບຄວາມສາມາດ (ລະດັບ 1, 2 ແລະ 3) ສຳລັບ 6 ຂົງເຂດ ແລະ 11 ມາດຖານດ້ານສະມັດຖະພາບດ້ານ ICT ສຳລັບຄູສອນໃນ ສ ປ ປ ລາວ;
ກໍານົດໄລຍະເວລາໃນການທົບທວນຄືນ ແລະ ສົ່ງຮ່າງສະບັບສຸດທ້າຍ ໃນການພັດທະນາຕົວຊີ້ບອກການປະຕິບັດ ຂອງແຕ່ລະມາດຕະຖານສະມັດຖະພາບດ້ານ ICTໃຫ້ ອົງການ UNESCO ແລະ ຂັ້ນຕອນການຂໍອະນຸມັດຕ່າງໆ;
ກໍານົດຂັ້ນຕອນ ການຈັດຕັ້ງປະຕິບັດວຽກໃນຕໍ່ໜ້າສໍາລັບບັນດາກິດຈະກໍາທີ່ຢູ່ໃນໄລຍະ 2 ແລະ ໄລຍະ 3 ເພື່ອໃຫ້ສຳເລັດຕາມແຜນທີ່ວາງໄວ້.
Ref: ບົດລາຍງານກອງປະຊຸມ ເລກທີ …….


text:
ເຂົ້າຮ່ວມການເປີດຕົວມີ: ທ່ານ ຮ່າກິມຫງອກ ເອກອັກຄະລັດຖະທູດຫວຽດນາມ ປະຈຳ ອາເມລິກາ; ທ່ານຜູ້ອຳນວຍການຝ່າຍບໍລິຫານ ບໍລິສັດ AmCham ຫວຽດນາມ Mary Tarnowka ແລະຜູ້ຕາງໜ້າ ການນໍາວິສາຫະກິດໃຫຍ່ຫຼາຍແຫ່ງຈາກຫວຽດນາມ ດແລະສະຫະລັດອາເມລິກາ.
ຕາມທ່ານ ຮ່າກິມຫງອກ ເອກອັກຄະລັດຖະທູດຫວຽດນາມ ປະຈຳ ອາເມລິກາ ແລ້ວ, ປຶ້ມແມ່ນເອກະສານອ້າງອີງທີ່ລ້ຳຄ່າຫຼາຍສຳລັບນັກຄົ້ນຄ້ວາ, ນັກປະຫວັດສາດ, ນັກຮຽນຮູ້, ນັກສຶກສາ ແລະຜູ້ທີ່ກ່ຽວຂ້ອງໂດຍກົງເຖິງການພົວພັນຫວຽດນາມ-ອາເມລິກາ. ທ່ານ ຮ່າກິມຫງອກ ເອກອັກຄະລັດຖະທູດຫວຽດນາມ ປະຈຳ ອາເມລິກາ ເນັ້ນໜັກເຖິງສານຂໍ້ຄວາມຂອງປຶ້ມກ່ຽວກັບຄວາມໝາຍ ແລະຄວາມສໍາຄັນຂອງການສ້າງຄວາມໄວ້ເນື້ອເຊື່ອໃຈ, ເຄົາລົບເຊິ່ງກັນ ແລະກັນ, ໂດຍສະເພາະແມ່ນເຄົາລົບກົດບັນຍັດການເມືອງຂອງກັນແລະກັນ, ຜ່ານນັ້ນ ກໍ່ຊຸກຍູ້ຄວາມປອງດອງ ແລະການຮ່ວມມືລະຫວ່າງປະຊາຊົນສອງປະເທດ.
ທ່ານ ຮ່າກິມຫງອກ ເອກອັກຄະລັດຖະທູດຫວຽດນາມ ປະຈຳ ອາເມລິກາ ສະແດງຄວາມເຊື່ອໝັ້ນໃນອະນາຄົດອັນສົດໃສຂອງການພົວພັນຫວຽດນາມ-ອາເມລິກາ ເມື່ອມີເພື່ອນມິດທີ່ດີ, ຈິງໃຈ, ສຸດຈິດສຸດໃຈ ເພື່ອຫວຽດນາມຄືກັບທ່ານເອກອັກຄະລັດຖະທູດ Osius.
ເນື່ອງໃນໂອກາດນີ້, ທ່ານ ຮ່າກິມຫງອກ ເອກອັກຄະລັດຖະທູດຫວຽດນາມ ປະຈຳ ອາເມລິກາ ໄດ້ຊົມເຊີຍທ່ານເອກອັກຄະລັດຖະທູດ Ted Osius ທີ່ໄດ້ຮັບການເລືອກຕັ້ງເປັນປະທານ ແລະຜູ້ອຳນວຍການ ຝ່າຍບໍລິຫານຂອງສະພາທຸລະກິດອາເມລິກາ-ອາຊຽນ (USABC). ທ່ານເອກອັກຄະລັດຖະທູດຫວັງວ່າ ໃນຕຳແໜ່ງໃໝ່ຂອງຕົນ, ທ່ານເອກອັກຄະລັດຖະທູດ Osius ຈະປະກອບສ່ວນຢ່າງຕັ້ງໜ້າ ເຂົ້າໃນການຊຸກຍູ້ການຮ່ວມມືດ້ານເສດຖະກິດ, ການຄ້າ, ການລົງທຶນລະຫວ່າງອາເມລິກາ, ຫວຽດນາມ ແລະອາຊຽນໃຫ້ຫຼາຍກວ່າອີກ.
ທ່ານເອກອັກຄະລັດຖະທູດ Ted Osius ແມ່ນບຸກຄົນທີ່ໃກ້ຊິດສະໜິດສະໜົມ ກັບປະເທດ ແລະປະຊາຊົນຫວຽດນາມ, ມີໄລຍະເວລາເຮັດວຽກຢູ່ຫວຽດນາມທີ່ປະສົບຜົນສຳເລັດທີ່ສຸດ ແຕ່ປີ 2014 - 2017. ທ່ານໄດ້ມີການປະກອບສ່ວນອັນໃຫຍ່ຫຼວງເຂົ້າໃນການຊຸກຍູ້ການພົວພັນຫວຽດນາມ - ອາເມລິກາ, ໂດຍສະເພາະແມ່ນປະກອບສ່ວນອັນສຳຄັນເຂົ້າໃນຜົນສຳເລັດຂອງການຢ້ຽມຢາມຄັ້ງປະຫວັດສາດຂອງ ທ່ານເລຂາທິການໃຫຍ່ ຫງວຽນຟູຈ້ອງ ຢູ່ສະຫະລັດອາເມລິກາ ໃນປີ 2015. ທ່ານຍັງເປັນເອກອັກຄະລັດຖະທູດອາເມລິກາ ປະຈຳ ຫວຽດນາມ ຄົນທຳອິດທີ່ເປັນກຽດໄດ້ຮັບຫຼຽນໄຊມິດຕະພາບ ໂດຍປະທານປະເທດແຫ່ງສາທາລະນະລັດສັງຄົມນິຍົມຫວຽດນາມ ມອບໃຫ້.
ໄຊພອນ


text:
ພິທີເປີດຮຽນທິດສະດີການເມືອງການປົກຄອງຊັ້ນຕົ້ນ ຮຸ່ນທີ 39
ພິທີເປີດຊຸດຮຽນທິດສະດີການເມືອການປົກຄອງຊັ້ນຕົ້ນຮຸ່ນທີ 39 ພະແນກສາທາລະນະສຸກນ.ວ ຊຸດທີ 1 ໄດ້ຈັດຂຶ້ນໃນວັນທີ 18 ພຶດສະພາ 2022 ຢູ່ທີ່ພະແນກດັ່ງກ່າວໂດຍການເຂົ້າຮ່ວມຂອງທ່ານ ຊົງເລົ່າ ຢົງນູ ກໍາມະການປະຈໍາພັກ ຫົວຫນ້າຄະນະໂຄສະນາອົບຮົມ ນ.ວ, ມີຮອງຫົວ ຫນ້າກົມຈັດຕັ້ງກະຊວງສາທາລະນະສຸກ, ຫົວຫນ້າພະແນກສາທາລະນະສຸກ ນ.ວ ພ້ອມດ້ວຍນັກ ສຶກສາເຂົ້າຮ່ວມ.
ໃນພິທີທ່ານ ນ. ວຽງພອນ ແກ້ວຄູນສີ ຫົວຫນ້າໂຮງຮຽນການເມືອງການປົກຄອງ ນະຄອນຫຼວງວຽງຈັນ ໄດ້ລາຍງານໂຄງການດໍາເນີນການຮຽນການສອນທິດສະດີການເມືອງການປົກຄອງຊັ້ນຕົ້ນຮຸ່ນທີ 39 ວ່າ : ໃນຊຸດຮຽນດັ່ງກ່າວນີ້ ນັກສຶກສາຈໍານວນ 44 ສະຫາຍ ຈະໄດ້ຄົ້ນຄວ້າຮໍ່າຮຽນຕາມໂຄງການຫຼັກສູດທິດສະດີການເມືອງ ແລະ ການປົກຄອງຊັ້ນຕົ້ນ 3 ເດືອນ ທີ່ສະຖາບັນການເມືອງ ການປົກຄອງແຫ່ງຊາດວາງອອກ ລວມມີທັງຫມົດ 9 ວິຊາຄື : ວິຊາປັດສະຍາມາກ-ເລນິນ, ວິຊາເສດຖະສາດການເມືອງມາກ-ເລນິນ, ວິຊາລັດທິສັງຄົມນິຍົມວິທະຍາສາດ, ວິຊາທິດສະດີລັດ ແລະ ກົດໝາຍ, ວິຊາກໍ່ສ້າງພັກ, ຄຸ້ມຄອງເສດຖະກິດ, ວິຊາການເມືອງວິທະຍາ, ວິຊາການປົກຄອງ ແລະ ວິຊາຂົນຂວາຍກໍ່ສ້າງຮາກຖານ ລວມມີ 14 ຫນ່ວຍກິດ ໃນນີ້ ມີຊົ່ວໂມງບັນຍາຍ, ແກ້ຂໍ້ຂ້ອງໃຈ, ສອບເສັງ, ທັດສະນະ ແລະ ອື່ນໆ. ພິເສດໂດຍປະຕິບັດຕາມການຊີ້ນໍາ ແລະ ຄວາມຮຽກ ຮ້ອງຕ້ອງການໃນໄລຍະໃຫມ່ ໂຮງຮຽນໄດ້ເພີ່ມພາກແນວທາງ ແລະ ວຽກງານຈຸດສຸມຂອງ ນ.ວ ເຂົ້າຕື່ມ 7 ຫົວຂໍ້ ເຊັ່ນ : ມະຕິກອງປະຊຸມໃຫ່ຍຄັ້ງທີ 11 ຂອງພັກປະຊາຊົນ ປະຕິວັດລາວ, ມະຕິວ່າດ້ວຍການພັດທະນາ ນ.ວ ໃນໄລຍະໃຫມ່, ມະຕິກອງປະຊຸມໃຫ່ຍຄັ້ງທີ 7 ຂອງອົງຄະນະພັກ ນ.ວ, ແຜນພັດທະນາເສດຖະກິດສັງຄົມຄັ້ງທີ 9 ຂອງນ.ວ, ແຜນຜັງຕົວເມືອງສະບັບທີ 3, ແຜນພັດທະນາວຽກແຮງງານ ແລະ ສະຫວັດດີການສັງຄົມ ແລະ ວຽກງານຈຸດສຸມຂອງຄະນະພັກຮາກຖານພະແນກສາທາລະນະສຸກ. ໂດຍການຮຽນການສອນ ອາທິດໜຶ່ງຮຽນ 2 ວັນຄື : ວັນສຸກ ແລະ ວັນເສົາ ມື້ໜື່ງຮຽນ 7 ຊົ່ວໂມງ. ເພື່ອຮັບປະກັນໃຫ້ຊຸດຮຽນຄັ້ງນີ້ ບັນລຸຕາມຈຸດປະສົງ ແລະ ລະ ດັບຄາດໝາຍທີ່ວາງໄວ້ ທາງໂຮງຮຽນໄດ້ວາງມາດຕະການຈັດຕັ້ງປະຕິບັດ ໂດຍໃຫ້ພະນັກງານຄູ-ອາຈານ ແລະ ນັກສຶກສາຖືເອົາການຮຽນການສອນ ແມ່ນໜ້າທີ່ການເມືອງຕົ້ນຕໍຂອງຕົນທີ່ພັກ-ລັດມອບໝາຍໃຫ້, ຕ້ອງຮັກສາ ແລະ ສົ່ງເສີມລັກສະນານໍາໜ້າເປັນແບບຢ່າງຢູ່ສະເໝີ, ຕ້ອງຍົກສູງນໍ້າໃຈຮັບຜິດຊອບຕໍ່ການຮຽນການສອນ ແລະ ເພີ່ມທະວີຄວາມສາມັກຄີພາຍໃນ ແລະ ພາຍນອກ. ທັງນີ້ ເພື່ອເຮັດໃຫ້ຄະນະຫນ່ວຍພັກ, ສະມາຊິກພັກ, ຫົວຫນ້າຂະແຫນງ ແລະ ພະນັກງານວິຊາການ ທີ່ແມ່ນເປົ້າຫມາຍສ້າງເປັນພະນັກງານສືບທອດ ຢູ່ພະແນກສາທາລະນະສຸກ ກໍາແຫນ້ນທິດສະດີມາກເລນີນ, ບັນດາແຜນພັດທະນາຕາມໂຄງການຫຼັກສູດທິດສະດີການເມືອງການປົກຄອງຊັ້ນຕົ້ນວາງອອກ ທັງເປັນການຍົກສູງຄຸນນະພາບບຸກຄະລາກອນ ໃຫ້ສາມາດຈັດຕັ້ງປະຕິບັດໜ້າທີ່ການ ເມືອງຂອງຕົນ ຢູ່ຂັ້ນຮາກຖານໄດ້ເປັນຢ່າງດີ.
ມີ 20 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
(ສພຂ)ໃນວັນທີ 3 ພຶດສະພາ 2022 ນີ້ ທີ່ຫ້ອງປະຊຸມສະໂມສອນແຂວງ. ສະພາປະຊາຊົນແຂວງສາລະວັນ ປະເມີນຜົນການຈັດຕັ້ງປະຕິບັດກົດໝາຍ 4 ສະບັບ ທີ່ຕິດພັນກັບວາລະແຫ່ງຊາດ ກ່ຽວກັບການແກ້ໄຂຄວາມຫຍຸ້ງຍາກທາງດ້ານເສດຖະກິດ-ການເງິນ ຢູ່ແຂວງສາລະວັນ ໂດຍພາຍໃຕ້ການເປັນປະທານ ຂອງທ່ານ ສີເຮັງ ຫອມສົມບັດ ຮອງເລຂາພັກແຂວງ ປະທານຄະນະສະມາຊິກສະພາແຫ່ງຊາດ ປະຈໍາເຂດເລືຶອກຕັ້ງ14 ປະທານສະພາປະຊາຊົນແຂວງ (ສພຂ). ມີບັນທ່ານສະມາຊິກສະພາແຫ່ງຊາດປະຈໍາເຂດເລືອກຕັ້ງ14 ເຂົ້າຮ່ວມທາງໄກ, ຄະນະປະຈໍາພັກແຂວງ, ກຳມະການພັກແຂວງ, ຄະນະປະຈໍາສພຂ, ຄະນະກຳມະການ, ຄະນະເລຂາທິການ, ເຈົ້້າເມືອງ 8 ເມືອງ ແລະພະແນກການ, ອົງການອ້ອມຂ້າງແຂວງ, ພະນັກງານລັດຖະກອນທີ່ກ່ຽວຂ້ອງເຂົ້າຮ່ວມ ທັງໝົດ 77 ທ່ານ, ຍິງ 16 ທ່ານ.
ໃນການດຳເນີນກອງປະຊຸມ ໄດ້ຮັບຟັງການລາຍງານຈາກຕາງໜ້າພະແນກຊັບພະຍາກອນທໍາມະຊາດ ແລະສິ່ງ ແວດລ້ອມ, ພະແນກແຜນການ ແລະການລົງທຶນ, ພະແນກການເງິນ, ພະແນກພະລັງງານ ແລະ ບໍ່ແຮ່ ກ່ຽວກັບການຈັດຕັ້ງປະຕິບັດກົດໝາຍວ່າດ້ວຍທີ່ດິນ, ກົດໝາຍວ່າດ້ວຍການສົ່ງເສີມການລົງທຶນ, ກົດໝາຍວ່າດ້ວຍຊັບສິນຂອງລັດ ແລະ ກົດໝາຍວ່າດ້ວຍແຮ່ທາດ. ຈາກນັ້ນ ຜູ້ເຂົ້າຮ່ວມກອງປະຊຸມ ໄດ້ແລກປ່ຽນ ປະກອບຄໍາຄິດຄໍາເຫັນ ຕໍ່ກັບການຈັດຕັ້ງປະຕິບັດກົດໝາຍ 4 ສະບັບ, ນິຕິກຳໃຕ້ກົດໝາຍ ຢ່າງກົງໄປກົງມາ ລົງເລິກໃສ່ບັນຫາຢ່າງຮອບດ້ານໃນການຈັດຕັ້ງປະຕິບັດຂັ້ນແຂວງແລະເມືອງ.
ກອງປະຊຸມປະເມີນການຈັດຕັ້ງປະຕິບັດກົດໝາຍ 4 ສະບັບຄັ້ງນີ້ ເປັນກອງປະຊຸມທີ່ມີຄວາມໝາຍສຳຄັນ ໃນຂະບວນການສ້າງປັບປຸງ ແລະ ຈັດຕັ້ງປະຕິບັດກົດໝາຍ ຂອງສະພາແຫ່ງຊາດ ແລະລັດຖະບານ, ນິຕິກຳໃຕ້ກົດໝາຍ
ຂອງແຂວງ ຊຶ່ງຕິດພັນກັບການຈັດຕັ້ງປະຕິບັດວາລະແຫ່ງຊາດ ກ່ຽວກັບການແກ້ໄຂຄວາມຫຍຸ້ງຍາກ ທາງດ້ານເສດຖະກິດ-ການເງິນ ໃຫ້ມີປະສິດທິພາບ ແລະ ປະສິດທິຜົນສູງ; ທັງເປັນການສະຫລຸບຖອດຖອນບົດຮຽນ ໃຫ້ແກ່ການຈັດຕັ້ງປະຕິບັດກົດໝາຍ, ນິຕິກຳໃຕ້ກົດໝາຍ ຢູ່ໃນຂົງເຂດຕ່າງໆໃນຕໍ່ໜ້າ ແລະ ເພື່ອສັງລວມເປັນຂໍ້ມູນລາຍງານ ໃຫ້ຄະນະປະຈໍາສະພາແຫ່ງຊາດ ທີ່ໄດ້ຈະລາຍງານຕໍ່ກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ເພື່ອພິຈາລະນາຮັບຮອງເອົາໃນຕໍ່ໜ້າ.
(ຂ່າວ: ນາງ ຄັດສອນ ຮຸ່ງສະຫວ່າງ; ພາບ: ດີລໍາພົນ ພົມມະຈັນ)


text:
ກຳລັງນັກສຶກສາສາກົນທີ່ເຂົ້າຮ່ວມຂະບວນການອາສາສະໝັກລະດູແລ້ງສີຂຽວ ປີ 2022 ຂອງນະຄອນໂຮ່ຈີມິນ ລວມມີນັກສຶກສາມາເລເຊຍ 72 ຄົນແມ່ນພົນລະເມືອງມາເລເຊຍ, ສະມາຊິກຂອງອົງການນັກສຶກສາອາສາສະໝັກສາກົນມາເລເຊຍ. ໃນຂອບເຂດການເຄື່ອນໄຫວ, ກຳລັງນີ້ຈະສົມທົບກັບນັກສຶກສາອາສາສະໝັກຫວຽດນາມ 80 ກວ່າຄົນທີ່ມາຈາກ 5 ມະຫາວິທະຍາໄລໃນບໍລິເວນນະຄອນ ດ້ວຍບໍລິເວນເຄື່ອນໄຫວລວມມີເມືອງ 12 ແລະເມືອງ ບິ່ງແຈ໊ງ, ຍ່າແບ່ ແລະເກິ່ນເຢີ໋.
ເນື້ອໃນເຄື່ອນໄຫວຕົ້ນຕໍຂອງບັນດານັກສຶກສາອາສາສະໝັກສາກົນລວມມີ: ຈັດຕັ້ງກິດຈະກໍາເຄື່ອນໄຫວຊອກຮູ້ກ່ຽວກັບອົງການຈັດຕັ້ງຊາວໜຸ່ມ, ສະມາຄົມນັກສຶກສາຫວຽດນາມ ຢູ່ນະຄອນໂຮ່ຈີມິນ, ຊອກຮູ້ວັດທະນະທຳ, ເຂດປູສະນີຍະສະຖານປະຫວັດສາດ, ພົບປະແລກປ່ຽນກັບສະມາຊິກຊາວໜຸ່ມ, ຊາວໜຸ່ມທ້ອງຖິ່ນ... ຄຽງຂ້າງນັ້ນ, ບັນດານັກສຶກສາອາສາສະໝັກຍັງຈັດຕັ້ງບັນດາກິດຈະກຳສະຫວັດດີການສັງຄົມ, ກິດຈະກຳລະດູແລ້ງໃຫ້ເດັກນ້ອຍ, ສອນພາສາອັງກິດ, ໜູນຊ່ວຍກໍ່ສ້າງ ແລະສ້ອມແປງທາງຄົມມະນາຄົມຊົນນະບົດ, ກິດຈະກໍາຮັບໃຊ້ເຍົາວະຊົນ. ບັນດາກິດຈະກໍາດໍາເນີນເຖິງວັນທີ 5 ສິງຫາ.
la.qdnd.vn


text:
ກ່ຽວກັບພວກເຮົາ
Suzhou Oບໍລິສັດ ptimal Machinery Co, Ltd (OPTFAN), ສ້າງຕັ້ງຂຶ້ນໃນປີ 2007, ມີບົດບາດ ນຳ ໜ້າ ໃນອຸດສາຫະ ກຳ ພັດລົມຂອງ HVLS (ຄວາມໄວສູງ, ຄວາມໄວຕໍ່າ) ໃນປະເທດຈີນ. ເປັນຜູ້ ນຳ ໃນຕົ້ນປີຂອງພັດລົມ HVLS, OPT ໄດ້ ນຳ ສະ ເໜີ ການຜະລິດລຸ້ນ ທຳ ອິດ "ພັດລົມອຸດສາຫະ ກຳ HVLS" ໃນປີ 2007. ພວກເຂົາມີຄວາມຕັ້ງໃຈທີ່ຈະປະດິດສ້າງພັດລົມ HVLS ທີ່ມີປະສິດທິພາບຫຼາຍຂຶ້ນ ສຳ ລັບຄວາມເຢັນແລະເປີດລະບາຍອາກາດໃນອາວະກາດ.
OPT ເອົາໃຈໃສ່ຕື່ມຕໍ່ຄຸນນະພາບ, ຝີມືແລະນະວັດຕະ ກຳ ຂອງແຟນ HVLS ໃນການອອກແບບຜະລິດຕະພັນທີ່ເປັນເອກະລັກດ້ວຍຜົນງານທີ່ດີກວ່າເກົ່າ. ພວກເຂົາບໍ່ເຄີຍຢຸດການຄົ້ນຄວ້າແລະພັດທະນາເມື່ອເວົ້າເຖິງການພັດທະນາດ້ານວິສະວະ ກຳ ແລະຜະລິດຕະພັນ. ລູກຄ້າໃນຕະຫລາດພາຍໃນປະເທດ, ໃນນັ້ນ 300 ກວ່າຄົນແມ່ນ 500 ວິສາຫະກິດອັນດັບ ໜຶ່ງ ຂອງໂລກ. ໃນຕະຫລາດຕ່າງປະເທດ, OPTFAN ໄດ້ສົ່ງອອກໄປການາດາ, ສະຫະລັດອາເມລິກາ, ເມັກຊິໂກ, ຍີ່ປຸ່ນ, ອົດສະຕາລີແລະອີກ 30 ປະເທດ.
ໃນປະຈຸບັນ, OPTFAN ແມ່ນ ໜຶ່ງ ໃນບັນດາຜູ້ຜະລິດມືອາຊີບໃນຂົງເຂດພັດລົມອຸດສາຫະ ກຳ HVLS ກັບທີມ R & D, ການຜະລິດ, ການປຶກສາໂຄງການ, ການຕິດຕັ້ງ, ການຂາຍແລະການບໍລິການຫຼັງການຂາຍເປັນ ໜຶ່ງ. ມັນມີທີມງານມີປະສົບການຫຼາຍທີ່ສຸດທີ່ຈະສະຫນອງການບໍລິການປະຕູດຽວ.ພັດລົມຂອງ OPT ສະເຫມີເອົາ“ ຄວາມປອດໄພເປັນເຕັກໂນໂລຢີຫຼັກ, ຄວາມຕ້ອງການຂອງລູກຄ້າເພື່ອການປະດິດສ້າງ, ຜົນປະໂຫຍດຂອງລູກຄ້າເປັນເປົ້າ ໝາຍ, ລາຄາຖືກ ສຳ ລັບການສະແຫວງຫາທີ່ສຸດ” ເປັນຈຸດປະສົງເພື່ອຮັບໃຊ້ລູກຄ້າທົ່ວໂລກ.
OPT ໄດ້ບັນລຸຜົນຜະລິດທີ່ມີ ກຳ ລັງແຮງມ້າ ໜ້ອຍ ລົງໂດຍການ ກຳ ຈັດໃບມີດແບບດັ້ງເດີມແລະໃຊ້ການອອກແບບສະເພາະ ສຳ ລັບເຄື່ອງຈັກຜະລິດລົດຈັກ OPT-Germany Nord. ໂດຍການຫຼຸດ ຈຳ ນວນໃບ ໜ້າ ໂດຍລວມແລະການ ນຳ ໃຊ້ໂລຫະປະສົມອາລູມີນຽມທີ່ມີຄຸນນະພາບສູງຂອງອາເມລິກາແລະອາກາດບິນທີ່ອອກແບບເປັນເອກະລັກ, ພັດລົມ OPT ມີປະສິດທິພາບສູງເຖິງ 50% ຫຼາຍກ່ວາພັດລົມ HVLS ອື່ນໆ, ເຊິ່ງຊ່ວຍໃຫ້ການເຄື່ອນໄຫວທາງອາກາດກວ້າງຂວາງ, ຄ່າໃຊ້ຈ່າຍໃນການ ດຳ ເນີນງານຕ່ ຳ ແລະການປະຫຍັດຕະຫຼອດປີ. ບໍລິສັດທີ່ດີທີ່ສຸດສຸມໃສ່ລາຍລະອຽດ, ພະຍາຍາມເພື່ອຄວາມສົມບູນແບບເພື່ອສະ ເໜີ ໃຫ້ລູກຄ້າເປັນເຈົ້າຂອງຕົ້ນທຶນທີ່ຕໍ່າທີ່ສຸດແລະມີປະສິດທິພາບແລະຄວາມ ໜ້າ ເຊື່ອຖືສູງສຸດຂອງຜະລິດຕະພັນແລະການບໍລິການ.
ລະດັບຜະລິດຕະພັນ:
1. KQ Series HVLS ພັດລົມເພດານອຸດສາຫະ ກຳ (6 ໃບ)
2. ພັດລົມເພດານມໍເຕີ Navigator Series-PMSM
3. ພັດລົມການຄ້າແບບ Superwing Series-PMSM
4. ຊຸດ Airwalker - ແຟນ HVLS ເຄື່ອນທີ່
ເຕັກໂນໂລຢີທີ່ດີເລີດແມ່ນພື້ນຖານຂອງພວກເຮົາ, ການບໍລິການທີ່ມີຄຸນນະພາບແມ່ນຊີວິດຂອງພວກເຮົາ, ການຮັບປະກັນຄວາມປອດໄພແມ່ນຫຼັກຂອງພວກເຮົາ.
ບໍລິສັດຂອງພວກເຮົາມີ 2 ສິດທິບັດການປະດິດສ້າງ, 8 ສິດທິບັດຮູບແບບສິດທິບັດ.
ຜະລິດຕະພັນທັງ ໝົດ ຜ່ານ AQSIQ, CQC, ສະຫະລາຊະອານາຈັກ GLC ແລະ European CE, ການຢັ້ງຢືນຂອງ SCS ທີ່ສອດຄ່ອງກັບວິສາຫະກິດ, ຊິ້ນສ່ວນຕ່າງໆຜ່ານ CE, UL Europe, PSE ແລະໃບຢັ້ງຢືນມາດຕະຖານຂອງສະຫະລັດອາເມລິກາ. ບໍລິສັດຂອງພວກເຮົາໄດ້ຮັບໃບຢັ້ງຢືນ ISO9001: 2008.
ໃນຊຸມປີມໍ່ໆມານີ້, optfans ໄດ້ຮັບລາງວັນ: ໃບຢັ້ງຢືນ ISO9001: 2008, ວິສາຫະກິດເຕັກໂນໂລຢີແລະອຸປະກອນທີ່ດີທີ່ສຸດໃນການຂົນສົ່ງທາງອີເລັກໂທຣນິກຂອງຈີນ, ສະມາຄົມອຸດສາຫະ ກຳ ກາກບອນຕ່ ຳ, ບໍລິການທີ່ມີຄຸນນະພາບຂອງ ແຂວງຈຽງຊູລະດັບ AAA, ວິສາຫະກິດເຕັກໂນໂລຢີສູງຊູໂຈ່ແລະບັນດາກຽດນິຍົມອື່ນໆ.
ພາຍໃຕ້ການສະ ເໜີ ຂອງການປັບປຸງຜະລິດຕະພັນຢ່າງຕໍ່ເນື່ອງ, ໂດຍມີວິສາຫະກິດຊັ້ນ ນຳ ທີ່ປົກປ້ອງສິ່ງແວດລ້ອມແລະເຄື່ອງປັບອາກາດເຮັດວຽກຮ່ວມກັນຂຽນບົດ ໃໝ່ ໃນການປະຫຍັດພະລັງງານ.


text:
ໃນໂອກາດເດີນທາງຢ້ຽມຢາມ ສາທາ ລະນະລັດ ສິງກະໂປ ຢ່າງເປັນທາງການ ໃນຕອນເຊົ້າຂອງວັນທີ 28 ກັນຍາ 2022, ທີ່ ທໍານຽບປະທານາທິບໍດີ Istana, ທ່ານ ພັນຄໍາ ວິພາວັນ, ນາຍົກລັດຖະມົນຕີ ແຫ່ງ ສປປ ລາວ ພ້ອມດ້ວຍຄະນະຜູ້ ແທນຂັ້ນສູງ ຂອງ ສປປ ລາວ ໄດ້ເຂົ້າຢ້ຽມຂໍ່ານັບທ່ານ ນາງ ຮາລິມາ ຢາຄອບ, ປະທານາທິບໍດີ ແຫ່ງ ສາທາລະນະລັດ ສິງກະໂປ.
ໃນໂອກາດນີ້, ທ່ານ ນາຍົກລັດຖະມົນຕີ ແຫ່ງ ສປປ ລາວ ໄດ້ສະແດງຄວາມຂອບ ໃຈ ຕໍ່ການຕ້ອນຮັບອັນອົບອຸ່ນ ແລະ ສະ ແດງຄວາມຊົມເຊີຍຕໍ່ການພັດທະນາແບບກ້າວກະໂດດຂັ້ນຂອງສິງກະໂປ ທີ່ເປັນຕົວແບບຂອງການພັດທະນາແບບຍືນຍົງ ແລະ ສີຂຽວ ພ້ອມທັງ ຕີລາຄາສູງຕໍ່ການພົວພັນຮ່ວມມືທີ່ດີຂອງສອງປະ ເທດ ໃນຕະຫຼອດໄລ ຍະ 48 ປີຜ່ານມາ ທີ່ໄດ້ສືບຕໍ່ຮັດແໜ້ນ ແລະ ຂະຫຍາຍຕົວເປັນກ້າວໆມາ. ຖືໂອກາດນີ້, ທ່ານ ນາຍົກລັດຖະມົນຕີ ໄດ້ຕາງໜ້າໃຫ້ລັດຖະບານ ແລະ ປະຊາຊົນລາວ ສະແດງຄວາມຂອບໃຈມາຍັງ ລັດຖະບານ ແລະ ປະຊາ ຊົນ ສິງກະ ໂປ ທີ່ໄດ້ໃຫ້ການຮ່ວມມື ແລະ ການຊ່ວຍເຫຼືອແກ່ ສປປ ລາວ ຕະຫຼອດມາ ໂດຍສະເພາະໃນຂົງເຂດວຽກງານການພັດທະນາຊັບພະຍາກອນມະນຸດ, ໂຄງການອາສາສະໝັກສິງກະໂປ ອັນເປັນການປະກອບສ່ວນສໍາຄັນເຂົ້າໃນການພັດທະນາເສດຖະກິດ-ສັງຄົມ ຂອງ ສປປ ລາວ ທັງເປັນການເພີ່ມທະວີຄວາມເຂົ້າອົກເຂົ້າໃຈ ລະຫວ່າງປະຊາຊົນສອງຊາດລາວ ແລະ ສິງກະໂປ ຕື່ມອີກ. ພ້ອມດຽວ ກັນນີ້, ທ່ານ ນາຍົກລັດຖະມົນຕີ ກໍ່ໄດ້ແຈ້ງຈຸດປະສົງການຢ້ຽມ ຢາມໃນຄັ້ງນີ້ ໃຫ້ທ່ານ ປະທານາທິບໍດີ ໄດ້ຮັບຊາບ ແລະ ສະແດງຄວາມຫວັງຢ່າງຍິ່ງວ່າ ກອງປະຊຸມພົບປະສອງຝ່າຍຮ່ວມກັບທ່ານ ນາຍົກລັດຖະມົນຕີ ລີ ຊຽນ ລຸງ ຈະເປັນການປະກອບສ່ວນເຂົ້າໃນການ ສືບຕໍ່ຮັດແໜ້ນ ແລະ ເສີມຂະຫຍາຍ ສາຍພົວພັນມິດຕະພາບ ແລະ ການຮ່ວມມື ອັນດີງາມ ລະຫວ່າງ ລາວ-ສິງກະໂປ ກ້າວຂຶ້ນສູ່ລະດັບໃໝ່ ແລະ ຍັງຍົກໃຫ້ເຫັນວ່າ ໂດຍອີງໃສ່ທ່າແຮງຂອງສອງປະເທດ ລາວ-ສິງ ກະໂປ ຍັງສາມາດເພີ່ມທະວີການຮ່ວມມືໃຫ້ຫຼາຍຂຶ້ນຕື່ມ ເປັນຕົ້ນ ດ້ານການຄ້າ- ການລົງທຶນ, ການບໍລິການ, ສາທາລະນະສຸກ ແລະ ອື່ນໆ. ນອກຈາກນີ້, ທ່ານນາຍົກລັດຖະມົນຕີ ຍັງໄດ້ກ່າວວ່າ ປະ ຈຸບັນ, ລັດຖະບານລາວ ໄດ້ປັບປຸງກົນໄກການຄຸ້ມຄອງການລົງທຶນໂດຍກົງຂອງຕ່າງປະເທດ ໂດຍໄດ້ມີການປັບປຸງບັນດານິຕິກໍາ ແລະ ຂັ້ນຕອນການອະນຸມັດການລົງທຶນ ໃຫ້ກະທັດຮັດຍິ່ງຂຶ້ນ ເພື່ອອໍາ ນວຍຄວາມສະດວກ ໃຫ້ນັກລົງທຶນຕ່າງປະເທດ ລວມທັງ ຍັງໄດ້ສ້າງເຂດເສດ ຖະກິດພິເສດ ແລະ ເຂດເສດ ຖະກິດສະເພາະ, ເຂດນິຄົມອຸດສາຫະກໍາ ແລະ ທ່າບົກ ເພື່ອຕອບຮັບກັບຍຸດທະສາດການຫັນເອົາປະເທດໄປສູ່ການເຊື່ອມໂຍງ-ເຊື່ອມຈອດກັບພາກພື້ນ. ນອກຈາກນັ້ນ, ທ່ານ ນາຍົກລັດຖະມົນຕີ ແຫ່ງ ສປປ ລາວ ຍັງໄດ້ນໍາເອົາຄໍາຢື້ຢາມຖາມຂ່າວ ແລະ ຄໍາເຊື້ອເຊີນຂອງທ່ານ ທອງລຸນ ສີສຸລິດ, ປະທານປະເທດ ແຫ່ງ ສປປ ລາວ ເຖິງທ່ານ ປະທານາທິບໍດີ ແຫ່ງ ສ. ສິງກະໂປ ໄປຢ້ຽມຢາມ ສປປ ລາວ ໃນໂອກາດອັນເໝາະສົມ.
ໃນໂອກາດດຽວກັນ, ທ່ານ ປະທານາ ທິບໍດີ ແຫ່ງ ສາທາລະນະລັດ ສິງກະໂປ ກໍ່ໄດ້ສະແດງຄວາມຍິນດີຕ້ອນຮັບອັນອົບອຸ່ນ ແລະ ຕີລາຄາສູງ ຕໍ່ການມາຢ້ຽມຢາມ ສິງ ກະໂປ ຂອງຄະນະຜູ້ແທນຂັ້ນສູງ ແຫ່ງ ສປປ ລາວ ໃນຄັ້ງນີ້, ເຊິ່ງຈະເປັນການປະກອບສ່ວນອັນສໍາຄັນເຂົ້າໃນການຮັດແໜ້ນ ແລະ ເສີມຂະຫຍາຍສາຍພົວພັນມິດຕະ ພາບ ແລະ ການຮ່ວມມືທີ່ດີ ຂອງສອງປະເທດ ລາວ-ສິງກະໂປ ໃຫ້ແຕກດອກອອກຜົນຍິ່ງໆຂຶ້ນ.
ຂ່າວໂດຍ: ກົມການຂ່າວ, ກະຊວງການຕ່າງປະເທດ
ພາບໂດຍ: ກົມປະຊາສໍາພັນ, ຫສນຍ


text:
ໃນລະຫວ່າງວັນທີ 2-7 ພະຈິກ 2022 ນີ້, ໃນນັ້ນ ວັນທີ 4 ພະຈິກ ໄດ້ເຂົ້າຢ້ຽມຢາມທ່ານ ບຸນຍັງ ວໍລະຈິດ, ທ່ານ ຈູມ ມາລີ ໄຊຍະສອນ ເຊິ່ງທັງສອງ ທ່ານຄືອະດີດເລຂາທິການໃຫຍ່ຄະນະບໍລິຫານງານສູນ ກາງພັກ ປະຊາຊົນປະ ຕິວັດລາວ, ປະ ທານ ປະເທດແຫ່ງ ສປປ ລາວ, ຢ້ຽມຢາມຄອບຄົວ ທ່ານ ສະໝານ ວິຍະເກດ, ຢ້ຽມ ຢາມໂຮງຮຽນທິດສະ ດີການເມືອງກອງ ທັບ ແລະ ວັນ ທີ 5 ພະຈິກ ເຂົ້າຢ້ຽມຢາມຄອບ ຄົວທ່ານ ສີສະຫວາດ ແກ້ວບຸນພັນ, ຄອບຄົວ ທ່ານ ໄກສອນ ພົມ ວິຫານ ແລະ ຄອບຄົວ ທ່ານ ສຸພານຸວົງ. ໃນການຕ້ອນຮັບເຂົ້າຢ້ຽມ ຢາມຂອງຄະນະອະດີດທະ ຫານອາສາສະໝັກ- ຊ່ຽວຊານການທະ ຫານຊ່ວຍການປະ ຕິວັດລາວຂອງທ່ານ ບຸນຍັງ ວໍລະຈິດ ໄດ້ສະແດງຄວາມຍິນດີຢ່າງຊຸດຊຶ້ງ ທີ່ຄະນະປະສານງານທົ່ວປະ ເທດ ອະດີດທະຫານອາສາສະໝັກ-ຊ່ຽວ ຊານການທະຫານຊ່ວຍການປະຕິວັດລາວ ມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນຄັ້ງນີ້, ເຊິ່ງສອງປະເທດລາວ-ຫວຽດນາມ ເປັນປະເທດອ້າຍນ້ອງບ້ານໃກ້ເຮືອນຄຽງທີ່ມີສາຍນ້ຳແລະສັນພູຕິດຈອດກັນແຕ່ເໜືອເຖິງໃຕ້, ເປັນປະເທດທີ່ມີຄວາມສາມັກຄີອັນຍິ່ງໃຫຍ່ ໄດ້ກາຍເປັນມູນເຊື້ອອັນດີງາມນັບແຕ່ສະໄໝຕໍ່ສູ້ກູ້ຊາດຈົນຮອດ ປັດຈຸບັນ.
ການຢ້ຽມຢາມຄັ້ງນີ້ແມ່ນສຸດທີມີຄວາມໝາຍສຳຄັນ ເຊິ່ງອະດີດທະຫານອາສາສະ ໝັກ-ຊ່ຽວຊານການທະຫານຊ່ວຍ ແມ່ນໜຶ່ງໃນຜູ້ທີ່ຜ່ານຜ່າຄວາມຫຍຸ້ງຍາກລຳບາກອັນລະອິດລະອ້ຽວໃນການຕ້ານການຮຸກຮານໃນສອງດິນແດນ, ສະແດງໃຫ້ເຫັນເຖິງນ້ຳໃຈມິດຕະພາບອັນແທ້ຈິງ, ເຖິງແມ່ນວ່າອະດີດທະຫານອາສາສະໝັກ-ຊ່ຽວຊານການທະຫານຊ່ວຍການປະຕິວັດລາວຈຳນວນຫຼາຍທ່ານໄດ້ລ່ວງລັບໄປແລ້ວ, ມີຫຼາຍທ່ານໄດ້ເປັນນັກຮົບເກົ່າ ແລະ ອະດີດການນຳ ຍັງສືບຕໍ່ຢ້ຽມຢາມ ສປປ ລາວ, ນີ້ສະແດງໃຫ້ເຫັນເຖິງການເປັນມິດອັນແທ້ຈິງ, ເປັນແບບຢ່າງທີ່ດີໃຫ້ແກ້ຄົນຮຸ່ນຕໍ່ໆໄປ. ໃນໂອກາດດັ່ງກ່າວ, ສະຫາຍ ພົນຈັດຕະວາ ວິງດັກເຮືອງ ອະ ດີດທະຫານອາສາສະ ໝັກ-ຊ່ຽວ ຊານການທະຫານຊ່ວຍການປະຕິວັດລາວໄດ້ສະແດງຄວາມຂອບໃຈຢ່າງອົບອຸ່ນ ມາຍັງອະ ດີດການນຳ, ແລະ ຄອບຄົວອະ ດີດການນຳ, ເຊິ່ງ 40 ກວ່າປີ ແຫ່ງການສະຖາປະນາ ສປປ ລາວ, ປະ ເທດລາວແມ່ນມີການ ພັດທະນາຢ່າງໄວວາສົມຄວນ, ເມື່ອຫວນຄືນ 50 ປີກ່ອນ, ປະ ເທດລາວແມ່ນມີຄວາມຫຍຸ້ງຍາກຫຼາຍດ້ານ, ເຊິ່ງສະຫາຍເປັນໜຶ່ງໃນອະ ດີດທະຫານອາສາສະໝັກ-ຊ່ຽວຊານການທະຫານຊ່ວຍການປະຕິວັດລາວ, ເຄີຍເສຍສະລະເຫື່ອແຮງເພື່ອຜືນແຜ່ນດິນສອງຊາດ ຫວຽດນາມ-ລາວ ອັນລະອິດລະອ້ຽວກວ່າຈະມີວັນນີ້. ໃນການມາຢ້ຽມຢາມລາວໃນຄັ້ງນີ້, ສິ່ງທີ່ສະຫາຍພາກພູມໃຈທີ່ສຸດຄື: ເຖິງວ່າວັນເວລາລ່ວງເລີຍໄປ, ອາຍຸກະສຽນບໍ່ສາມາດຢຸດໄວ້ໄດ້, ແຕ່ຄວາມສາມັກຄີ, ຄວາມຄິດຮອດຄິດເຖິງຂອງອ້າຍນ້ອງຮ່ວມຊາ ຕາກຳ ແມ່ນຍັງຝັງຢູ່ໃນໃຈຕະຫຼອດມາ, ເຖິງແມ່ນວ່າສອງຊາດລາວ-ຫວຽດນາມ ຈະມີສັນຕິພາບມາຫຼາຍສິບປີແລ້ວກໍຕາມ, ແຕ່ຄວາມຜູກພັນລະຫວ່າງສອງປະເທດແແມ່ນຍັງແໜ້ນແຟ້ນຄືກັບສະໄໝສອງປະເທດຮ່ວມກັນຕໍ່ສູ້ກູ້ຊາດ, ສະ ຫາຍຫວັງວ່າ ຄົນຮຸ່ນຕໍ່ໆໄປຈະຮັກສາມິດຕະ ພາບອັນລ້ຳຄ່ານີ້ໄວ້ໃຫ້ຢູ່ຄູ່ກັບລູກຫຼານສອງ ຊາດ ຫວຽດນາມ-ລາວຕະຫຼອດໄປ.


text:
ໃນວັນທີ 01 ທັນວາ 2021 ນີ້ ອໍານາດການປົກຄອງແຂວງຜົ້ງສາລີ ຮ່ວມກັບກົມຊັບສິນທາງປັນຍາ, ກະຊວງອຸດສາຫະກຳ ແລະ ການຄ້າ ໄດ້ຈັດກອງປະຊຸມເຜີຍແຜ່ໂຄງການ ໂຄງການສົ່ງເສີມ ແລະ ປົກປ້ອງຖິ່ນກຳເນີດຊາກໍແມນ ຂຶ້ນທີ່ເມືອງຜົ້ງສາລີ ແຂວງຜົ້ງສາລີ, ໂດຍການເຂົ້າຮ່ວມເປັນປະທານຂອງ ທ່ານ ປອ ນ. ຂັນລາສີ ແກ້ວບຸນພັນ, ຫົວໜ້າກົມຊັບສິນທາງປັນຍາ, ກະຊວງອຸດສາຫະກຳ ແລະ ການຄ້າ, ທ່ານ ວັນໄຊ ແສນຍອດ, ເຈົ້າເມືອງ ເມືອງຜົ້ງສາລີ ແລະ ທ່ານ ທະນູຄຳ ປິດຈະວົງ, ຫົວໜ້າ ພະແນກອຸດສາຫະກຳ ແລະ ການຄ້າແຂວງຜົ້ງສາລີ.
ເຂົ້າຮ່ວມກອງປະຊຸມຄັ້ງນີ້ ມີບັນດາ ທ່ານ ຮອງຫົວໜ້າຫ້ອງວ່າການແຂວງ ແຂວງຜົ້ງສາລີ, ຫົວໜ້າພະແນກພົວພັນຕ່າງປະເທດ, ຄະນະກຳມະການຖິ່ນກຳເນີດຂອງ ແຂວງຜົ້ງສາລີ, ວິຊາການທີ່ກ່ຽວຂ້ອງ ທັງສູນກາງ ແລະ ທ້ອງຖິ່ນ ແລະ ຄະນະບໍລິຫານງານຂອງສະມາຄົມສົ່ງເສີມຖິ່ນກໍາເນີດຊາກໍແມນ ເຂົ້າຮ່ວມ ຈຳນວນ 38 ຄົນ. ຊຶ່ງໂຄງການສົ່ງເສີມ ແລະ ປົກປ້ອງຖິ່ນກຳເນີດຊາກໍແມນ ແມ່ນໂຄງການທີ່ໄດ້ຮັບການສະໜັບສະໜູນທຶນ ຈາກອົງການພັດທະນາຈາກປະເທດຝຣັ່ງ (AFD) ແລະ ເຕັກນິກວິຊາການຈາກ ອົງການເກຣັກ (GRET).
ໃນໂອກາດນີ້, ທ່ານ ປອ ນ. ຂັນລາສີ ແກ້ວບຸນພັນ, ຫົວໜ້າກົມຊັບສິນທາງປັນຍາ, ກະຊວງອຸດສາຫະກຳ ແລະ ການຄ້າ ໄດ້ໃຫ້ກຽດກ່າວເປີດກອງປະຊຸມ ໂດຍທ່ານ ໄດ້ກ່າວວ່າ: ການຈົດທະບຽນຖິ່ນກໍາເນີດຊາກໍແມນ ໄດ້ເລີ່ມຂຶ້ນແຕ່ຕົ້ນປີ 2019 ໂດຍໄດ້ຮັບການຊ່ວຍເຫຼືອທາງດ້ານ ເຕັກນິກວິຊາການຈາກອົງການອາຫານ ແລະ ກະສິກໍາ (FAO) ແລະ ງົບປະມານຈາກທະນາຄານພັດທະນາອາຊີ (ADB) ໂດຍຜ່ານ ໂຄງການສົ່ງເສີມການສົ່ງອອກຂອງ ວິສາຫະກິດຂະໜາດນ້ອຍ ແລະ ກາງ ຜ່ານການພັດທະນາຖິ່ນກຳເນີດ ພາຍໃຕ້ການຄຸ້ມຄອງຂອງກົມສົ່ງເສິມວິສາຫະກິດຂະໝາດນ້ອຍ ແລະ ກາງ. ກົມຊັບສິນທາງປັນຍາ, ອໍານາດການປົກຄອງແຂວງຜົ້ງສາລີ ແລະ ທຸກພາກສ່ວນກ່ຽວຂ້ອງທັງຢູ່ສູນການ ແລະ ທ້ອງຖິ່ນ ໄດ້ຮ່ວມກັນຈັດຕັ້ງປະຕິບັດຫຼາຍ ໜ້າວຽກທີ່ຈໍາເປັນ ສໍາລັບການຈົດທະບຽນຖິ່ນກໍາເນີດຊາກໍແມນ ເປັນຕົ້ນແມ່ນ ການເຕົ້າໂຮມຜູ້ຜະລິດ, ຫົວ ໜ່ວຍການຜະລິດ, ຜູ້ປະກອບການ ຊາກໍແມນ ທີ່ມີຄວາມສະໝັກໃຈເຂົ້າຮ່ວມໃນຂະບວນການຈົດທະບຽນຖິ່ນກໍາເນີດ ແລະ ໄດ້ສ້າງຕັ້ງເປັນສະມາຄົມສົ່ງເສີມຊາກໍແມນຂຶ້ນ ໃນເດືອນ ມັງກອນ 2020. ໄປຄຽງຄູ່ກັບການສ້າງຕັ້ງສະມາຄົມສົ່ງເສີມຊາກໍແມນດັ່ງກ່າວ ຍັງໄດ້ມີການຈັດກອງປະຊຸມປຶກສາຫາລືກັບ ທຸກພາກສ່ວນກ່ຽວຂ້ອງທັງຢູ່ສູນການ ແລະ ທ້ອງຖິ່ນ ແລະ ສະມາຄົມສົ່ງເສີມຊາກໍແມນ ເປັນຈໍານວນຫຼາຍຄັ້ງ ໃນການສ້າງເອກະສານຄຸນລັກສະນະສະເພາະຊາກໍແມນ ແລະ ກົດລະບຽບພາຍໃນຂອງສະມາຄົມ ຈົນສຳເລັດ. ພາຍຫຼັງການສ້າງເອກະສານຄຸນລັກສະນະດັ່ງກ່າວແລ້ວ ຍັງໄດ້ຝຶກອົບຮົມສ້າງຄວາມເຂັ້ມແຂງໃຫ້ສະມາຄົມທາງດ້ານວຽກງານຄຸ້ມຄອງສະມາຄົມ, ກວດກາທຸກຂັ້ນຕອນການຜະລິດ ຈົນຮອດຂັ້ນຕອນການຈໍາໜ່າຍຊາກໍແມນ ເພື່ອສ້າງຄວາມພ້ອມໃຫ້ສະມາຄົມ ໃນການຄຸ້ມຄອງ ແລະ ສົ່ງເສີມຖິ່ນກໍາເນີດຊາກໍແມນ ຊຶ່ງທັງໝົດໜ້າວຽກເຫຼົ່ານີ້ ຕ້ອງໄດ້ມີການຈັດຕັ້ງປະຕິບັດ ເພື່ອໃຫ້ສອດຄ່ອງກັບເງື່ອນໄຂຂອງການໄດ້ຮັບ ໃບຢັ້ງຢືນຖິ່ນກໍາເນີດຈາກ ກົມຊັບສິນທາງປັນຍາ. ພ້ອມນັ້ນ ຍັງໄດ້ສ້າງສາລະຄະດີ ກ່ຽວກັບ ຖິ່ນກໍາເນີດຊາກໍແມນ ເພື່ອໂຄສະນາ ສົ່ງເສີມສິນຄ້າຖິ່ນກຳເນີດຊາກໍແມນ ອີກດ້ວຍ.
ທ່ານ ກ່າວຕື່ມອີກ ວ່າ: ມາຮອດວັນທີ 14 ກັນຍາ 2020, ກົມຊັບສິນທາງປັນຍາ ຈຶ່ງໄດ້ສຳເລັດການອອກໃບຢັ້ງຢືນຖິ່ນກໍາເນີດຊາກໍແມນ ໃຫ້ສະມາຄົມສົ່ງເສີມຊາກໍແມນ. ພາຍຫຼັງສະມາຄົມສົ່ງເສີມຊາກໍແມນ ໄດ້ຮັບໃບຢັ້ງຢືນຖິ່ນກໍາເນີດແລ້ວ, ໂຄງການສົ່ງເສີມການສົ່ງອອກຂອງວິສາຫະກິດຂະໜາດນ້ອຍ ແລະ ກາງ ຜ່ານການພັດທະນາຖິ່ນກຳເນີດ ກໍໄດ້ສິ້ນສຸດລົງ ໃນທ້າຍປີ 2020, ແຕ່ກໍຍັງມີບາງດ້ານ ທີ່ສະມາຄົມສົ່ງເສີມຊາກໍແມນ ຍັງຕ້ອງໄດ້ຮັບການປັບປຸງ ແລະ ສ້າງຄວາມເຂັ້ມແຂງຕື່ມ. ໂດຍອີງໃສ່ສະພາບດັ່ງກ່າວ ແລະ ຍ້ອນຄວາມເປັນຫວ່ງຂອງການນໍາ ກໍຄື ກົມຊັບສິນທາງປັນຍາ ຈຶ່ງໄດ້ສືບຕໍ່ຍາດແຍ່ງເອົາແຫຼ່ງທຶນ ແລະ ໄດ້ປຶກສາຫາລືກັບອົງການພັດທະນາຈາກປະເທດຝຣັ່ງ (AFD) ເພື່ອວາງແຜນສືບຕໍ່ໃຫ້ການຊ່ວຍເຫຼືອ ແລະ ມາຮອດປະຈຸບັນນີ້ ອົງການພັດທະນາຈາກປະເທດຝຣັ່ງ (AFD) ໄດ້ຕົກລົງໃຫ້ການຊ່ວຍເຫຼືອທຶນ ໂດຍຜ່ານການຊ່ວຍເຫຼືອທາງດ້ານເຕັກນິກວິຊາການ ຈາກອົງການຄົ້ນຄວ້າ ແລະ ແລກປ່ຽນທາງດ້ານເຕັກໂນໂລຊີ ປະຈຳ ສປປ ລາວ ( ຫຼື ອົງການ ເກຣດ / GRET) ເພື່ອສືບຕໍ່ຊຸກຍູ້ສົ່ງເສີມບັນດາວຽກທີ່ເຫັນວ່າ ຍັງມີຄວາມຈໍາເປັນ ເຊັ່ນ: ການທົບທວນຄືນ ແລະ ປັບປຸງເອກະສານຄຸນລັກສະນະຖິ່ນກໍາເນີດຊາກໍແມນ, ກົດລະບຽບພາຍໃນຂອງສະມາຄົມ ແລະ ສ້າງຄວາມເຂັ້ມແຂງໃຫ້ສະມາຄົມ ທາງດ້ານວຽກງານການກວດກາ, ການຢັ້ງຢືນສິນຄ້າຖິ່ນກໍາເນີດ, ການຂະຫຍາຍສະມາຊິກ ແລະ ການຄຸ້ມຄອງການດໍາເນີນງານຂອງສະມາຄົມ ແນ່ໃສ່ເຮັດໃຫ້ສະມາຊິກຂອງ ສະມາຄົມສົ່ງເສີມຊາກໍແມນ ໄດ້ຮັບຜົນປະໂຫຍດສູງສຸດ ຈາກການນໍາໃຊ້ຖິ່ນກໍາເນີດ.
ໃນໂອກາດກ່າວເປີດກອງປະຊຸມດັ່ງກ່າວ, ທ່ານ ໄດ້ຮຽກຮ້ອງໃຫ້ທຸກພາກສ່ວນທີ່ກ່ຽວຂ້ອງ ຈົ່ງຮ່ວມມືກັນ ເພື່ອຊຸກຍູ້ສົ່ງເສີມ ແລະ ພັດທະນາ ຊາກໍແມນ ທີ່ມີເອກະລັກສະເພາະ ທີ່ເປັນໜຶ່ງດຽວໃນໂລກ ແລະ ເປັນຊື່ສຽງຂອງ ແຂວງຜົ້ງສາລີ ຢູ່ແລ້ວນັ້ນ ໃຫ້ກາຍເປັນສິນຄ້າຖິ່ນກໍາເນີດ ທີ່ມີຊື່ສຽງໃນພາກພື້ນ ແລະ ສາກົນ ສາມາດນໍາເອົາຜົນປະໂຫຍດທາງດ້ານເສດຖະກິດ-ສັງຄົມ ມາສູ່ ສປປ ລາວ ກໍຄື ແຂວງຜົ້ງສາລີ, ຕາມທິດສີຂຽວ ແລະ ຍືນຍົງ.
ຫຼັງຈາກນັ້ນ ໃນກອງປະຊຸມຄັ້ງນີ້, ຜູ້ເຂົ້າຮ່ວມຍັງໄດ້ຮັບຟັງການນຳສະເໜີ ກ່ຽວກັບຄວາມເປັນມາຂອງ ໂຄງການສົ່ງເສີມ ແລະ ປົກປ້ອງຖິ່ນກຳເນີດຊາກໍແມນ ພາຍໃຕ້ການຮ່ວມມື ລະຫວ່າງ ກົມຊັບສິນທາງປັນຍາ ກັບ ອົງການແກັຣທ ໂດຍການສະໜັບສະໜູນທາງດ້ານງົບປະມານຂອງ ອົງການພັດທະນາຈາກປະເທດຝຣັງ (AFD); ການປຶກສາຫາລືຮ່ວມກັບແຂວງ ແລະ ເມືອງ ກ່ຽວກັບການຮັບເອົາໂຄງການ ເພື່ອເປັນບ່ອນອີງໃນການຂໍອະນຸມັດເຊັນບົດບັນທຶກຄວາມເຂົ້າໃຈ ສໍາລັບ ຈັດຕັ້ງປະຕິບັດໂຄງການ ອີງຕາມຂັ້ນຕອນຂອງກະຊວງການຕ່າງປະເທດ; ການສົ່ງເສີມ ແລະ ປົກປ້ອງຖິ່ນກຳເນີດ ເພື່ອຜົນປະໂຫຍດລວມໝູ່ຂອງ ສະມາຄົມສົ່ງເສີມຊາກໍແມນ; ການນຳໃຊ້ກາໝາຍຖິ່ນກຳເນີດແຫ່ງຊາດ; ການຕໍ່ໃບທະບຽນຂອງສະມາຄົມ; ທົບທວນຄືນ ກ່ຽວກັບບົດບາດ, ສິດ ແລະ ໜ້າທີ່ຂອງສະມາຄົມ; ໜ້າທີ່ຂອງຄະນະບໍລິຫານງານແຕ່ລະຄົນ ຕໍ່ກັບວຽກງານຖິ່ນກຳເນີດ; ການຮ່ວມມືກັນຂອງພາກສ່ວນທີ່ກ່ຽວຂ້ອງ ໃນການຄຸ້ມຄອງວຽກງານຖິ່ນກຳເນີດ; ລະບຽບການກ່ຽວຂ້ອງ, ຂໍ້ຈຳກັດ ແລະ ໂອກາດຕ່າງໆ; ຄວາມຕ້ອງການທີ່ຈຳເປັນ ສຳລັບການປະຕິບັດວຽກງານຂອງສະມາຄົມ ເຊັ່ນ: ອຸປະກອນ, ເຄື່ອງມື ແລະ ການສະໜັບສະໜູນທາງດ້ານການເງິນ, ແຜນກິດຈະກຳ ແລະ ງົບປະມານສຳລັບ ປີ 2021 – 2022 ແລະ ປືກສາຫາລື ກ່ຽວກັບແຜນວຽກຕໍ່ໜ້າ ແລະ ການແບ່ງຄວາມຮັບຜິດຊອບໃນແຕ່ລະໜ້າວຽກ.
ກອງປະຊຸມ ດຳເນີນໄປເປັນເວລາ 1 ວັນ ແລະ ໄດ້ປິດລົງ ດ້ວຍຜົນສໍາເລັດອັນຈົບງາມ.
ຮູບພາບ: ພະແນກເຄື່ອງໝາຍການຄ້າ ແລະ ຖິ່ນກຳເນີດ
ບົດຂ່າວ: ພະແນກສົ່ງເສີມ ແລະ ພັດທະນາ ຊັບສິນທາງປັນຍາ


text:
ວັນທີ 4 ພະຈິກນີ້, ກະຊວງຖະແຫຼງຂ່າວ ແລະ ສື່ສານຫວຽດນາມ ໄດ້ປະກາດວ່າ, ອຳນາດການປົກຄອງຈະປະຕິບັດບັນດາລະບຽບການຢ່າງເຂັ້ມງວດກ່ຽວກັບການລົບລ້າງເນື້ອໃນ “ພິດ” ອອກຈາກເວທີສື່ສັງຄົມ. ກົດລະບຽບໃຫມ່ນີ້ຮຽກຮ້ອງໃຫ້ເອົາຂ່າວປອມອອກຈາກສື່ສັງຄົມພາຍໃນ 24 ຊົ່ວໂມງ, ຮັດແຄບປ່ອງຢ້ຽມທີ່ຜ່ານມາ 48 ຊົ່ວໂມງ. ຂໍ້ມູນທີ່ມີຄວາມອ່ອນໄຫວໂດຍສະເພາະອາດຈະຖືກເອົາລົງພາຍໃນສາມຊົ່ວໂມງ. ກ່າວຄຳເຫັນທີ່ສະພາແຫ່ງຊາດ, ທ່ານລັດຖະມົນຕີ ຫງວຽນແມ້ງຮຸ່ງ ໄດ້ກ່າວເຕືອນວ່າ “ຂ່າວບໍ່ຖືກຕ້ອງ, ຖ້າຮັບມືຊ້າ, ຈະແຜ່ລາມອອກໄປຢ່າງກວ້າງຂວາງ.”
ບົດລາຍງານປະຈຳປີຂອງອົງການ Freedom House ໄດ້ຈັດອັນດັບຫວຽດນາມເປັນປະເທດທີ່ຮ້າຍແຮງອັນດັບທີ 5 ໃນໂລກສຳລັບເສລີພາບທາງອິນເຕີເນັດ. ຄະແນນ 22 ໃນ 100, ສູງກ່ວາພຽງແຕ່ກູບາ, ອີຣານ, ມຽນມາ, ແລະຈີນ, ທີ່ຕັ້ງຂອງຫວຽດນາມຍັງຄົງບໍ່ປ່ຽນແປງຈາກປີກ່ອນ, ຍ້ອນວ່າພັກກອມມູນິດຫວຽດນາມ (VCP) ສືບຕໍ່ມານະພະຍາຍາມຄອບງໍາຂົງເຂດດິຈິຕອນຂອງປະເທດ. ໃນໄລຍະທົດສະວັດທີ່ຜ່ານມາ, VCP ໄດ້ເຂັ້ມງວດໃນການຄວບຄຸມອິນເຕີເນັດຢ່າງຊ້າໆໂດຍການເລັ່ງການເຊັນເຊີອອນໄລນ໌, ອອກການປັບໄຫມຢ່າງໂຫດຮ້າຍແລະໂທດຈໍາຄຸກສໍາລັບການນໍາໃຊ້ສື່ສັງຄົມທີ່ບໍ່ຖືກຕ້ອງ, ການລວບລວມຂໍ້ມູນອອນໄລນ໌ຂອງພົນລະເມືອງ, ແລະບັງຄັບໃຫ້ຍັກໃຫຍ່ເຕັກໂນໂລຢີສາກົນປະຕິບັດຕາມ. ຂໍ້ກໍານົດການຕິດຕັ້ງຂອງລັດຖະບານ.
VCP ໄດ້ປົກຄອງຫວຽດນາມເປັນປະເທດດຽວນັບແຕ່ປີ 1976. ນັບແຕ່ກາງຊຸມປີ 1980 ເປັນຕົ້ນມາ, ປະເທດນີ້ໄດ້ມີລະດັບເຕີບໂຕດ້ານເສດຖະກິດສູງເປັນພິເສດ ແລະ ປະເທດນີ້ມີການເຊື່ອມຕໍ່ອິນເຕີເນັດລະດັບສູງທີ່ສຸດໃນອາຊີ-ປາຊີຟິກ. ນັບຕັ້ງແຕ່ທ້າຍຊຸມປີ 2000, ລັດຫວຽດນາມ ໄດ້ມີການຜັນຂະຫຍາຍຢ່າງງຽບສະຫງົບກ່ຽວກັບຄວາມສາມາດຂອງຕົນໃນການຕິດຕາມກວດກາປະຊາກອນທາງອອນໄລນ໌ ແລະ censoring dissidents.
ເຊັ່ນດຽວກັບຄູ່ຮ່ວມມືຂອງພວກເຂົາຢູ່ບ່ອນອື່ນໃນອາຊີຕາເວັນອອກສຽງໃຕ້, ຊາວເນັດໃນຫວຽດນາມໄດ້ປະສົບກັບການຫຼຸດລົງຢ່າງຫຼວງຫຼາຍແລະເພີ່ມຂຶ້ນໃນສິດທິດິຈິຕອນໃນຊຸມປີມໍ່ໆມານີ້. ລັດຖະບານ VCP ໄດ້ຜ່ານນິຕິກໍາທີ່ກົດຂີ່ຂົ່ມເຫັງ, ພັດທະນາສະຖາບັນເພື່ອຈຸດປະສົງຂອງການເຝົ້າລະວັງແລະການຄວບຄຸມຂໍ້ມູນຂ່າວສານ, ພັດທະນາລະບົບການຕໍາຫຼວດສື່ມວນຊົນສັງຄົມ, ແລະນໍາໃຊ້ການຂັດຂວາງ bandwidth ເພື່ອ muffle ສຽງ dissenting. ສິ່ງທີ່ເປັນພິເສດໃນສະພາບການຂອງຫວຽດນາມ ແມ່ນຄວາມສາມາດຂອງລະບອບໃນການຄວບຄຸມບັນດາບໍລິສັດເຕັກໂນໂລຊີໃຫຍ່ເຊັ່ນ Meta (ບໍລິສັດແມ່ຂອງ Facebook) ແລະ ນຳໃຊ້ມັນເພື່ອຊ່ວຍປະຕິບັດລະບົບປະຊາທິປະໄຕດິຈິຕອນທີ່ພົ້ນເດັ່ນຂຶ້ນ.
ມີການໂຕ້ຖຽງກັນວ່າ ຫວຽດນາມ ພວມເດີນຕາມບາດກ້າວຂອງຈີນໃນດ້ານການສ້າງ “ອິນເຕີເນັດແຫ່ງຊາດ” ຂອງຕົນເອງ, ແຕ່ສິ່ງທີ່ເຮັດໃຫ້ຍີ່ຫໍ້ລັດທິອຳນາດດີຈີຕອນຂອງ VCP ແຕກຕ່າງກັບຈີນ, ຣັດເຊຍ, ອີຣານ ແມ່ນຄວາມອົດທົນຂອງ VCP ຕໍ່ເວທີສື່ສັງຄົມຂອງຕ່າງປະເທດ. . , ເຊິ່ງໄດ້ຖືກລວມເຂົ້າໃນລະບົບການເຝົ້າລະວັງ ແລະ ການຄວບຄຸມຂໍ້ມູນຂ່າວສານ. ໃນຖານະເປັນໜຶ່ງໃນບັນດາປະເທດທີ່ຂະຫຍາຍຕົວໄວທີ່ສຸດຂອງໂລກ, ວິສາຫະກິດຂະໜາດກາງ ແລະ ນ້ອຍຫຼາຍແຫ່ງຢູ່ຫວຽດນາມແມ່ນອີງໃສ່ Facebook ຢ່າງຫຼວງຫຼາຍເພື່ອດຳເນີນທຸລະກິດ. ການຫ້າມແພລະຕະຟອມສື່ສັງຄົມຕ່າງປະເທດເຮັດໃຫ້ເກີດຄວາມສ່ຽງຕໍ່ພຶດຕິກໍາທາງດ້ານສັງຄົມແລະເສດຖະກິດໃນປະເທດທີ່ປະຈຸບັນມີຈໍານວນຜູ້ໃຊ້ Facebook ຕໍ່ປະຊາກອນທີ່ສູງທີ່ສຸດໃນໂລກ.
ບົນພື້ນຖານການນຳເອົາກົດໝາຍ ແລະ ຄວາມເປັນລະບຽບຮຽບຮ້ອຍໄປສູ່ໂລກດິຈິຕອລ, ກົດໝາຍວ່າດ້ວຍຄວາມປອດໄພທາງໄຊເບີລ່າສຸດຂອງລະບອບດັ່ງກ່າວໄດ້ມີຜົນບັງຄັບໃຊ້ໃນປີ 2019. ກົດໝາຍສະບັບນີ້ແຕກຕ່າງຈາກກົດໝາຍທີ່ອອກມາກ່ອນໜ້ານີ້ໂດຍການປ່ຽນພາລະໜ້າທີ່ຮັບຜິດຊອບໃຫ້ກັບຜູ້ໃຫ້ບໍລິການເຊັ່ນ Google ແລະ Facebook, ຮຽກຮ້ອງໃຫ້ ເຂົາເຈົ້າເປີດຫ້ອງການຢູ່ໃນຫວຽດນາມ, ເກັບຮັກສາຂໍ້ມູນຜູ້ໃຊ້ຢູ່ໃນທ້ອງຖິ່ນ, ແລະເອົາເນື້ອຫາອອກຕາມຄໍາຮ້ອງຂໍຂອງເຈົ້າຫນ້າທີ່ລັດຖະບານ.
ມັນໄດ້ສ້າງຄວາມເສຍຫາຍອີກອັນໜຶ່ງໃຫ້ແກ່ບັນດາຫາງສຽງອິດສະລະຈຳນວນໜ້ອຍໃນປະເທດ, ເປັນການກະທຳອາຊະຍາກຳຕໍ່ບັນດາຄຳເວົ້າຕ້ານລັດ ເຊັ່ນ “ການປະຕິເສດຜົນສຳເລັດຂອງການປະຕິວັດ”, “ເຮັດໃຫ້ເກີດຄວາມສັບສົນ” ຫລື ເຜີຍແຜ່ການໂຄສະນາເຜີຍແຜ່ “ຕ້ານລັດ”. ສື່ມວນຊົນແບບດັ້ງເດີມແມ່ນຢູ່ພາຍໃຕ້ການຄວບຄຸມຂອງລັດຖະບານ (ນີ້, ຢ່າງໃດກໍຕາມ, ບໍ່ໄດ້ຍົກເວັ້ນພວກເຂົາຈາກການຖືກປັບໃຫມຢ່າງຫນັກສໍາລັບການເຜີຍແຜ່ຂໍ້ມູນຂ່າວສານທີ່ບໍ່ຖືກຕ້ອງ.) ການເຂົ້າເຖິງເວັບໄຊທ໌ສາກົນເຊັ່ນ Human Rights Watch ຫຼື BBC ມັກຈະມີຄວາມຫຍຸ້ງຍາກ, ແລະເວັບໄຊທ໌ທີ່ເປັນ ການວິພາກວິຈານຂອງ VCP, ເຊັ່ນ: ວຽດນາມ, Luat Khoa, ຫຼືໂຄງການ 88, ແມ່ນບໍ່ສາມາດເຂົ້າເຖິງໄດ້ໃນປະເທດ.
ການຄວບຄຸມເວທີສື່ມວນຊົນສັງຄົມແມ່ນຄວາມຕ້ອງການແຕ່ມີຄວາມສໍາຄັນທາງດ້ານການເມືອງສໍາລັບ VCP. ຂະນະທີ່ການເຊື່ອມຕໍ່ອິນເຕີເນັດຂອງຫວຽດນາມເພີ່ມຂຶ້ນເຖິງ 70% ເນື່ອງຈາກຈຳນວນປະຊາກອນໄວໜຸ່ມນັບມື້ນັບເພີ່ມຂຶ້ນ, ການນຳໃຊ້ເຄືອຂ່າຍສື່ສັງຄົມເຊັ່ນ Facebook ແລະ YouTube ກໍ່ເພີ່ມຂຶ້ນ. ການຕໍ່ສູ້ລະຫວ່າງ VCP ແລະ Facebook ໄດ້ສູງສຸດໃນປີ 2020, ເມື່ອເຊີບເວີຂອງ Facebook ໃນຫວຽດນາມ ໄດ້ຖືກນຳໄປໃຊ້ອອບລາຍເປັນເວລາຫຼາຍອາທິດ ເພື່ອບັງຄັບໃຫ້ປະຕິບັດຕາມກົດໝາຍເຊັນເຊີໃໝ່ຂອງປະເທດ. ປະເຊີນ ໜ້າ ກັບຄວາມສົດໃສດ້ານທີ່ຈະຖືກປິດລົງທັງ ໝົດ ໃນຕະຫຼາດທີ່ຖືກລາຍງານວ່າມີລາຍຮັບ 1 ຕື້ໂດລາຕໍ່ປີ, ໃນທີ່ສຸດ Facebook ໄດ້ຍອມແພ້ຕໍ່ຄວາມກົດດັນຂອງລັດຖະບານ, ວາງແບບຢ່າງທີ່ເປັນອັນຕະລາຍຕໍ່ການຂັດຂວາງການສະແດງອອກທາງອິນເຕີເນັດຢ່າງຮ້າຍແຮງ.
ພາຍຫຼັງຂະບວນການສະບັບປັບປຸງທີ່ຍາວນານ, ດຳລັດ 53 ຂອງກົດໝາຍວ່າດ້ວຍຄວາມປອດໄພທາງອິນເຕີແນັດດັ່ງກ່າວໄດ້ມີຜົນບັງຄັບໃຊ້ໃນວັນທີ 1 ຕຸລາປີນີ້, ໄດ້ຊີ້ແຈງບັນດາລະບຽບການທີ່ບັງຄັບໃຫ້ບັນດາບໍລິສັດພາຍໃນປະເທດ ແລະ ບໍລິສັດຕ່າງປະເທດຫຼາຍແຫ່ງ, ໃນນັ້ນມີເວທີສັງຄົມອອນລາຍ, ການບໍລິການໂທລະຄົມ, ຜູ້ສະໜອງການຊຳລະເງິນ ແລະ ເວທີເກມ. ເພື່ອເກັບຂໍ້ມູນຂໍ້ມູນຜູ້ໃຊ້ຢູ່ໃນທ້ອງຖິ່ນ ແລະສະໜອງໃຫ້ເຈົ້າໜ້າທີ່ຕາມການຮ້ອງຂໍ. bloggers, YouTubers, ແລະນັກສະແດງຄວາມຄິດເຫັນອອນໄລນ໌ຈໍານວນຫຼາຍໄດ້ຖືກລົງໂທດຢ່າງຫນັກສໍາລັບການສະແດງຄວາມຄິດເຫັນແລະຄວາມເຊື່ອຂອງເຂົາເຈົ້າອອນໄລນ໌, ແລະຈໍານວນຂອງການຕັດສິນໂທດຈໍາຄຸກໄດ້ຍັງຄົງຢູ່ເກີນກວ່າການປາບປາມຫຼ້າສຸດກ່ຽວກັບ rhetoric ຕ້ານລັດຖະບານໃນການນໍາພາເຖິງການຄວບຄຸມຂອງປະເທດ. ການເລືອກຕັ້ງໃນປີ 2021.
ວິທະຍຸເອເຊຍເສລີທີ່ໄດ້ຮັບທຶນຈາກສະຫະລັດ, ເຊິ່ງເວັບໄຊທ໌ໄດ້ຖືກບລັອກເປັນປົກກະຕິໃນຫວຽດນາມ, ອ້າງວ່ານັບຕັ້ງແຕ່ຕົ້ນປີ, ມີນັກເຄື່ອນໄຫວແລະຜູ້ໃຊ້ເຟສບຸກຫຼາຍກວ່າ 40 ຄົນໄດ້ຖືກຈັບກຸມຫຼືຖືກຕັດສິນລົງໂທດ, ມັກຈະຖືກກ່າວຫາເຊັ່ນ “ການໂຄສະນາຕໍ່ຕ້ານລັດ. ” ” ໃນເດືອນຕຸລາ, ຜູ້ໃຊ້ Facebook ທີ່ມີຜູ້ຕິດຕາມອອນໄລນ໌ຫຼາຍກວ່າ 300,000 ຄົນໄດ້ຖືກຕັດສິນໂທດຈໍາຄຸກສອງປີສໍາລັບການໂພດອອນໄລນ໌, ເຊິ່ງປະກອບມີ “ຂໍ້ມູນທີ່ບໍ່ໄດ້ຮັບການຢັ້ງຢືນ” ທີ່ “ສົ່ງຜົນກະທົບທາງລົບຕໍ່ຕະຫຼາດຫຼັກຊັບ.”
ໃນເດືອນ ຕຸລາ 2021, ນັກຂ່າວອິດສະລະ 5 ຄົນຂອງ ບາວແຊັກ (ໜັງສືພິມສະອາດ) ໄດ້ຮັບໂທດຈຳຄຸກແຕ່ 2 ປີ ຫາ 4 ປີ ຕາມມາດຕາ 331 ຂອງປະມວນກົດໝາຍອາຍາ ໃນຂໍ້ຫາ “ສວຍໃຊ້ເສລີພາບທາງດ້ານປະຊາທິປະໄຕ” ໂດຍອີງໃສ່ເນື້ອໃນເຟສບຸກ ແລະ YouTube. ໃນເດືອນທັນວາຜ່ານມາ, ນັກເຄື່ອນໄຫວ Trinh Ba Phuong ໄດ້ຮັບໂທດຈຳຄຸກ 10 ປີ ຕາມມາດຕາ 117 ຂອງປະມວນກົດໝາຍອາຍາໃນຂໍ້ຫາ “ດຳເນີນການໂຄສະນາເຜີຍແຜ່ຕ້ານລັດ”. ການທົດລອງດັ່ງກ່າວມີບາງສ່ວນໃນການເຄື່ອນໄຫວເຟສບຸກຂອງ Phuong, ລວມທັງການໂພສ ແລະ ການຖ່າຍທອດສົດ.
ພາຍໃນລັດຖະບານ, ກະຊວງຄວາມປອດໄພສາທາລະນະ (MPS), ກະຊວງຂໍ້ມູນຂ່າວສານແລະການສື່ສານ (MIC), ແລະກະຊວງປ້ອງກັນປະເທດ (MOD) ແມ່ນຢູ່ໃນບັນດາຫນ້າທີ່ຮັບປະກັນວ່າເນື້ອຫາທີ່ເປັນພິດຫຼື “ການກະທໍາຜິດ” ຖືກລຶບອອກຈາກເວທີອອນໄລນ໌. MPS ຍັງມີສິດອຳນາດທີ່ຈະຖອນຊື່ໂດເມນ ແລະລະງັບລະບົບຂໍ້ມູນຂ່າວສານເພື່ອຈຸດປະສົງຄວາມປອດໄພແຫ່ງຊາດ.
ພາຍຫຼັງການປະກາດໃຊ້ກົດໝາຍອິນເຕີແນັດສະບັບໃໝ່ຂອງຫວຽດນາມ, ບັນດາປະເທດເຕັກໂນໂລຊີຍັກໃຫຍ່ສາກົນໄດ້ພິສູດໃຫ້ເຫັນຄວາມສັບສົນໃນການກວດກາບັນດາເນື້ອໃນອອນລາຍ. ໃນປີ 2021, MIC ລາຍງານວ່າມີ 3,377 ໂພສຖືກບລັອກ ຫຼື ລຶບໂດຍເຟສບຸກ, 13,141 ວິດີໂອຖືກລຶບອອກຈາກ YouTube, ແລະ 1,180 ວິດີໂອຖືກລຶບອອກຈາກ TikTok. (Twitter ບໍ່ໄດ້ຖືກນໍາໃຊ້ຢ່າງກວ້າງຂວາງໃນຫວຽດນາມ.) Force 47, ກອງທັບ cyber ຄວບຄຸມໂດຍ MPS, ຍັງມີການເຄື່ອນໄຫວສູງໃນເຟສບຸກ. ພາຍໃຕ້ການປົກປ້ອງປະຊາຊົນຈາກການຂົ່ມຂູ່ຂອງ “ຂ່າວປອມ”, 10,000 “ທະຫານ” ໄດ້ລາຍງານເນື້ອໃນແລະບັນຊີຂອງລັດຖະບານຕໍ່ຕ້ານລັດຖະບານ, ແລະພະຍາຍາມເຜີຍແຜ່ຂໍ້ຄວາມທີ່ຄັດຄ້ານລັດຖະບານທາງອິນເຕີເນັດ.
ທ່ານ Valentin Weber ໄດ້ໂຕ້ຖຽງວ່າ ຫວຽດນາມ ພວມພະຍາຍາມຈະເອົາແບບຢ່າງລະບົບຕິດຕາມກວດກາ ແລະ ຄວບຄຸມຂໍ້ມູນຂ່າວສານຂອງຈີນ. ຈີນໄດ້ຝຶກອົບຮົມນັກການທູດຂອງຫວຽດນາມໃນວິທີການເຝົ້າລະວັງຢູ່ສະຖາບັນການນຳບໍລິຫານງານການນຳຂັ້ນສູງຂອງແຂວງກວາງຊີ. ບໍລິສັດຮັກສາຄວາມປອດໄພທາງອິນເຕີແນັດທີ່ມີຊື່ສຽງຂອງຈີນ Melya Pico ໄດ້ຈັດການຝຶກອົບຮົມໃຫ້ແກ່ພະນັກງານລັດຢູ່ຫວຽດນາມ. ການພົບປະລະຫວ່າງປະມຸກລັດສອງປະເທດໃນຫວ່າງມໍ່ໆມານີ້ໄດ້ເຮັດໃຫ້ການລົງນາມໃນຂໍ້ຕົກລົງຫຼາຍສະບັບທີ່ຊີ້ໃຫ້ເຫັນວ່າການຮ່ວມມືລະຫວ່າງຈີນ-ຫວຽດນາມຈະເພີ່ມທະວີການຮ່ວມມືຢ່າງໃຫຍ່ຫຼວງໃນຊຸມປີຕໍ່ໜ້າ. ນອກຈາກຈີນແລ້ວ, ລັດເຊຍຍັງໄດ້ສົ່ງອອກເຕັກໂນໂລຊີດ້ານການປ້ອງກັນປະເທດໃຫ້ແກ່ຫວຽດນາມເປັນເວລາຫຼາຍທົດສະວັດ, ແລະ ສອງລະບອບອຳນາດການປົກຄອງເຊື່ອໝັ້ນວ່າຈະຮ່ວມມືກັນໃນຫຼາຍຂົງເຂດ.
ເຖິງຢ່າງໃດກໍຕາມ, ບັນດາເຄື່ອງມື ແລະ ເຕັກນິກເພື່ອຍົກສູງຄວາມສາມາດອຳນາດການປົກຄອງແບບດີຈີຕອນຂອງລະບອບ ໂດຍສ່ວນຫຼາຍແມ່ນຜະລິດຢູ່ໃນບ້ານ ຫຼື ແມ່ນມາຈາກບັນດາອົງການຕິດຕາມກວດກາເອກະຊົນທີ່ບໍ່ມີຊື່ສຽງທີ່ຮູ້ວ່າໄດ້ດຳເນີນທຸລະກິດຢູ່ ຫວຽດນາມ ໃນຊຸມປີມໍ່ໆມານີ້. ບໍລິສັດ Cellebrite ຂອງ Israel ໄດ້ຖືກຈ້າງໂດຍລັດຖະບານຫວຽດນາມ. Cytrox spyware ໄດ້ຖືກນໍາໃຊ້ຢູ່ໃນປະເທດແລະບໍລິສັດ Cyberespionage Circles ຍັງໄດ້ຮັບການຈ້າງງານໂດຍລັດຖະບານຂອງຫວຽດນາມບໍ່ດົນມານີ້. ໂດຍລວມແລ້ວ, ຫວຽດນາມ ໄດ້ຮັບເຕັກໂນໂລຊີຕິດຕາມກວດກາຈຳນວນຫຼວງຫຼາຍຈາກບັນດາວິສາຫະກິດ ອິດສະຣາແອນ. ການຈ້າງງານຂອງບໍລິສັດຕິດຕາມກວດກາເອກະຊົນໂດຍຮ່າໂນ້ຍ ບໍ່ແມ່ນການພັດທະນາໃນໄລຍະມໍ່ໆມານີ້. ບໍລິສັດສະປາຍແວທີ່ມີຊື່ສຽງແລະຖືກຫ້າມໃນປັດຈຸບັນ FinFisher ໄດ້ໃຫ້ການຊ່ວຍເຫຼືອລະບອບການທີ່ຈະຕິດຕາມກວດກາຜູ້ກະທໍາຜິດຈາກປີ 2013.
ຫວຽດນາມ ຍັງໄດ້ສະແດງໃຫ້ເຫັນຕົນເອງມີຄວາມສາມາດສູງດ້ານຄວາມສາມາດດ້ານສົງຄາມທາງອິນເຕີແນັດ. ໃນປີ 2020, ລັດຖະບານຫວຽດນາມ ໄດ້ຖືກກ່າວຫາວ່າສະໜັບສະໜູນການໂຈມຕີທາງອິນເຕີແນັດຕໍ່ຈີນ ເພື່ອແນໃສ່ຊອກຫາຂໍ້ມູນກ່ຽວກັບການລະບາດຂອງພະຍາດໂຄວິດ-19. ທີມແຮກເກີຊັ້ນສູງທີ່ຮູ້ຈັກກັນໃນນາມ “Ocean Lotus” ຫຼື “APT32” ໄດ້ກາຍເປັນທີ່ຮູ້ຈັກກັນດີໃນຊຸມປີມໍ່ໆມານີ້ໃນການໂຈມຕີທາງອິນເຕີເນັດຢູ່ຕ່າງປະເທດ, ຕິດຕາມເບິ່ງພວກຕໍ່ຕ້ານຢູ່ໃນບ້ານ, ແລະມີສ່ວນຮ່ວມໃນການໂຄສະນາຫາສຽງທີ່ບໍ່ຖືກຕ້ອງ. ພວກໂຈມຕີທີ່ສະໜັບສະໜູນລັດຍັງໄດ້ທຳການໂຈມຕີທາງເທັກນິກຕໍ່ເວັບໄຊທ໌ທີ່ດຳເນີນໂດຍພວກຄົນຕ່າງປະເທດຫວຽດນາມ ທີ່ວິຈານລະບອບ.
ໂດຍສະເພາະ, ຫວຽດນາມ ໄດ້ຮ່ວມມືກັບບັນດາປະເທດເພື່ອນບ້ານອາຊີຕາເວັນອອກສຽງໃຕ້ໃນການຊ້ອມຮົບຮັກສາຄວາມປອດໄພທາງອິນເຕີແນັດໃນພາກພື້ນໃນໄລຍະຜ່ານມາ. ນອກນີ້ຍັງຮັກສາການພົວພັນທີ່ແໜ້ນແຟ້ນກັບສິງກະໂປ, ໄດ້ລົງນາມຂໍ້ຕົກລົງກ່ຽວກັບຄວາມປອດໄພທາງອິນເຕີເນັດກັບສາທາລະນະລັດໃນເດືອນແລ້ວນີ້. ມາດຕະຖານຂອງຕົນເອງສໍາລັບສິດທິດິຈິຕອນແລະເສລີພາບໃນການສະແດງອອກທາງອິນເຕີເນັດຂອງສິງກະໂປຍັງຫຼຸດລົງໃນຊຸມປີມໍ່ໆມານີ້.
ເມື່ອບໍ່ດົນມານີ້, COVID-19 ໄດ້ໃຫ້ໂອກາດລັດໃນການເກັບກຳຂໍ້ມູນຈຳນວນຫຼວງຫຼາຍ. ຫວຽດນາມໄດ້ແນະນຳການຕິດຕາມຕິດຕໍ່ພົວພັນລະຫວ່າງການລະບາດຂອງ SARS ປີ 2002-2004. ໃນລະຫວ່າງການແຜ່ລະບາດຂອງ COVID-19, ລັດຖະບານໄດ້ນຳສະເໜີ Bluezone, ແອັບຕິດຕາມທີ່ເກັບກຳຂໍ້ມູນຈຳນວນຫຼວງຫຼາຍຈາກຜູ້ໃຊ້. ຕໍ່ມາມັນໄດ້ປະກົດວ່າປະເພດແລະປະລິມານຂອງຂໍ້ມູນທີ່ເກັບກໍາໂດຍ app ຢ່າງຫຼວງຫຼາຍຫຼາຍກ່ວາລັດຖະບານໄດ້ບອກສາທາລະນະ. ກົດລະບຽບການຈັດການກັບຂໍ້ມູນນີ້ບໍ່ໄດ້ຖືກເຜີຍແຜ່ແລະມັນບໍ່ຊັດເຈນວ່າຂໍ້ມູນຈະຖືກລຶບຫຼືປິດບັງຊື່ຫຼັງຈາກໂລກລະບາດ.
ວິວັດແຫ່ງລັດທິອຳນາດດີຈີຕອນຂອງຫວຽດນາມ ໄດ້ຮັບການເພີ່ມທະວີ, ມີສະຕິລະວັງຕົວ, ແລະ ເປັນຮູບຮ່າງຍ້ອນການອາໄສການລົງທຶນຂອງຕ່າງປະເທດຂອງປະເທດ. ໂດຍຖືເອົາການພັດທະນາທີ່ໄດ້ລະບຸໄວ້ຂ້າງເທິງນັ້ນ, ປະກົດວ່າ VCP ພວມກ້າວໄປສູ່ທິດທາງດຽວກັນກັບບັນດາລັດໃນພາກພື້ນ, ເຊັ່ນ: ມຽນມາ, ໄທ, ກຳປູເຈຍແລະ ສິງກະໂປ. ສິ່ງທີ່ພິເສດໃນກໍລະນີຂອງຫວຽດນາມ ແມ່ນການຄຸ້ມຄອງປະສິດທິຜົນຂອງລະບອບ ແລະ ນຳໃຊ້ Big Tech ໃນການສະກັດກັ້ນຄວາມບໍ່ລົງລອຍກັນຢູ່ເຂດຊາຍແດນ. ພິຈາລະນາ “ການຖົດຖອຍຂອງເຕັກໂນໂລຢີ” ທີ່ໄດ້ເລີ່ມຕົ້ນບໍ່ດົນມານີ້, ມັນເປັນທີ່ຊັດເຈນວ່າບົດບາດການຮ່ວມມືຂອງບໍລິສັດເຫຼົ່ານີ້ຈະສືບຕໍ່ສໍາລັບອະນາຄົດທີ່ຄາດໄວ້.
.


text:
ກົມສື່ມວນຊົນ ປກສ ສະຫຼຸບວຽກງານ 6 ເດືອນຕົ້ນປີ 2022
ໃນວັນທີ 6 ກັນຍາ 2022 ນີ້ ກົມສື່ມວນຊົນປ້ອງກັນຄວາມສະຫງົບ ໄດ້ຈັດກອງປະຊຸມສະ ຫຼຸບວຽກງານ 6 ເດືອນຕົ້ນປີ 2022 ໂດຍການເປັນປະທານຂອງ ພັອ ເພີນຄຳ ແສງດາລາ ຫົວໜ້າກົມສື່ມວນຊົນ ປກສ,ມີບັນດາຄະນະພັກ-ຄະນະບັນຊາກົມ, ພະແນກ, ກອງວິຊາສະເພາະ, ພະນັກງານ-ນັກຮົບ ແລະ ແຂກຖືກເຊີນເຂົ້າຮ່ວມ
ພັທ ສົມຫວັງ ນະວົງສີນ ຫົວໜ້າຫ້ອງການ ກົມສື່ມວນຊົນ ປກສ ໄດ້ສະຫຼຸບລາຍງານໃຫ້ຮູ້ວ່າ: ໃນໄລຍະ 6 ເດືອນຕົ້ນປີ 2022 ຄະນະພັກ-ຄະນະບັນຊາ ກົມສື່ມວນຊົນ ປກສ ໄດ້ເອົາໃຈໃສ່ສຶກສາອົບຮົມການເມືອງ-ແນວຄິດໃຫ້ສະມາຊີກພັກ-ພະນັກງານນັກຮົບ ຢ່າງເປັນປົກກະຕິ ເຮັດໃຫ້ສະມາຊິກພັກ, ພະນັກງານ-ນັກຮົບມີຄວາມຮັບຮູ້, ກຳແໜ້ນແນວທາງນະໂຍບາຍຂອງພັກ-ລັດ, ມີແນວຄິດອຸ່ນອຽ່ນ, ທຸນທ່ຽງ, ເຊືອໝັ້ນຕໍ່ການນຳພາຂອງພັກ-ລັດ, ສຸ່ມໃສ່ປະຕິບັດໜ້າທີຢ່າງຕັ້ງໜ້າ, ໃນໄລຍະ 06 ເດືອນທີ່ຜ່ານມາ ຄະນະພັກ-ຄະນະບັນຊາກົມສື່ມວນຊົນ ປກສ ໄດ້ເອົາໃຈໃສ່ຊຸກຍູ້ໃຫ້ພະນັກງານ-ນັກຮົບ ທີ່ສັງກັດຢູ່ແຕ່ລະພະແນກ, ກອງ ໃຫ້ເຄື່ອນໄຫວຕາມພາລະບົດບາດຂອງຕົນ ດ້ວຍຄວາມຮັບຜິດຊອບສູງ ແລະ ມີຜົນສໍາເລັດຕາມລະດັບຄາດໝາຍ ເປັນກະບອກສຽງອັນສຳຄັນໃນການໂຄສະນາເຜີຍແຜ່ແນວທາງນະໂຍບາຍຂອງພັກ-ລັດ ເປັນຕົ້ນແມ່ນວຽກງານປ້ອງກັນຊາດ-ປ້ອງກັນຄວາມສະຫງົບ, ຕອບຕ້ານຄືນຖ້ອຍທຳນອງຂໍ້ມູນຂ່າວສານທີ່ບິດເບື່ອນຄວາມຈິງ, ປຸກລະດົມປະຊາຊົນປະກອບສ່ວນເຂົ້າໃນວຽກງານປ້ອງກັນຊາດ-ປ້ອງກັນຄວາມສະຫງົບ ເຮັດໃຫ້ວຽກງານດັ່ງກ່າວເປັນວຽກງານຂອງທົ່ວປວງຊົນຮອບດ້ານ, ສຸມໃສ່ໂຄສະນາຜັນຂະຫຍາຍວາລະແຫ່ງຊາດວ່າດ້ວຍການແກ້ໄຂບັນຫາຢາເສບຕິດ ຜ່ານພາຫະນະສື່ມວນຊົນຕ່າງໆຢ່າງກ້ວາງຂວາງ ແລະ ເລິກເຊິງ, ສ້າງຄວາມຮັບຮູ້ເຂົ້າໃຈໃຫ້ກັບສັງຄົມໄດ້ເປັນຢ່າງດີ, ໃນໄລຍະ 6 ເດືອນຕົ້ນປີສາມາດຂຽນຂ່າວ-ຂຽນບົດອອກໜັງສືພິມໄດ້ 650 ຂ່າວ, ຂຽນບົດໄດ້ 520 ບົດ, ຈັດພິມວາລະສານໄດ້ 3.090 ຫົວ, ຜະລິດລາຍການວິທະຍຸອອກສູ່ສັງຄົມໄດ້ທັງໝົດ 1.774 ຄັ້ງ, ສາມາດຂຽນຂ່າວ ແລະ ອ່ານຂ່າວອອກອາກາດທາງວິທະຍຸໄດ້ 1.316 ຂ່າວ, ບົດ 1.041 ບົດ, ຜະລິດລາຍການໂທລະພາບໄດ້ 5.400 ຄັ້ງ, ຂຽນຂ່າວອອກລາຍການທາງໂທລະພາບໄດ້ 4.621, ບົດ 96 ບົດ ແລະ ວຽກງານອື່ນໆ ກໍ່ມີຜົນສຳເລັດຕາມຄາດໝາຍ.
ສໍາລັບທິດທາງແຜນການໃນຕໍ່ໜ້າຄະນະພັກ-ຄະນະບັນຊາ ຈະໄດ້ສືບຕໍ່ສຶກສາອົບຮົມ ສະມາຊິກພັກພະນັກງານ-ນັກຮົບ ໃຫ້ມີຄວາມບຸກບືນຫ້າວຫັນໃນການເຮັດໜ້າທີ່ວຽກງານໃຫ້ມີຄວາມໜັກແໜ້ນທາງດ້ານການເມືອງແນວຄິດ, ຕິດພັນກັບການເຮັດໜ້າທີວິຊາສະເພາະ ເປັນເຈົ້າການເຮັດວຽກງານດ້ວຍຄວາມຮັບຜິດຊອບສູງ, ປະຕິບັດມະຕິ-ຄໍາສັ່ງ, ຂໍ້ກໍານົດ-ກົດລະບຽບຂອງກໍາລັງ ແລະ ກົມກອງວາງອອກຢ່າງເຂັ້ມງວດ, ສຸມໃສ່ໂຄສະນາແນວທາງນະໂຍບາຍຂອງພັກ-ລັດ, ວຽກງານປ້ອງກັນຊາດ-ປ້ອງກັນຄວາມສະຫງົບ, ສຸ່ມໃສ່ໂຄສະນາຜັນຂະຫຍາຍວາລະແຫ່ງຊາດວ່າດ້ວຍການແກ້ໄຂບັນຫາຢາເສບຕິດ ໃຫ້ທົ່ວສັງຄົມຮັບຮູ້ ແລະ ເຂົ້າໃຈ ພ້ອມທັງປະກອບສ່ວນຢ່າງຕັ້ງໜ້າ ແນ່ໃສ່ສ້າງສັງຄົມໃຫ້ມີຄວາມສະຫງົບ, ເປັນລະບຽບຮຽບຮ້ອຍ.


text:
ຂ່າວສານ
ຫວຽດນາມ ມີຄວາມເອົາໃຈໃສ່ທີ່ສຸດ ແລະ ຖືເປັນສຳຄັນຖັນແຖວປັນຍາຊົນ, ນັກວິທະຍາສາດ
ຕອນເຊົ້າວັນທີ 22 ກຸມພາ, ຢູ່ທຳນຽບປະທານປະເທດ, ທ່ານປະທານປະເທດ ຫວຽດນາມ ຫງວຽນຊວັນຟຸກ ໄດ້ພົບປະ, ເຮັດວຽກກັບສະມາຄົມວິທະຍາສາດເສດຖະກິດ ຫວຽດນາມ.
ທ່ານປະທານປະເທດ ຫງວຽນຊວັນຟຸກ ກ່າວຄຳເຫັນທີ່ການເຮັດວຽກ (ພາບ: TTXVN)
ນະທີ່ນີ້, ທ່ານປະທານປະເທດ ຫງວຽນຊວັນຟຸກ ໄດ້ເນັ້ນໜັກວ່າ ຫວຽດນາມ ມີຄວາມເອົາໃຈໃສ່ທີ່ສຸດ ແລະ ຖືເປັນສຳຄັນຖັນແຖວປັນຍາຊົນ, ນັກວິທະຍາສາດໃນທຸກຂົງເຂດ. ທ່ານປະທານປະເທດສະເໜີໃຫ້ສະມາຄົມວິທະຍາສາດເສດຖະກິດ ຫວຽດນາມ ສືບຕໍ່ເຕົ້າໂຮມນັກທຸລະກິດທີ່ມີອິດທິພົນຊື່ສຽງໃຫ້ຫຼາຍກ່ວາອີກ ເພື່ອປະກອບສ່ວນເຂົ້າໃນການວາງນະໂຍບາຍເສດຖະກິດສຳຄັນຂອງປະເທດຊາດ, ເປັນຕົ້ນແມ່ນສະພາບການໃນປັດຈຸບັນ ແລະ ໄລຍະຈະມາເຖິງ. ໃນນັ້ນມີບັນຫາຟື້ນຟູພື້ນຖານເສດຖະກິດຢ່າງວ່ອງໄວ ແລະ ມີປະສິດທິຜົນພາຍຫຼັງໂລກລະບາດໂຄວິດ - 19ໄດ້ຮັບການຄວບຄຸມ. ພ້ອມທັງ, ຮັບຮູ້ໄດ້ຄວາມສ່ຽງ, ສິ່ງທ້າທາຍ ແລະ ມາດຕະການໃຫ້ແກ່ພື້ນຖານເສດຖະກິດ, ເປັນຕົ້ນແມ່ນໃນສະພາບການໄພເງິນເຟີ, ລາຄາເພີ່ມຂຶ້ນ, ບັນດາປະເທດຮັດແຄບນະໂຍບາຍ, ຄວາມສ່ຽງດ້ານພູມີປະເທດການເມືອງ ທີ່ສັບສົນກ່ວາອີກ. ໄປຄຽງຄູ່ກັນນັ້ນ ແມ່ນ ວິທີການເພື່ອໃຫ້ ຫວຽດນາມ ຜ່ານຜ່າ ສະພາບຕົກບ້ວງລາຍຮັບປານກາງ, ກາຍເປັນປະເທດທີ່ມີລາຍຮັບສູງໂດຍໄວ, ມາດຕະການແກ້ໄຂແຫຼ່ງກຳລັງຂອງສັງຄົມຢ່າງແຮງໃຫ້ແກ່ຄວາມຕ້ອງການພັດທະນາ, ເພີ່ມທະວີລັກສະນະເອກະລາດ, ເປັນເຈົ້າຕົນເອງ, ສ້າງຄວາມເຂັ້ມແຂງດ້ວຍຕົນເອງ ຂອງພື້ນຖານເສດຖະກິດ, ພັດທະນາເສດຖະກິດດີຈີຕອນ, ສັງຄົມດີຈີຕອນ.
(ແຫຼ່ງຄັດຈາກ VOV)


text:
ປະທານາທິບໍດີຕວກກີ Recep Tayyip Erdoğan ໄດ້ເປີດເຜີຍລາຍລະອຽດໃຫມ່ກ່ຽວກັບໂຄງການ e-Human ທີ່ຂັບເຄື່ອນໂດຍ blockchain ກ່ອນກອງປະຊຸມສຸດຍອດ blockchain ແຫ່ງຊາດຂອງຕຸລະກີ.
Cointelegraph Turkey ລາຍງານໂຄງການ e-Human ຈະອີງໃສ່ເທກໂນໂລຍີ blockchain ເພື່ອຮັກສາການບໍລິການ, ຂໍ້ມູນແລະຄວາມສາມາດທັງຫມົດທີ່ໃຊ້ໂດຍລະບົບພາຍໃຕ້ການປົກປ້ອງ.
ໃນຂະນະທີ່ມັນມີຊື່ sci-fi, ໂຄງການ e-Human ຂອງຕຸລະກີເຮັດຫນ້າທີ່ເປັນຈຸດບໍລິການດິຈິຕອນທີ່ປະທານາທິບໍດີຕວກກີສາມາດແບ່ງປັນຂໍ້ມູນທີ່ກ່ຽວຂ້ອງກັບການບໍລິການແລະເຄື່ອງມືທີ່ກ່ຽວຂ້ອງກັບອາຊີບ, ການສຶກສາຫ່າງໄກສອກຫຼີກແລະການຊື້ພອນສະຫວັນ.
ນັກສຶກສາ, ນັກສຶກສາຈົບໃຫມ່ແລະພະນັກງານສາທາລະນະສາມາດເຂົ້າເຖິງໂອກາດວຽກເຮັດງານທໍາແລະການຝຶກອົບຮົມໃນພາກລັດແລະເອກະຊົນ, ການຝຶກອົບຮົມທີ່ໄດ້ຮັບການຢັ້ງຢືນສໍາລັບພະນັກງານສາທາລະນະ, ງານວາງສະແດງອາຊີບທີ່ຈັດຂຶ້ນໃນຕຸລະກີ, ກິດຈະກໍາແລະເນື້ອໃນການສຶກສາຈາກປະຕູ e-Human. ໂຄງການດັ່ງກ່າວແນໃສ່ເພີ່ມທະວີການຈ້າງງານແລະການສະຫນັບສະຫນູນການພັດທະນາຂອງພົນລະເມືອງ.
ກ່ອນຫນ້ານີ້, ບໍລິສັດລົດຍົນແຫ່ງຊາດຂອງຕຸລະກີ TOGG ໄດ້ປະກາດການຮ່ວມມືຍຸດທະສາດກັບຜູ້ພັດທະນາ Avalanche blockchain Ava Labs ເພື່ອພັດທະນາການບໍລິການເຄື່ອນທີ່ທີ່ປອດໄພແລະໄວດ້ວຍສັນຍາສະຫມາດ.
ຕຸລະກີໄດ້ຖືກເອີ້ນວ່າເປັນປະເທດທີ່ເປັນມິດກັບ crypto ຈົນກ່ວາປະທານາທິບໍດີ Erdogan ໄດ້ເປີດຕົວສົງຄາມຕໍ່ຕ້ານການໃຊ້ cryptocurrencies. ປະເທດດັ່ງກ່າວໄດ້ສັ່ງຫ້າມການຈ່າຍເງິນ crypto ໃນສິນຄ້າແລະການບໍລິການໃນທ້ອງຖິ່ນໃນເດືອນເມສາ 2021.
ໃນຂະນະທີ່ລັດຖະບານໄດ້ເອົາທ່າທີຕໍ່ຕ້ານ crypto, ມັນໄດ້ສືບຕໍ່ຄົ້ນຫາລະບົບນິເວດໃນຂະນະທີ່ສ້າງໂຄງການ blockchain ຂອງຕົນເອງ. ປະເທດຍັງໄດ້ປະກາດແຜນການພື້ນຖານໂຄງລ່າງ Blockchain ແຫ່ງຊາດຂອງຕົນ. ຢ່າງໃດກໍ່ຕາມ, ພະຍາດລະບາດອາດຈະເຮັດໃຫ້ຢຸດສະງັກເນື່ອງຈາກບໍ່ມີການອັບເດດໃດໆຫຼັງຈາກການປະກາດເບື້ອງຕົ້ນ.
ທີ່ກ່ຽວຂ້ອງ: ຕາເວັນອອກກາງແລະອາຟຣິກາເຫນືອແມ່ນຕະຫຼາດ crypto ທີ່ເຕີບໂຕໄວທີ່ສຸດ: ຂໍ້ມູນ
ການຮັບຮອງເອົາ crypto ຂອງປະຊາກອນຕວກກີເຮັດໃຫ້ກົງກັນຂ້າມກັບທັດສະນະຂອງລັດຖະບານ. ປະເທດເປັນບ້ານຂອງກິດຈະກໍາທົ່ວໂລກຈໍານວນຫນຶ່ງ, ເຊັ່ນ Istanbul Blockchain Week ແລະ Blockchain Economy Istanbul. ລະບົບນິເວດຂອງນັກພັດທະນາທ້ອງຖິ່ນຍັງເຮັດວຽກຫນັກເພື່ອນໍາເອົາ DevCon ຕໍ່ໄປ, ເຫດການທີ່ສໍາຄັນສໍາລັບຊຸມຊົນນັກພັດທະນາ Ethereum, ໄປສູ່ İstanbul.
ຂໍ້ມູນ Chainalysis ທີ່ຜ່ານມາໄດ້ສະແດງໃຫ້ເຫັນວ່າຕຸລະກີເປັນຫນຶ່ງໃນຕະຫຼາດ crypto ທີ່ເຕີບໂຕໄວທີ່ສຸດ. ດັດຊະນີການຮັບຮອງເອົາ Cryptocurrency ທົ່ວໂລກຂອງ Chainalysis ‘2022 ເປີດເຜີຍວ່າຕຸລະກີຢູ່ໃນ 20 ປະເທດອັນດັບຕົ້ນໃນເງື່ອນໄຂຂອງການຮັບຮອງເອົາ crypto.


text:
ຮອງຜູ້ຊ່ວຍລັດຖະມົນຕີກະຊວງການຕ່າງປະເທດສະຫະລັດອາເມລິກາ ຮັບຜິດຊອບວຽກງານຂົງເຂດອາຊີຕະເວັນອອກສຽງໃຕ້ ທ່ານ ແພັດທຼິກ ເມີຟີ ໄດ້ເດີນທາງມາຢ້ຽມຢາມ ສປປ ລາວ ລະຫວ່າງວັນທີ 16 ແລະ 17 ເດືອນມັງກອນ ທີ່ຜ່ານມາ. ທ່ານ ເມີຟີ ໄດ້ກ່າວກ່ຽວກັບສາຍພົວພັນລະຫວ່າງ ສປປ ລາວ ແລະ ສະຫະລັດອາເມລິກາ ວ່າ “ການຮ່ວມມືຂອງພວກເຮົາໃນອານາຄົດມີຄວາມສົດໃສເພາະພວກເຮົາເຮັດວຽກຮ່ວມກັນເພື່ອເຮັດໃຫ້ສັນຍາຄູ່ຮ່ວມມືແບບກວມລວມປະກົດຜົນເປັນຈິງ.”
ທ່ານໄດ້ສະເໜີໂດຍສັງເຂບຫຼາຍຂົງເຂດສຳຄັນ ທີ່ ສະຫະລັດອາເມລິກາ ແລະ ສປປ ລາວ ສາມາດເສີມຂະຫຍາຍການຮ່ວມມື ເຊິ່ງລວມທັງ ການເພີ່ມທະວີການເກັບກູ້ລະເບີດບໍ່ທັນແຕກ (UXO), ການລົງທຶນໃສ່ການພັດທະນາຊັບພະຍາກອນມະນຸດ ແລະ ສະຖາບັນ, ແລະ ຂະຫຍາຍການຮ່ວມມືເສດຖະກິດ ແລະ ການພົວພັນຂອງປະຊາຊົນດ້ວຍກັນ.
ໃນໄລຍະທີ່ຢູ່ນະຄອນຫຼວງວຽງຈັນ, ທ່ານຮອງຜູ້ຊ່ວຍລັດຖະມົນຕີ ເມີຟີ ໄດ້ພົບກັບ ລັດຖະມົນຕີຊ່ວຍວ່າການ ກະຊວງການຕ່າງປະເທດ ທ່ານ ແສງເພັດ ຮຸ່ງບຸນຍວງ ເພື່ອປຶກສາຫາລືສືບຕໍ່ພັດທະນາສັນຍາຄູ່ຮ່ວມມືແບບກວມລວມ ແລະ ໄດ້ພົບກັບ ລັດຖະມົນຕີຊ່ວຍວ່າການ ກະຊວງອຸດສາຫະກຳ ແລະ ການຄ້າ ທ່ານ ສົມຈິດ ອິນທະມິດ ເພື່ອປຶກສາຫາລືກ່ຽວກັບ ການຮ່ວມມືເສດຖະກິດທີ່ຂະຫຍາຍຕົວເພີ່ມຂຶ້ນ ລະຫວ່າງສະຫະລັດອາເມລິກາ ແລະ ສປປ ລາວ. ທ່ານຍັງໄດ້ພົບກັບ ຮອງລັດຖະມົນຕີວ່າການກະຊວງສາທາລະນະສຸກ ທ່ານ ດຣ. ພູທອນ ເມືອງປາກ ເພື່ອປຶກສາຫາລືກ່ຽວກັບການ ຮ່ວມມືໃນຂະແໜງສາທາລະນະສຸກ ເຊິ່ງລວມທັງ ສະຖາບັນໂພຊະນາການ ລາວ-ອາເມລິກາ (LANI).
ໃນການເດີນທາງໄປຢ້ຽມຢາມແຂວງຊຽງຂວາງ, ທ່ານຮອງຜູ້ຊ່ວຍລັດຖະມົນຕີ ເມີຟີ ໄດ້ເຫັນການປະຕິບັດງານເກັບກູ້ UXO ຕົວຈິງ ໂດຍທີມເກັບກູ້ UXO ຂອງລາວທີ່ໄດ້ຮັບທຶນຊ່ວຍເຫຼືອຈາກສະຫະລັດ. ໃນການເດີນທາງມາຢ້ຽມຢາມນະຄອນຫຼວງວຽງຈັນ ເດືອນກັນຍາທີ່ຜ່ານມາ, ທ່ານປະທານາຖິບໍດີ ໂອບາມາ ໄດ້ປະກາດເພີ່ມການຊ່ວຍເຫຼືອໃຫ້ຂະແໜງ UXO ເປັນຈຳນວນເງິນ 90 ລ້ານໂດລາໃນໄລຍະສາມປີ.
ຮອງຜູ້ຊ່ວຍລັດຖະມົນຕີກະຊວງການຕ່າງປະເທດສະຫະລັດອາເມລິກາ ຮັບຜິດຊອບວຽກງານກ່ຽວກັບອາຊີຕະເວັນອອກສຽງໃຕ້ ທ່ານ ແພັດທຼິກ ເມີຟີ ແມ່ນນັກການທູດ ເຊິ່ງກ່ອນໜ້ານີ້ເຄີຍດຳລົງຕຳແໜ່ງເປັນຮອງເອກອັກຄະລັດຖະທູດປະຈຳປະເທດໄທ (2013-2016) ແລະ ເລໂຊໂທ (2006-2008). ທ່ານຍັງເຄີຍເຮັດໜ້າທີ່ເປັນທູດພິເສດປະຈຳປະເທດມຽນມ້າ, ຫົວໜ້າສຳນັກງານແຜ່ນດິນໃຫຍ່ອາຊີຕະເວັນອອກສຽງໃຕ້ (the Office for Mainland Southeast Asia) ແລະ ເຈົ້າໜ້າທີ່ໂຕະຮັບຜິດຊອບປະເທດລາວ ແລະ ປະເທດມຽນມ້າ.


text:
ການຈັດອົບຮົມຄວາມຮູ້ພື້ນຖານດ້ານການເມືອງ-ການປົກຄອງ ແລະ ການສ້າງບ້ານພັດທະນາ ຢູ່ເມືອງພູຄູນແຂວງຫຼວງພະບາງ.
ໃນຕອນເຊົ້າຂອງວັນທີ 2 ພະຈິກ 2022 ໄດ້ຈັດພິທີເປີດຊຸດອົບຮົມ ຄວາມຮູ້ພື້ນຖານດ້ານການເມືອງ-ການປົກຄອງ, ການສ້າງບ້ານພັດທະນາ ແລະ ວຽກງານປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ ຂຶ້ນຢູ່ສະໂມສອນເມືອງພູຄູນແຂວງຫຼວງພະບາງ ໂດຍພາຍໄຕ້ການເປັນປະທານຂອງ ສະຫາຍ ຄຳພັນ ພະນິນທອງ ຮອງເລຂາພັກເມືອງ, ຮອງເຈົ້້າເມືອງເມືອງພູຄູນ, ມີສະຫາຍ ນາງ ສຸກສະຫວັນ ອິນຄະວິໄລ ຮອງຫົວໜ້າກົມອົບຮົມ ຄອສພ, ສະຫາຍ ທອງຈັນ ພົມມະລາດ ຮອງຫົວໜ້າຄະນະໂຄສະນາອົບຮົມແຂວງຫຼວງພະບາງ ພ້ອມດ້ວຍພະນັກງານຈາກກົມອົບຮົມ, ແຂວງ, ເມືອງ ແລະ ເລຂາພັກບ້ານ, ນາຍບ້ານ, ພະນັກງານຊ່ວຍວຽກຂັ້ນບ້ານເຂົ້້າຮ່ວມ.
ການຝຶກອົບຮົມດັ່ງກ່າວແມ່ນໃຊ້ເວລາ 2ວັນ ນັບແຕ່ ວັນທີ 2-3 ພະຈິກ 2022 ຊຶ່ງມີຜູ້ເຂົ້າຮ່ວມທັງໝົດຈຳນວນ 65 ສະຫາຍ, ຍິງ 2 ສະຫາຍ , ເລຂາພັກບ້ານຈຳນວນ 34 ສະຫາຍ, ຍິງ 1 ສະຫາຍ, ພະນັກງານລົງຊ່ວຍວຽກຢູ່ຮາກຖານບ້ານຈຳນວນ 31 ສະຫາຍ, ຍິງ 1 ສະຫາຍ. ຊຸດອົບຮົມໃນຄັ້ງນີ້ແມ່ນນໍາໃຊ້ເອກະສານອົບຮົມຄວາມຮູ້ພື້ນຖານດ້ານການເມືອງ-ການປົກຄອງ ແລະ ການສ້າງບ້ານພັດທະນາ ຊຶ່ງປະກອບມີ 6 ບົດ ແລະ ເອກະສານວຽກງານການເງິນຂັ້ນບ້ານ ໃນການຝຶກອົບຮົມຄັ້ງນີ້ ໄດ້ເຮັດໃຫ້ນັກສໍາມະນາກອນ ໄດ້ຮັບຮູ້ ແລະ ເຂົ້້ໃຈເລິກເຊິ່ງກ່ຽວກັບເນື້ອໃນຈິດໃຈ ຂອງກົມການເມືອງສູນກາງພັກມາຈັດຕັ້ງຜັນຂະຫຍາຍຢູ່ຂັ້ນຮາກຖານບ້ານ ໃຫ້ກາຍເປັນຮູບປະທຳ ເປັນຕົ້ນແມ່ນການຜັນຂະຫຍາຍ ມະຕິກອງປະຊຸມໃຫ່ຍຄັ້ງທີ XI, ມະຕິກອງປະຊຸມໃຫ່ຍຄັ້ງທີ VIII ຂອງອົງຄະນະພັກແຂວງ ແລະ ມະຕິກອງປະຊຸມໃຫ່ຍຄັ້ງທີ IV ຂອງອົງຄະນະພັກເມືອງ ເພື່ອເປັນບ່ອນອີງໃນການຈັດຕັ້ງວຽກງານແຜນການຂອງຕົນຕາມແນວທາງຂອງພັກ.
ພາຍຫຼັງສຳເລັດການຝຶກອົບຮົມສະຫາຍ ຄຳພັນ ພະນິນທອງ ຮອງເລຂາພັກເມືອງ, ຮອງເຈົ້້າເມືອງເມືອງພູຄູນກໍໄດ້ມອບໃບຢັ້ງຢືນໃຫ້ແກ່ນັກສຳມະນາກອນພ້ອມທັງໂອ້ລົມຕໍ່ຊຸດອົບຮົມ ເຊິ່ງ ສະຫາຍຄຳພັນ ພະນິນທອງ ໄດ້ມີຄຳເນັ້ນໜັກໃຫ້ນັກສຳມະນາກອນຈົ່ງກຳແໜ້ນເນື້ອໃນຈິດໃຈຂອງການສ້າງບ້ານພັດທະນາ ຕາມ 4 ເນື້ອໃນ 4 ຄາດໝາຍ ພ້ອມທັງເອົາໃຈໃສ່ພັດທະນາບ້ານຄຽງຄູ່ກັບການປົກປັກຮັກສາສິ່ງແວດລ້ອມ ໃຫ້ຢູ່ຄູ່ກັບການພັດທະນາທີ່ຢືນຢົງ.
ຮູບພາບ-ຂ່າວ: ນ. ສຸກສະຫວັນ ວົງຫາຈັກ.


text:
ສະຫາຍ ປອ ຄຳພັນ ພົມມະທັດ, ກຳມະການກົມການເມືອງ, ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະ ໄດ້ເດີນທາງໄປຢ້ຽມຢາມ ແລະ ເຮັດວຽກ ທີ່ຣາຊະອານາຈັກກໍາປູເຈຍ
ໃນວັນທີ 28 ຕຸລາ 2019 ທີ່ຜ່ານມາ ສະຫາຍ ປອ ຄຳພັນ ພົມມະທັດ, ກຳມະການກົມການເມືອງ, ເລຂາທິການສູນກາງພັກ, ຫົວໜ້າຄະນະໂຄສະນາອົບ
ຮົມສູນກາງພັກ ພ້ອມດ້ວຍຄະນະ ໄດ້ເດີນທາງໄປຢ້ຽມຢາມ ແລະ ເຮັດວຽກ ທີ່ຣາຊະອານາຈັກກໍາປູເຈຍ.
ໃນໂອກາດຢ້ຽມຢາມຣາຊະອານາຈັກກຳປູເຈຍ, ສະຫາຍ ປອ ຄໍາພັນ ພົມມະທັດ ພ້ອມດ້ວຍຄະນະໄດ້ເຂົ້າຢ້ຽມຂໍ່ານັບ ສົມເດັດ ອັກຄະມະຫາ ເສນາບໍດີ ເຕໂຈ ຮຸນແຊນ, ປະທານ ພັກປະຊາຊົນກຳປູເຈຍ ໃນຕອນເຊົ້າຂອງວັນທີ 29 ຕຸລາ 2019. ໃນການພົບປະ ສະຫາຍ ປອ ຄຳພັນ ພົມມະທັດ ໄດ້ນຳເອົາຄຳ ຢື້ຢາມຖາມຂ່າວຂອງ ພະນະທ່ານ ບຸນຍັງ ວໍລະຈິດ, ເລຂາທິການໃຫຍ່, ປະທານປະເທດ ແຫ່ງ ສປປ ລາວ ແລະ ນາຍົກລັດຖະມົນຕີ ທອງລຸນ ສີສຸລິດ, ຝາກເຖິງ ສົມເດັດ ແລະ ບັນດາການນຳພັກ, ລັດ ແລະ ປະຊາຊົນກຳປູເຈຍ. ຈາກນັ້ນສະຫາຍ ປອ ຄໍາພັນ ພົມມະທັດ ໄດ້ແຈ້ງສະພາບການໂດຍຫຍໍ້ຂອງ ສປປ ລາວ ແລະ ຕີລາຄາການພົວພັນຮ່ວມມື ລະຫວ່າງ ສອງພັກ, ສອງລັດ ໃນໄລຍະ ຜ່ານມາ, ພ້ອມທັງໄດ້ອວຍພອນໃຫ້ປະຊາຊົນກຳປູເຈຍ ອ້າຍນ້ອງ ຈົ່ງຍາດໄດ້ຜົນສຳເລັດໃໝ່ໃຫຍ່ຫຼວງກວ່າເກົ່າໃນພາລະກິດ ສ້າງສາ ແລະ ປົກປັກ ຮັກສາປະເທດຊາດຂອງຕົນ. ພິເສດ, ໄດ້ສະແດງຄວາມຊົມເຊີຍຕໍ່ການຍົກລະດັບສາຍພົວພັນລະຫວ່າງສອງປະເທດ ທີ່ດີຢູ່ແລ້ວ ໃນເມື່ອກ່ອນ ມາເປັນຄູ່ຮ່ວມມືຍຸດທະສາດຮອບດ້ານໝັ້ນຄົງຍາວນານ ລະຫວ່າງສອງພັກ, ລັດ ແລະ ປະຊາຊົນສອງຊາດ ລາວ-ກຳປູເຈຍ ແລະ ສະແດງຄວາມເຊື່ອ ໝັ້ນວ່າ ສາຍພົວພັນມິດຕະພາບອັນເປັນມູນເຊື້ອທີ່ດີງາມ ລະຫ່ວາງ ລາວ-ກໍາປູເຈຍ ຈະສືບຕໍ່ໄດ້ຮັບການເສີມຂະຫຍາຍຢ່າງບໍ່ຢຸດຢັ້ງ, ນຳເອົາຜົນ ປະໂຫຍດຕົວຈິງມາໃຫ້ປະຊາຊົນສອງປະເທດ ແລະ ປະກອບສ່ວນເຂົ້າໃນພາລະກິດສັນຕິພາບ, ສະຖຽນລະພາບ, ການຮ່ວມມືເພື່ອການພັດທະນາໃນ ພາກພື້ນ ແລະ ໃນໂລກ.
ປະທານພັກປະຊາຊົນ ກໍາປູເຈຍໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງການຢ້ຽມຢາມ ຣາຊະອານາຈັກກຳປູເຈຍ ຂອງ ສະຫາຍ ປອ ຄຳພັນ ພົມມະທັດໃນຄັ້ງນີ້ ເຊິ່ງເປັນການປະກອບສ່ວນສຳຄັນ ເຂົ້າໃນການເສີມຂະຫຍາຍສາຍພົວພັນຄູ່ຮ່ວມມືຍຸດທະສາດຮອບດ້ານໝັ້ນຄົງຍາວນານ ລະ ຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ-ກຳປູເຈຍ ໃຫ້ນັບມື້ນັບຈະເລີນງອກງາມຍິ່ງໆຂຶ້ນ. ພ້ອມນັ້ນກໍ່ໄດ້ສະແດງຄວາມຊົມເຊີຍ ຕໍ່ ຜົນສຳເລັດທີ່ພັກ, ລັດ ແລະ ປະຊາຊົນລາວຍາດມາໄດ້ໃນພາລະກິດປົກປັກຮັກສາ ແລະ ສ້າງສາພັດທະນາປະເທດລາວ ໄປສູ່ຄວາມວັດທະນາຖາວອນ, ອັນໄດ້ເຮັດໃຫ້ປະເທດຊາດມີສະຖຽນລະພາບ ທາງດ້ານການເມືອງ ຢ່າງໜັກແໜ້ນ, ສັງຄົມມີຄວາມສະຫງົບ, ຊີວິດການເປັນຢູ່ຂອງປະຊາຊົນນັບມື້ ໄດ້ຮັບການປັບປຸງໃຫ້ດີຂຶ້ນ, ສະແດງຄວາມເຊື້ອໝັ້ນຢ່າງໜັກແໜ້ນວ່າ ພາຍໃຕ້ການນຳພາອັນສະຫລາດສ່ອງໃສ່ຂອງພັກ ປະຊາຊົນ ປະຕິວັດ ລາວ ໂດຍມີ ພະນະທ່ານ ບຸນຍັງ ວໍລະຈິດ ເປັນຜູ້ນຳໜ້ານັ້ນ, ປະຊາຊົນລາວ ບັນດາເຜົ່າຈະສືບຕໍ່ປະຕິບັດມະຕິຂອງກອງປະຊຸມໃຫຍ່ຄັ້ງທີ X ຂອງພັກ ຢ່າງມີໄຊ.
ສົມເດັດ ຮຸນ ແຊນ ໄດ້ຢືນຢັນວ່າ ພັກ, ລັດ ແລະ ປະຊາຊົນ ກໍາປູເຈຍ ຈະຮ່ວມກັບພັກ, ລັດ ແລະ ປະຊາຊົນ ລາວ ປົກປັກຮັກສາ ແລະ ເສີມຂະ ຫຍາຍສາຍພົວພັນມິດຕະພາບອັນດີງາມລະຫວ່າງປະຊາຊົນສອງຊາດໃຫ້ຂະຫຍາຍ ຕົວຍີ່ງໆຂຶ້ນ.
ໃນວັນດຽວກັນ, ສະຫາຍ ປອ ຄໍາພັນ ພົມມະທັດ, ກຳມະການກົມການເມືອງ, ເລຂາທິການສູນກາງພັກ, ຫົວໜ້າຄະ ນະໂຄສະນາອົບຮົມສູນກາງພັກ ໄດ້ພົບປະ ແລະ ເຮັດວຽກກັບ ທ່ານ ມອມ ສາຣີນ, ຫົວໜ້າຫ້ອງວ່າການສູນກາງພັກ, ໃນການພົບປະຄັ້ງນີ້, ສອງຝ່າຍໄດ້ແຈ້ງໃຫ້ກັນຊາບ ກ່ຽວກັບ ສະພາບພົ້ນເດັ່ນໃນການນຳພາຂອງພັກຕົນ, ຕີລາຄາການພົວພັນຮ່ວມມືສອງຝ່າຍໃນໜື່ງປີທີ່ຜ່ານມາ, ປຶກສາຫາລືກ່ຽວກັບທິດທາງການຮ່ວມມືໃນ ຕໍ່ໜ້າ ແລະ ແລກປ່ຽນບົດຮຽນດ້ານຕ່າງໆໃນການເຄື່ອນໄຫວວຽກງານຕ່າງປະເທດຂອງສອງພັກ, ແລກປ່ຽນຄຳຄິດເຫັນກ່ຽວກັບສະພາບການ ພາກ ພື້ນ ແລະ ສາກົນ ທີ່ສອງຝ່າຍມີຄວາມສົນໃຈ.
ໃນຕອນແລງຂອງວັນທີ 30 ຕຸລາ 2019 ສະຫາຍ ປອ ຄໍາພັນ ພົມມະທັດ, ກຳມະການກົມການເມືອງ, ເລຂາທິການສູນ ກາງພັກ, ຫົວໜ້າຄະນະໂຄສະນາ ອົບຮົມສູນກາງພັກ ໄດ້ພົບປະ ແລະ ເຮັດວຽກ ກັບການນຳພັກແຂວງ ສຽມຣຽບ, ເຊິ່ງທ່ານໄດ້ຕີລາຄາສູງຕໍ່ຜົນສຳເລັດການພັດທະນາເສດຖະກິດ – ສັງຄົມ ທີ່ຄະພັກແຂວງ ຍາດມາໄດ້ໃນໄລຍະຜ່ານມາ ພ້ອມທັງປຶກສາຫາລືທິດທາງການຮ່ວມມື ໃນຂົງເຂດທີ່ທັງສອງຝ່າຍຕ່າງກໍ່ມີທ່າ ແຮງບົ່ມຊ້ອນ ໂດຍສະເພາະແມ່ນດ້ານ ວຽກງານການທ່ອງທ່ຽວ.
ໃນໂອກາດຢ້ຽມຢາມ ແລະ ເຮັດວຽກຢູ່ ຣາຊະອານາຈັກກຳປູເຈຍຄັ້ງນີ້, ຄະນະຍັງໄດ້ໄປຢ້ຽມຢາມບາງສະຖານທີ່ປະຫວັດສາດ ແລະ ວັດທະນະທໍາຈໍາ ນວນໜຶ່ງຢູ່ນະຄອນຫຼວງພະນົມເປັນ ແລະ ແຂວງ ສຽມຣຽບ.
ທີ່ມາຈາກ: www.cerccp.gov.la
ຄະນະພົວພັນຕ່າງປະເທດສູນກາງພັກ


text:
ພະແນກອຸດສາຫະກໍາ ແລະ ການຄ້າ ນະຄອນຫຼວງວຽງຈັນ ຮ່ວມກັບ ກົມຊັບສິນທາງປັນຍາ ແລະ ກົມມາດຕະຖານ ແລະ ວັດແທກ ກະຊວງອຸດສາຫະກໍາ ແລະ ການຄ້າ ອຄ, ໄດ້ຈັດສໍາມະນາ-ເຜີຍແຜ່ ວຽກງານຊັບສິນທາງປັນຍາ, ມາດຕະຖານ ແລະ ວັດແທກ, ທີ່ຫ້ອງປະຊຸມຂອງ ພະແນກອຸດສາຫະກໍາ ແລະ ການຄ້າ ນະຄອນຫຼວງວຽງຈັນ ໃນວັນທີ 6 ຕຸລາ 2022, ໂດຍການເປັນປະທານຮ່ວມຂອງ ທ່ານ ນາງ ວັນມະນີ ພິມມະສານ, ຫົວໜ້າພະແນກອຸດສາຫະກໍາ ແລະ ການຄ້າ ນະຄອນຫຼວງວຽງຈັນ, ມີທ່ານ ມາຄະ ຈັນທະລາ, ຮອງຫົວໜ້າ ກົມຊັບສິນທາງປັນຍາ ອຄ ແລະ ທ່ານ ພວງມາລາ ຈູມພະຈັນ, ຮອງຫົວໜ້າກົມມາດຕະຖານ ແລະ ວັດແທກ ອຄ.
ເຂົ້າຮ່ວມສໍາມະນາໃນຄັ້ງນີ້ ມີບັນດາຮອງຫົວໜ້າພະແນກ, ຫົວໜ້າຫ້ອງການ, ຮອງຫົວໜ້າຫ້ອງການ ອຸດສາຫະກໍາ ແລະ ການຄ້າ ປະຈໍາ 9 ຕົວເມືອງ, ຫົວໜ້າຂະແໜງ, ຮອງຂະແໜງ ພ້ອມດ້ວຍພະນັກງານວິຊາການພາຍໃນພະແນກ ແລະ ບັນດາຫົວໜ່ວຍການຜະລິດສິນຄ້າ ODOP ໃນນະຄອນຫຼວງວຽງຈັນ.
ໃນໂອກາດນີ້ ທ່ານ ນາງ ວັນມະນີ ພິມມະສານ, ກໍໄດ້ໃຫ້ກຽດກ່າວເປີດ ກອງປະຊຸມສໍາມະນາ ໃນຄັ້ງນີ້ ວ່າ: ຈຸດປະສົງ ກໍເພື່ອເຜີຍແຜ່ຄວາມໝາຍຄວາມສໍາຄັນ ແລະ ຄວາມຮູ້ທາງດ້ານຊັບສິນທາງປັນຍາ, ວຽກງານມາດຕະຖານ ແລະ ວັດແທກ, ເຮັດໃຫ້ພະນັກງານຢູ່ຂັ້ນທ້ອງຖິ່ນ ແລະ ຜູ້ປະກອບການ ເຂົ້າໃຈ ແລະ ສາມາດນໍາໃຊ້ຊັບສິນທາງປັນຍາ, ມາດຕະຖານ ແລະ ວັດແທກ ເຂົ້າສູ້ການດໍາເນີນທຸລະກິດ ການຜະລິດສິນຄ້າ ແລະ ການບໍລິການ ໃນຂົງເຂດວຽກງານຕ່າງໆ ທັງເປັນການປົກປ້ອງສິດທາງດ້ານຊັບສິນທາງປັນຍາ ໃນສັງຄົມລາວໂດຍຄຽງຄຸ່ກັບການພັດທະນາເສດຖະກິດ-ສັງຄົມ ແຫ່ງຊາດ ໃຫ້ສູງຂຶ້ນເທື່ອລະກ້າວ ນອກຈາກນີ້ ຍັງເປັນການຄຸ້ມຄອງການຜະລິດສິນຄ້າ ໃຫ້ໄດ້ມາດຕະຖານແຫ່ງຊາດກໍານົດ ແລະ ຄຸ້ມຄອງ, ຕິດຕາມ-ກວດກາ ເຄື່ອງມື-ອຸປະກອນວັດແທກ ໃຫ້ໄດ້ມາດຕະຖານເປັນເອກະພາບກັນ ຢູ່ໃນນະຄອນຫຼວງວຽງຈັນ.
ໃນໂອກາດເຂົ້າຮ່ວມເປັນປະທານກອງປະຊຸມສໍາມະນາ ທ່ານ ມາຄະ ຈັນທະລາ ໄດ້ມີຄໍາເຫັນ ວ່າ: ວຽກງານຊັບຊັບສິນທາງປັນຍາ ເປັນວຽກງານໜຶ່ງທີ່ມີຄວາມຄໍາຄັນຢ່າງຍິ່ງ ຊຶ່ງມັນໄດ້ຕິດພັນຢ່າງສະໜິດແໜ້ນກັບການສ້າງສາພັດທະ ນາປະເທດຊາດໃນໄລຍະໃໝ່ ໂດຍສະເພາະ ການຊ່ວຍສ້າງເສດຖະກິດແຫ່ງຊາດໃຫ້ມີປະສິດທິພາບ ແລະ ປະສິດທິຜົນ, ກໍຄື ການຍົກສູງຄວາມອາດສາມາດໃນການແຂ່ງຂັນໃນພາກພື້ນ ແລະ ສາກົນ, ວຽກງານຊັບສິນທາງປັນຍາ ແມ່ນເປັນເຄື່ອງມືອັນໜຶ່ງທີ່ສຳຄັນ ໃນການກະຕຸກຊຸກຍູ້ ແລະ ຂັບເຄື່ອນເສດຖະກິດແຫ່ງຊາດ ໃຫ້ມີການຂະຫຍາຍຕົວຢ່າງຕໍ່ເນື່ອງ. ການສ້າງຄວາມອາດສາມາດ, ຄວາມສໍານິສຳນານທາງດ້ານວິຊາການ ໃຫ້ແກ່ ຂະແໜງການໃນທ້ອງຖິ່ນ, ການສົ່ງເສີມຜູ້ປະກອບການ ແລະ ສັງຄົມ, ກໍຄື ບັນດານັກສໍາມານາກອນທີ່ເຂົ້າຮ່ວມໃນທີ່ນີ້ ຊື່ງເປັນສູນລວມຂອງທ້ອງຖິ່ນ ທີ່ຂັບເຄື່ອນຊັບສິນທາງປັນຍາ, ຂັບເຄື່ອນເສດຖະກິດຂອງຊາດ ແລະ ມີຄວາມຈຳເປັນຢ່າງຍິ່ງ ທີ່ຈະຕ້ອງໄດ້ຮີບຮ້ອນໃຫ້ການສົ່ງເສີມຕໍ່ວຽກງານດັ່ງກ່າວ, ໃນການສ້າງຄວາມຮູ້ຄວາມສາມາດ, ຄວາມສໍານິສໍານານທາງດ້ານວິຊາການ ສາມາດນໍາໃຊ້ລະບົບທີ່ທັນສະໄໝ ເຂົ້າໃນການຄຸ້ມຄອງຊັບສິນທາງປັນຍາ ແລະ ການໃຫ້ບໍລິການຊັບສິນທາງປັນຍາ ແກ່ສັງຄົມ ໂດຍສະເພາະ ການລິເລີ່ມ ຫຼື ການເລີ່ມຕົ້ນເຮັດທຸລະກິດ ບໍ່ວ່າຈະແມ່ນທຸລະກິດຂະໜາດນ້ອຍ ແລະ ກາງ, ການຄຳນຶງເຖິງຊັບສິນທາງປັນຍາຂອງຕົນ ເປັນສິ່ງສໍາຄັນ ຊຶ່ງມັນຈະຊ່ວຍສ້າງມູນຄ່າເພີ່ມ ທັງເປັນການສ້າງເຄື່ອງໝາຍການຄ້າ ລວມເຖິງແບບອຸດສາຫະກຳ, ລິຂະສິດ ແລະ ສິດກ່ຽວຂ້ອງກັບລິຂະສິດ ຂອງຕົນ ຢູ່ ສປປ ລາວ. ປັດຈຸບັນ ການນໍາໃຊ້ຊັບສິນທາງປັນຍາຖືວ່າຍັງຢູ່ໃນລະດັບທີ່ໜ້ອຍຫຼາຍ, ການນໍາໃຊ້ຊັບສິນທາງປັນຍາ ຄືກຸນແຈທີ່ສໍາຄັນຂອງການຂັບເຄື່ອນດັ່ງກ່າວ, ນອກຈາກນັ້ນ ການປົກປ້ອງຊັບສິນທາງປັນຍາທີ່ເຂັ້ມແຂງ ຍັງຈະເປັນປັດໄຈສຳຄັນຂອງການເຮັດໃຫ້ເກີດການລົງທຶນ, ກິດຈະກຳທາງການຄ້າ ແລະ ການຖ່າຍທອດເຕັກໂນໂລຊີ ຈາກຕ່າງປະເທດອີກດ້ວຍ.
ກອງປະຊຸມສໍາມະນາໃນຄັ້ງນີ້ ນັກສໍາມະນາກອນໄດ້ມີໂອກາດຮັບຟັງ ການເຜີຍແຜ່ການບັນຍາຍເອກະສານຕ່າງໆ ກ່ຽວກັບວຽກງານຊັບສິນທາງປັນຍາ, ວຽກງານມາດຕະຖານ ແລະ ວັດແທກ ເຊັ່ນ: ຄວາມສໍາຄັນຂອງວຽກງານຊັບສິນທາງປັນຍາຕໍ່ທຸລະກິດ, ການຮັບຄໍາຮ້ອງຊັບສິນທາງປັນຍາ, ວຽກງານລິຂະສິດ ແລະ ສິດກ່ຽວຂ້ອງກັບລິຂະສິດ, ວຽກງານເຄື່ອງໝາຍການຄ້າ, ການແກ້ໄຂຂໍ້ຂັດແຍ່ງ, ການສ້າງມາດຕະຖານ ຢູ່ ສປປ ລາວ, ການຢັ້ງຢືນຄຸນນະພາບຜະລິດຕະພັນສິນຄ້າ, ການຢັ້ງຢືນເຄື່ອງມືວັດແທກ ແລະ ວຽກງານປົກປ້ອງຜູ້ຊົມໃຊ້ ຢູ່ ສປປ ລາວ, ພ້ອມນັ້ນ ໃນກອງປະຊຸມສໍາມະນາ ຍັງໄດ້ມີການຖາມ-ຕອບ ຊຶ່ງຈະຊ່ວຍໃຫ້ຜູ້ເຂົ້າຮ່ວມມີຄວາມຮູ້ ແລະ ມີຄວາມເຂົ້າໃຈເພີ່ມຕື່ມ ເຖິງຜົນປະໂຫຍດຈາກການນຳໃຊ້ຊັບສິນທາງປັນຍາ, ມາດຕະຖານ ແລະ ວັດແທກ ໃນທຸລະກິດຂອງຕົນ.
ຂ່າວ ແລະ ຮູບພາບ: ພະແນກສົ່ງເສີມ ແລະ ພັດທະນາ ຊັບສິນທາງປັນຍາ


text:
ຂ່າວສານ
ປະທານາທິບໍດີ ສິງກະໂປ ສິ້ນສຸດການຢ້ຽມຢາມທາງລັດຖະກິດຢູ່ ຫວຽດນາມ ຢ່າງຈົບງາມ
ຕອນທ່ຽງວັນທີ 20 ຕຸລາ, ທ່ານນາງ ຮາລີມານ ຢາກອບ ປະທານາທິບໍດີ ສິງກະໂປ ພ້ອມດ້ວຍຄະນະຜູ້ແທນຂັ້ນສູງຂອງສິງກະໂປ ໄດ້ອອກຈາກນະຄອນໂຮ່ຈີມິນ, ສີ້ນສຸດການຢ້ຽມຢາມທາງລັດຖະກິດຢູ່ ຫວຽດນາມ ແຕ່ວັນທີ 16 – 20 ຕຸລາ.
ທ່ານເລຂາທິການໃຫຍ່ ຫງວຽນຝູຈ້ອງ ຕ້ອນຮັບທ່ານນາງ ຮາລີມານ ຢາກອບ ປະທານາທິບໍດີ ສິງກະໂປ (ພາບ: TTXVN)
ໃນຂອບເຂດຂອງການຢ້ຽມຢາມ, ທ່ານນາງ ຮາລີມານ ຢາກອບ ປະທານາທິບໍດີ ສິງກະໂປ ໄດ້ມີການເຄື່ອນໄຫວທີ່ສຳຄັນເຊັ່ນ: ເຂົ້າຮ່ວມພິທີຕ້ອນຮັບຢ່າງເປັນທາງການ, ພົບປະກັບທ່ານ ຫງວຽນຊວັນຟຸກ ປະທານປະເທດ ຫວຽດນາມ ແລະ ເປັນສັກຂີພິຍານໃນພິທີລົງນາມ; ເຂົ້າຢ້ຽມຄຳນັບ ທ່ານຫງວຽນຝູຈ້ອງ ເລຂາທິການໃຫຍ່ ຄະນະບໍລິຫານງານສູນກາງພັກກອມມູນິດຫວຽດນາມ; ພົບປະແລກປ່ຽນຄຳຄິດຄຳເຫັນກັບທ່ານຟ້າມມິງຈີ້ງ ນາຍົກລັດຖະມົນຕີ ຫວຽດນາມ, ທ່ານເວືອງດີງເຫວະ ປະທານສະພາແຫ່ງຊາດຫວຽດນາມ; ຕ້ອນຮັບເລຂາພັກນະຄອນຮ່າໂນ້ຍ, ເລຂາພັກນະຄອນໂຮ່ຈີມິນ; ຢ້ຽມຢາມເຂດອຸດສາຫະກຳ ຫວຽດນາມ-ສິງກະໂປ (VSIP) ຢູ່ບັກນິ່ງ.
ການຢ້ຽມຢາມຫວຽດນາມ ຂອງທ່ານນາງ ຮາລີມານ ຢາກອບ ປະທານາທິບໍດີ ສິງກະໂປ ແມ່ນການຢ້ຽມຢາມລັດຖະກິດຄັ້ງທຳອິດ ຂອງປະມຸກລັດຕ່າງປະເທດ ມາຫວຽດນາມ ນັບແຕ່ພາຍຫຼັງກອງປະຊຸມໃຫຍ່ ຄັ້ງທີ XIII ພັກກອມມູນິດ ຫວຽດນາມ ແລະກໍ່ແມ່ນການເຮັດວຽກຢູ່ຕ່າງປະເທດຄັ້ງທຳອິດ ຂອງທ່ານປະທານາທິບໍດີ ສິງກະໂປ ນັບແຕ່ ພະຍາດໂຄວິດ 19 ເກີດຂຶ້ນ.
ແຫຼ່ງຄັດຈາກ VOV


text:
ໃນຕອນເຊົ້າຂອງວັນທີ 18 ມັງກອນ 2019, ກົມ ຊັບສິນທາງປັນຍາ, ກະຊວງວິທະຍາສາດ ແລະ ເຕັກໂນໂລຊີ
(ກວຕ) ໄດ້ສືບຕໍ່ຈັດກອງປະຊຸມສ້າງຄວາມເຂັ້ມແຂງດ້ານວິຊາການກ່ຽວກັບ ການຮັບຄໍາຮ້ອງ ແບບອຸດສາຫະກໍາ, ເຄື່ອງໝາຍການຄ້າ, ການແຈ້ງຂໍ້ມູນລິຂະສິດ ແລະ ສິດກ່ຽວຂ້ອງກັບລິຂະສິດ ແລະ ແກ້ໄຂຂໍ້ຂັດແຍ່ງຊັບສິນທາງປັນຍາ ໃຫ້ແກ່ ພະແນກວິທະຍາສາດ ແລະ ເຕັກໂນໂລຊີ (ພວຕ) ແຂວງບໍລິຄໍາໄຊໂດຍການເປັນປະທານ ຮ່ວມ ຂອງ ທ່ານ ປອ. ນ. ຂັນລາສີ ແກ້ວບຸນພັນ, ຫົວໜ້າ ກົມຊັບສິນທາງປັນຍາ, ກວຕ ແລະ ທ່ານ ຂັນແກ້ວ ສອນສັກ ສິດ, ຫົວໜ້າ ພວຕ ແຂວງບໍລິຄຳໄຊ.
ການເຄື່ອນໄຫວດັ່ງກ່າວ ເພື່ອຊຸກຍູ້ ແລະ ສົ່ງເສີມການນຳໃຊ້ລະບົບຊັບສິນທາງປັນຍາ ເຂົ້າສູ່ຂະ ບວນ ການຜະລິດເປັນສິນຄ້າ, ສົ່ງເສີມການສ້າງຈິດສຳນຶກໃຫ້ ແກ່ຜູ້ຜະລິດຂອງຊຸມຊົນ ແລະ ຜູ້ປະກອບການຂະໜາດ ນ້ອຍ, ກາງ ໄດ້ເຂົ້າໃຈ ແລະ ເຫັນໄດ້ຄວາມສຳຄັນ ຂອງວຽກງານຊັບສິນ ທາງປັນຍາ, ຍົກລະດັບຄວາມຮູ້ ແລະ ປະສົບການໃຫ້ໜ່ວຍງານຊັບສິນທາງປັນຍາຂອງທ້ອງຖິ່ນ ເຂົ້າໃຈບົດບາດຂອງຕົນເອງໃນການຊຸກຍູ້ໂຄງການຄ້ຳ ປະກັນຄວາມໝັ້ນຄົງດ້ານສະບຽງອາຫານ ແລະ ໂຄງການສົ່ງເສີມຜະລິດເປັນສິນຄ້າ, ຊ່ວຍຜູ້ປະກອບການມີເຄື່ອງ ໝາຍການຄ້າ ແລະ ເຄື່ອງໝາຍລວມໝູ່ ໃສ່ຜະລິດຕະ ພັນຂອງພວກເຂົາ.
ໃນກອງປະຊຸມຄັ້ງນີ້, ຜູ້ເຂົ້າຮ່ວມໄດ້ຮັບຟັງການບັນຍາຍເອກະສານຈາກ ວິທະຍາກອນທີ່ມາຈາກສູນກາງແລະ ເອກະສານທີ່ນຳມາບັນຍາຍປະກອບມີ: ເອກະສານການຮັບຄຳ ຮ້ອງຂໍຈົດທະບຽນແບບອຸດສາຫະກຳ, ການຮັບຄຳຮ້ອງຂໍຈົດທະບຽນເຄື່ອງໝາຍການຄ້າ, ການຮັບຄຳຮ້ອງ ຂໍແຈ້ງຂໍ້ມູນລິຂະສິດ ແລະ ສິດກ່ຽວຂ້ອງກັບ ລິຂະສິດ, ການຮັບ ຄຳຮ້ອງຮຽນ ກ່ຽວກັບການແກ້ໄຂຂໍ້ຂັດແຍ່ງທາງດ້ານຊັບສິນທາງປັນຍາ ແລະ ການຈັດສົ່ງຄຳຮ້ອງ ໃຫ້ກົມຊັບສິນທາງປັນຍາ. ເຂົ້າຮ່ວມກອງປະຊຸມ ມີທ່ານ ນາງ. ສີດາ ຢູຕຼີ ຈັນທະຈັກ, ຮອງຫົວໜ້າກົມຊັບສິນທາງປັນຍາ ກວຕ, ບັນດາທ່ານ ຫົວໜ້າພະແນກ, ຮອງຫົວໜ້າພະແນກ, ຫົວ ໜ້າຂະແໜງ, ຮອງຂະແໜງ, ພະນັກງານວິຊາການ ທັງສູນກາງ ແລະ ທ້ອງຖິ່ນ ຈຳນວນ 30 ກວ່າຄົນ.
ໃນຕອນແລງຂອງວັນດຽວກັນ, ທ່ານ ປອ. ນ. ຂັນລາສີ ແກ້ວບຸນພັນ, ຫົວໜ້າກົມຊັບສິນທາງປັນຍາ; ທ່ານ ປີ່ນທອງແກ້ວ ສິງຫາກ້ອນຄຳ, ຮອງຫົວໜ້າພະ ແນກວິທະຍາ ສາດ ແລະ ເຕັກໂນໂລຊີ ແຂວງບໍລິຄຳໄຊ ພ້ອມດ້ວຍຄະນະ ໄດ້ລົງຢ້ຽມຢາມກຸ່ມການຜະລິດພາຍໃນແຂວງ ເຊັ່ນ: ໂຮງງານອຸດສາຫະກຳ ເອັສອີເອັສ ຈຳກັດ ຜູ້ດຽວຜະລິດ ແລະ ຈຳໜ່າຍ ແຜ່ນມຸງຫຼັງຄາອາລູຊິງ, ໝໍ້ແປງຫຍີ້ຫໍ້ SK, ເຫຼັກຮູບປະພັນທຸກຊະນິດ ແລະ ລົງຢ້ຽມຢາມ ບ້ານປາກປຶງ ຊຶ່ງບ້ານດັ່ງກ່າວແມ່ນຖືເອົາການ ເຮັດກະສີກຳຫຼັກ ເປັນຕົ້ນແມ່ນ ການເຮັດນາ ແລະ ການປູກພືດເປັນສິນຄ້າ.


text:
ຫ້ອງວ່າການປະທານປະເທດ ເຜີຍແຜ່ເຊື່ອມຊຶມ ວັນຕ້ານການສໍ້ລາດບັງຫລວງສາກົນ
ຫ້ອງວ່າການປະທານປະເທດ ໄດ້ຈັດການເຜີຍແຜ່ເຊື່ອມຊຶມ ວັນຕ້ານການສໍ້ລາດບັງ ຫລວງສາກົນ ຄົບຮອບ 15 ປີ ແລະ ຄຳແນະນຳການຈັດຕັ້ງປະຕິບັດກົດໝາຍ ວ່າດ້ວຍການກວດ ກາລັດ (ສະບັບປັບປຸງ) ຂຶ້ນໃນວັນທີ 8 ກຸມພາ 2019 ໃຫ້ກຽດເຜີຍແຜ່ໂດຍສະຫາຍ ເພັດສະໝອນ ພັນທະວົງ ຮອງເລຂາຄະນະພັກ, ປະທານກວດກາພັກ, ຮອງລັດຖະມົນຕີ, ຮອງຫົວໜ້າຫ້ອງວ່າການປະທານປະເທດ.
ໂອກາດດັ່ງກ່າວ, ສະຫາຍ ເພັດສະໝອນ ພັນທະວົງ ໄດ້ໃຫ້ຮູ້ວ່າ: ການສໍ້ລາດບັງຫລວງແມ່ນປະກົດການຫຍໍ້ທໍ້ໜຶ່ງ ໃນກົງຈັກການຈັດຕັ້ງ, ເປັນໄພອັນຕະລາຍຮ້າຍແຮງສົ່ງຜົນກະທົບ ແລະ ກົດໜ່ວງຖ່ວງດຶງ ການພັດທະນາເສດຖະກິດ-ສັງຄົມ ຂອງແຕ່ລະປະເທດໃນໂລກ ບໍ່ວ່າຈະເປັນປະເທດນ້ອຍ ຫລື ໃຫຍ່, ທຸກຍາກ ຫລື ຮັ່ງມີກໍ່ລ້ວນແຕ່ມີຜົນກະທົບເຊັ່ນດຽວກັນ. ການສໍ້ລາດບັງຫລວງ ພວມເປັນໄພຂົ່ມຂູ່ ເຖິງຄວາມມີສະຖຽນລະພາບ ຂອງການຈັດຕັ້ງທັງພາກລັດ ແລະ ເອກະຊົນ, ສ້າງໃຫ້ເກີດຄວາມບໍ່ສະຫງົບ, ຄວາມບໍ່ຍຸຕິທຳໃນສັງຄົມ, ເປັນການບັ່ນທອນກຳລັງແຮງ ກໍຄື ຄວາມເຊື່ອໝັ້ນ ແລະ ຄ່ານິຍົມຂອງສັງຄົມຕໍ່ສະຖາບັນການປົກຄອງ ແລະ ການຈັດຕັ້ງຕ່າງໆ ທັງພາກລັດ ແລະ ເອກະຊົນ. ການສໍ້ລາດບັງຫລວງເປັນການຕັດຮອນເອົາລາຍໄດ້ຂອງຊາດ, ຂອງລວມໝູ່ ກໍຄື ຂອງພົນລະເມືອງ ດ້ວຍຫລາຍຮູບຫລາຍວິທີ, ເຊິ່ງໄດ້ສ້າງຄວາມເສຍຫາຍໃຫ້ແກ່ຊັບສິນ ເງິນຄຳຂອງລັດ, ລວມໝູ່ ແລະ ຂອງປະຊາຊົນເປັນຈຳນວນມະຫາສານ.
ການສໍ້ລາດບັງຫລວງ ເປັນການສະແດງອອກຢ່າງເປີດແປນ ຂອງການຂາດຄຸນນະທຳ, ຂາດຈັນຍາບັນຂອງຜູ້ດຳເນີນງານໃນສັງຄົມ ກໍໃຫ້ເກີດມີກຸ່ມກ້ອນຮ່ວມຜົນປະໂຫຍດຂອງເສດຖະກິດ, ການເມືອງ ແລະ ນຳໄປສູ່ຄວາມບໍ່ເປັນເອກະພາບ ເກີດມີຄວາມແຕກແຍກ ແລະ ອື່ນໆ. ເຖິງຢ່າງໃດກໍຕາມ ສປປ ລາວ ພວມປະເຊີນໜ້າກັບໄພອັນຕະລາຍຫລາຍຢ່າງ ໃນນັ້ນການສໍ້ລາດບັງຫລວງ ກໍແມ່ນໜຶ່ງໃນໄພອັນຕະລາຍທີ່ເກີດຂຶ້ນດ້ວຍຫລາຍຮູບແບບ, ຫລາຍລະດັບ ແລະ ມີລັກສະນະແຜ່ລາມ, ເຊິ່ງການສະກັດກັ້ນ ແລະ ຕ້ານການສໍ້ລາດບັງຫລວງ ແມ່ນຄວາມຈຳເປັນພາວະວິໄສ, ເປັນໜ້າທີ່ ແລະ ຄວາມຮັບຜິດຊອບຂອງພັກ, ຂອງອຳນາດລັດ ແລະ ພະນັກງານການນຳທຸກຂັ້ນ. ໂດຍເຫັນໄດ້ຄວາມສຳຄັນດັ່ງກ່າວ, ສູນກາງພັກ, ລັດຖະບານ ສປປ ລາວ ໄດ້ຖືເອົາການສະກັດກັ້ນການສໍ້ລາດບັງຫລວງ ເປັນບັນຫາຕົ້ນຕໍ ແລະ ເປັນບັນຫາພື້ນ ຖານຍາວນານ, ໄດ້ສ້າງຕັ້ງອົງການກວດກາພັກ, ລັດ ໃນຕົ້ນປີ 1982 ມີພາລະບົດບາດເປັນເສນາທິການ ໃຫ້ແກ່ສູນກາງພັກ ແລະ ລັດຖະບານ ໃນການຮ່ວມມືກັບອົງການທີ່ກ່ຽວຂ້ອງຄົ້ນຄວ້າ ສ້າງ-ປັບ ປຸງບັນດານິຕິກຳ ກ່ຽວກັບວຽກງານກວດກາ ສະກັດກັ້ນ ແລະ ຕ້ານການສໍ້ລາດບັງຫລວງ ໂດຍໄດ້ອອກມະຕິ, ຄຳສັ່ງ, ຂໍ້ກຳນົດ, ລະບຽບການຂອງພັກ ແລະ ກົດໝາຍຂອງລັດ.
ໃນໂອກາດດຽວກັນ, ສະຫາຍ ເພັດສະໝອນ ພັນທະວົງ ກໍໄດ້ເຜີຍແຜ່ຄຳແນະນຳການຈັດຕັ້ງ ປະຕິບັດກົດໝາຍ ວ່າດ້ວຍການກວດກາລັດ (ສະບັບປັບປຸງ) ໂດຍໄດ້ຍົກໃຫ້ເຫັນຈຸດປະສົງລະດັບຄາດໝາຍ, ແນະນຳເພີ່ມເຕີ່ມບາງເນື້ອໃນຂອງບາງມາດຕາ ທີ່ໄດ້ສ້າງໃໝ່ ແລະ ປັບປຸງ ແນ່ໃສ່ເຮັດໃຫ້ຄະນະນຳກະຊວງ-ອົງການ, ອົງການປົກຄອງທ້ອງຖິ່ນ ແລະ ອົງການກວດກາລັດແຕ່ລະຂັ້ນ, ພະນັກງານ-ລັດຖະກອນ, ທະຫານ, ຕຳຫລວດ ແລະ ພົນລະເມືອງ ມີຄວາມເຂົ້າໃຈ ເປັນເອກະພາບ ແລະ ເປັນບ່ອນອີງ ໃນການຈັດຕັ້ງປະຕິບັດຕົວຈິງ. ພາບ -ຂ່າວ: ຂປລ
___________


text:
ໃນຕອນບ່າຍຂອງວັນທີ 24 ກຸມພາ 2022, ທ່ານ ອາລຸນໄຊ ສູນນະລາດ ລັດຖະມົນຕີ, ຫົວໜ້າຫ້ອງວ່າການສຳນັກງານນາຍົກລັດຖະມົນຕີ ໄດ້ພົບປະໂອ້ລົມ ຕໍ່ພະນັກງານ ກົມບໍລິຫານ-ພິທີການ ແລະ ການເງິນ ແລະ ຫໍປະຊຸມແຫ່ງຊາດ ທີ່ຂຶ້ນກັບຫ້ອງວ່າການສຳນັກງານນາຍົກລັດຖະມົນຕີ (ຫສນຍ). ຈຸດປະສົງຂອງການພົບປະໂອ້ລົມ ເພື່ອຮັບຟັງການລາຍງານ ກ່ຽວກັບສະພາບການຈັດຕັ້ງປະຕິບັດວຽກງານພົ້ນເດັ່ນ, ຂໍ້ສະດວກ, ຂໍ້ຄົງຄ້າງຕ່າງໆ ແລະ ການສະເໜີ ເພື່ອປຶກສາຫາລືແລກປ່ຽນບົດຮຽນ ກ່ຽວກັບການຫັນປ່ຽນຢ່າງຕັ້ງໜ້າ ດ້ວຍການຍົກສູງປະສິດທິພາບ ແລະ ປະສິດທິຜົນ ໃນການປະຕິບັດໜ້າທີ່ການເມືອງ ໃຫ້ໄດ້ຮັບຜົນດີ.
ໃນໂອກາດນີ້, ທ່ານ ຫົວໜ້າກົມບໍລິຫານ-ພິທີການ ແລະ ການເງິນ ແລະ ທ່ານຫົວໜ້າຫໍປະຊຸມແຫ່ງຊາດ ໄດ້ລາຍງານ ກ່ຽວກັບສະພາບການຈັດຕັ້ງປະຕິບັດ ວຽກງານຮອບດ້ານພາຍໃນກົມ ແລະ ພາກສ່ວນຂອງຕົນ ໃຫ້ທ່ານ ລັດຖະມົນຕີ, ຫົວໜ້າຫ້ອງວ່າການສຳນັກງານນາຍົກລັດຖະມົນຕີ ໄດ້ຮັບຊາບ. ຫຼັງຈາກນັ້ນ, ທ່ານ ລັດຖະມົນຕີ ກໍ່ໄດ້ເປີດໂອກາດ ໃຫ້ພະນັກງານທີ່ເຂົ້າຮ່ວມ ປະກອບຄຳຄິດເຫັນແລກປ່ຽນເຊິ່ງກັນ ແລະ ກັນ. ຜ່ານການຟັງລາຍງານ ແລະ ແລກປ່ຽນຄຳຄິດເຫັນ, ທ່ານ ໄດ້ຕີລາຄາສູງ ແລະ ຊົມເຊີຍ ຕໍ່ຜົນງານການຈັດຕັ້ງປະຕິບັດວຽກງານ ຂອງສອງພາກສ່ວນດັ່ງກ່າວ, ຊຶ່ງສະແດງເຖິງ ຄວາມເປັນເຈົ້າການ ແລະ ຮັບຜິດຊອບສູງ ຕໍ່ໜ້າທີ່ການເມືອງຂອງຕົນ ສາມາດຕອບສະໜອງໄດ້ ທັງວຽກງານຮີບດ່ວນ ແລະ ວຽກງານປົກກະຕິ. ພ້ອມກັນນັ້ນ ກໍ່ໄດ້ຕີລາຄາສູງ ຕໍ່ການເຂົ້າຮ່ວມ, ພົບປະ ແລະ ແລກປ່ຽນຄຳຄິດເຫັນ ຂອງພະນັກງານໃນຄັ້ງນີ້ ແມ່ນມີລັກສະນະເປັນກັນເອງ, ຮັບຟັງ ແລະ ປະກອບຄຳຄິດເຫັນ ຢ່າງພາວະວິໄສ, ສ້າງສັນ ແລະ ກົງໄປກົງມາ.
ເພື່ອເສີມຂະຫຍາຍາຍຈຸດດີ ແລະ ຜົນສຳເລັດທີ່ສາມາດປະຕິບັດໄດ້ ໃນໄລຍະຜ່ານມາ, ທັງເປັນບ່ອນອີງ ໃນການປັບປຸງແກ້ໄຂວຽກງານບາງດ້ານ ທີ່ຍັງຄົງຄ້າງ ໃຫ້ໄດ້ຮັບຜົນດີໃນຕໍ່ໜ້າ, ທ່ານ ອາລຸນໄຊ ສູນນະລາດ ໄດ້ຮຽກຮ້ອງໃຫ້ພະນັກງານ ທົ່ວກົມບໍລິຫານ, ພິທີການ-ການເງິນ ແລະ ຫໍປະຊຸມແຫ່ງຊາດ ຕ້ອງພ້ອມກັນບຸກທະລຸ ສ້າງບາດກ້າວຫັນປ່ຽນໃໝ່ ຢ່າງແຂງແຮງ, ເລິກເຊິ່ງ, ຮອບດ້ານ ໂດຍເນັ້ນໜັກໃຫ້ເອົາໃຈໃສ່ຕື່ມບາງດ້ານ ເປັນຕົ້ນ:
- ເອົາໃຈໃສ່ ຕໍ່ການກຳສະພາບພະນັກງານ ທັງທາງດ້ານຈຳນວນ, ຄຸນນະພາບ, ຄຸນລັກສະນະ ແລະ ປັດໃຈອື່ນໆ ທີ່ກ່ຽວຂ້ອງ;
- ຖືສຳຄັນ ແລະ ເອົາໃຈໃສ່ລົງເລີກ ການເຜີຍແຜ່ເຊື່ອມຊືມ ບັນດາເອກະສານຂອງພັກ, ນິຕິກຳຂອງລັດ ໃຫ້ເລິກ ເຊິ່ງທົ່ວເຖິງ ແລະ ເປັນຂະບວນການແທ້, ແນໃສ່ສ້າງພະນັກງານ ໃຫ້ມີຄວາມເຊື່ອໝັ້ນ ຕໍ່ການນຳພາຂອງພັກ, ມີສະຕິຕໍ່ການຈັດຕັ້ງ, ມີລະບຽບວິໄນ, ບຸກຄົນ ຕ້ອງຂຶ້ນກັບການຈັດຕັ້ງ, ຂັ້ນລຸ່ມ ຕ້ອງຂຶ້ນກັບຂັ້ນເທິງ; ຕ້ອງເຄົາລົບ ແລະ ປະຕິບັດຫຼັກການ ລວມສູນປະຊາທິປະໄຕ ຢ່າງເຂັ້ມງວດ; ປະຕິບັດລະບອບຫົວໜ້າດຽວ, ແບ່ງໃຫ້ບຸກຄົນຮັບຜິດຊອບ ຢ່າງຈະແຈ້ງ; ເອົາໃຈໃສ່ ປະຕິບັດກົດລະບຽບຂອງພັກ, ລະບອບແບບແຜນ ແລະ ກົນໄກການເຮັດວຽກ ຂອງຫ້ອງວ່າການສຳນັກງານນາຍົກລັດຖະມົນຕີ ດ້ວຍຄວາມເປັນເອກະພາບ;
- ຮຽກຮ້ອງ ທັງສອງພາກສ່ວນ ທີ່ເຂົ້າຮ່ວມພົບປະໃນຄັ້ງນີ້ ຕ້ອງເປັນຈິດໜິ່ງໃຈດຽວ ໃນການສ້າງການຫັນປ່ຽນ ຢ່າງແຂງແຮງ, ເລິກເຊິ່ງ, ຮອບດ້ານ ໃນວຽກງານຂອງຕົນ ໂດຍມອບໃຫ້ຄະນະໜ່ວຍພັກ ນຳພາສຳມະນາ ຮ່ວມກັບສະມາຊິກພັກ-ພະນັກງານ ວ່າກົມຂອງຕົນ ຕ້ອງຫັນປ່ຽນຈັກດ້ານ, ແຕ່ລະດ້ານ ມີອັນໃດແດ່ ເພື່ອສັງລວມລາຍງານ ຕໍ່ຄະນະປະຈຳພັກ ຫສນຍ;
- ສະເພາະ ກົມບໍລິຫານ, ພິທີການ-ການເງິນ ຕ້ອງໄດ້ເພີ່ມທະວີຄວາມໃກ້ຊິດຕິດແທດກັບພະນັກງານ ໃນການເຮັດວຽກງານການເມືອງແນວຄິດ; ປັບປຸງການບໍລິຫານລັດ ໃຫ້ເປັນມືອາຊີບ, ມີແບບແຜນ, ຖືກລະບຽບຫຼັກການ; ປັບປຸງຂອດພິທີການ ໃຫ້ມີຄວາມຄ່ອງແຄ້ວກວ່າເກົ່າ, ອັນສໍາຄັນ ດ້ານຈັນຍາບັນ ຈະຕ້ອງໄດ້ຈັດຝຶກອົບຮົມ ໃຫ້ພະນັກງານຂັບລົດຮັບໃຊ້ການນຳ ໂດຍສະເພາະ ຫົວຂໍ້ ກ່ຽວກັບມາລະຍາດການສື່ສານ, ມາລະຍາດການຂັບຂີ່, ຊຶ່ງເດັດຂາດ ແມ່ນບໍ່ໃຫ້ມີພະນັກງານຂັບລົດ ຈາກ ຫສນຍ ລະເມີດກົດຈະລາຈອນ ຫຼື ບໍ່ເປັນແບບຢ່າງ ຊຶ່ງຈະພາໃຫ້ເສຍພາບພົດ, ຂາດຄວາມໜ້າເຊື່ອຖື ຈາກສັງຄົມ; ພ້ອມກັນນັ້ນ ກໍ່ໃຫ້ຮັບປະກັນໄດ້ສຳນັກງານຫ້ອງການ ພາຍໃນ ຫສນຍ ມີສະພາບແວດລ້ອມທີ່ດີ ແລະ ໜ້າຢູ່; ຮັບປະກັນ ໃຫ້ສຳນັກງານ ຫສນຍ ມີຄວາມປອດໄພ 100% ໂດຍເພີ່ມຄວາມໃກ້ຊິດ ກັບໜ່ວຍງານວິຊາສະເພາະທີ່ກ່ຽວຂ້ອງ, ການເຂົ້າ-ອອກ ຕ້ອງມີຄວາມປອດໄພ;
- ຕໍ່ຫໍປະຊຸມແຫ່ງຊາດ, ສະເໜີໃຫ້ຄະນະຫໍປະຊຸມແຫ່ງຊາດ ຮ່ວມກັນສ້າງແຜນການບໍລິຫານກຸ້ມຕົນເອງ ໃຫ້ສຳ ເລັດ ໃນເວລາອັນຄວນ ເພື່ອສະເໜີຕໍ່ຄະນະນຳຫ້ອງວ່າການສຳນັກງານນາຍົກລັດຖະມົນຕີ ໂດຍນຳເອົາຜູ້ທີ່ມີຄວາມຮູ້, ຄວາມສາມາດ ແລະ ປະສົບການ ໃນວຽກງານດັ່ງກ່າວ ເຂົ້າມາຊ່ວຍ; ມີຄວາມອຸ່ນອຽນທຸ່ນທ່ຽງ ແລະ ເຊື່ອໝັ້ນ ຕໍ່ລະບົບການຈັດຕັ້ງ; ສະເໜີມີກົນໄກ ສ້າງການຕະຫຼາດໃຫ້ຕົນເອງຫຼາຍຂຶ້ນ, ເຮັດໃຫ້ຫໍປະຊຸມ ຖືກໃຊ້ບໍລິການ ຢ່າງຕໍ່ເນື່ອງ ແລະ ເປັນປົກກະຕິ.
ໃນມື້ດຽວກັນນີ້, ທ່ານ ລັດຖະມົນຕີ, ຫົວໜ້າຫ້ອງວ່າການສຳນັກງານນາຍົກລັດຖະມົນຕີ ຍັງໄດ້ເຄື່ອນໄຫວກວດກາເບິ່ງອາຄານ ຫສນຍ ຫຼັງເກົ່າ ທີ່ມີແຜນ ຈະປັບປຸງກໍ່ສ້າງ ເປັນຫໍມູນເຊື້ອລັດຖະບານ ຕື່ມອີກ.
ສັງລວມທັງໝົດນັ້ນ ເພື່ອສ້າງພື້ນຖານອັນໜັກແໜ້ນ ໃຫ້ແກ່ການສ້າງການຫັນປ່ຽນໃໝ່ທີ່ຕັ້ງໜ້າ ຮັບປະກັນໃຫ້ ຫ້ອງວ່າການສຳນັກງານນາຍົກລັດຖະມົນຕີ ເຮັດສຳເລັດໜ້າທີ່ ຕາມຄຳຂວັນ 3 ດີ ຂອງຕົນ (ເສນາທິການທີ່ດີ, ປະສານງານທີ່ດີ ແລະ ບໍລິການຮັບໃຊ້ທີ່ດີ), ກາຍເປັນອົງການ ທີ່ໜັກແໜ້ນ, ເຂັ້ມແຂງ, ທັນສະໄໝ, ວ່ອງໄວ, ທັນການ, ສົມກັບເປັນສະຖານທີ່ເຮັດວຽກຂອງການນຳຂັ້ນສູງ, ເປັນໃຈກາງ ການປະສານງານ, ເປັນຜູ້ບໍລິການຮັບໃຊ້ ລັດຖະບານ ແລະ ປະຊາຊົນ ຢ່າງແທ້ຈິງ.
ພາບ-ຂ່າວ: ກົມປະຊາສຳພັນ ຫສນຍ


text:
by somchan
ໃນວັນທີ 4 ພະຈິກ 2022. ງານເປີດບຸນນະມັດສະການພະທາດຫຼວງວຽງຈັນ ແລະ ງານວາງສະແດງສິນຄ້າ ໄດ້ເປີດຂຶ້ນຢ່າງເປັນທາງການໂດຍເປັນກຽດເຂົ້າຮ່ວມຂອງ ທ່ານ ພັນຄຳ ວິພາວັນ ນາຍົກລັດຖະມົນຕີ ແຫ່ງ ສປປລາວ, ມີ ບັນດາລັດຖະມົນຕີ, ຫົວໜ້າອົງການທຽບເທົ່າຂັ້ນສູນກາງ, ເຈົ້າຄອງນະຄອນຫຼວງວຽງຈັນ, ເອກອັກຄະລັດຖະທູດ, ອຸປະທູດ, ອົງການຈັດຕັ້ງສາກົນ, ນັກທຸລະກິດ, ຜູ້ປະກອບການ ແລະ ຊາວນະຄອນຫຼວງ, ມວນຊົນທັງພາຍໃນ ແລະ ຕ່າງປະເທດເຂົ້າຮ່ວມ.
ທ່ານ ພູວົງ ວົງຄຳຊາວ ຮອງເຈົ້າຄອງນະຄອນຫຼວງວຽງຈັນ ຫົວໜ້າຄະນະຈັດງານໄດ້ກ່າວວ່າ: ການຈັດງານບຸນນະມັດສະການພຣະທາດຫຼວງວຽງຈັນ ປະຈຳປີ 2022 ແມ່ນມີງານວາງສະແດງສິນຄ້າໄປນຳ ເຊິ່ງເລີ່ມຢ່າງເປັນທາງການ ແຕ່ວັນທີ 4 – ວັນທີ 8 ພະຈິກ
ເລີ່ມຕົ້ນການຄົບງັນ – ວັນທີ 6 ພະຈິກ 2022, ເວລາ 16:30 ໂມງ ມີສູດປະລິຕະມຸງຄຸນ ຢູ່ທີ່ເດີ່ນພະທາດຫຼວງ. ວັນທີ 7 ພະຈິກ 2022, ເວລາ 13 30 ໂມງ ມີພິທີແຫ່ຜາສາດເຜີ້ງ ແລະ ງານປະເພນີຕ່າງໆ
ວັນທີ 8 ພະຈິກ 2022 ເວລາ 7:00 ໂມງ ມີພິທີຕັກບາດ ຖວາຍສັງກະທານແດ່ພະສົງມາຈາກທົ່ວປະເທດ ແລະຕ່າງປະເທດ, ໃນວັນດຽວກັນນີ້ ເວລາ 13 : 00 ໂມງ ມີການແຂ່ງຂັນກິລາພື້ນບ້ານ (ຕີຄີ ). ເວລາ 19:30 ໂມງ ມີພິທີວຽນທຽນ ແລະ ຈຸດບັ້ງໄຟສັກກາລະບູຊາອົງພະທາດຫຼວງ ຄົບງັນຕາມຮີດຄອງປະເພນີ ທີ່ເຄີຍປະຕິບັດກັນມາ ( ເປັນມື້ປິດງານ). ແລະ ສໍາລັບງານວາງສະແດງສິນຄ້າ ແມ່ນຈະເປີດໃຫ້ມວນຊົນເຂົ້າທ່ຽວຊົມເລີ່ມແຕ່ເວລາ 8:00ໂມງ – 23:30 ໂມງ, ໃນງານແມ່ນມີ ສິນຄ້າໂອ້ດ໋ອບ, ສິນຄ້າຕອບຄົວຕົວແບບ, ສິນຄ້າອຸດສາຫະກໍາ, ກະສິກຳ ແລະ ບໍລິການ ເຊິ່ງນຳມາຈາກນະຄອນຫຼວງວຽງຈັນ, ຈາກ 16 ແຂວງທົ່ວປະເທດ, ຈາກນະຄອນ, ແຂວງມິດຕະພາບ ຄື: ນະຄອນຫຼວງຮ່າໂນ້ຍ ສສ ຫວຽດນາມ, ນະຄອນຄຸນໝິງ, ແຂວງຫູໜານ, ແຂວງຢຸນໜານ ສປ ຈີນ, ແຂວງໜອງຄາຍລາດຊະອານາຈັກໄທ ລວມທັງໝົດ 536 ຫ້ອງ; ມີການວາງສະແດງການທ່ອງ ທ່ຽວ, ເຂດທ່ອງທ່ຽວເຮືອນລາວ, ສະແດງນະວັດຕະກໍາໃໝ່ ທາງລົດໄຟຄວາມໄວສູງ ແລະ ສິນຄ້າທົ່ວໄປອື່ນໆ ຈາກພາຍໃນ ແລະ ຕ່າງປະເທດ 669 ຫ້ອງ.
ນອກນັ້ນຍັງມີປະເພດອາຫານ ເຄື່ອງດື່ມ, ເຂົ້າຫຼາມ ປິ້ງໄກ່ ຢູ່ຂອບເຂດຮອບນອກ 146 ຫ້ອງ, ລວມທັງໝົດ 1.351 ຫ້ອງ, ໃນງານຍັງມີການສະແດງສິລະປະ-ວັນນະຄະດີຢູ່ເວທີກາງ ເຊີ່ງມີບົດຟ້ອນ ຂັບລຳຈາກກອງສິລະປະກອນສູນກາງ, ກອງສິລະປະກອນກອງທັບ, ໜ່ວຍສິລະປະກອນຈາກ 9 ເມືອງ ພາຍໃນນະຄອນຫຼວງວຽງຈັນ, ສູນວັດທະນະທຳເດັກ ແລະ ສະໂມສອນລ້ານຊ້າງ ມາເຂົ້າຮ່ວມສະແດງໃນແຕ່ລະວັນ ການຄົບງັນ ແລະທ່ຽວຊົມງານວາງສະແດງສິນຄ້າປີນີ້.
ນະຄອນຫຼວງວຽງຈັນ ຈະເອົາໃຈໃສ່ທີ່ສຸດ ໃນເລື່ອງການຮັກສາຄວາມສະຫງົບ, ຄວາມປອດໄພ, ວັດທະນະທຳ, ຮີດຄອງປະເພນີອັນດີງາມຂອງຊາດ, ການ ຮັກສາອະນາໄມ ປ້ອງກັນພະຍາດ, ລະບາຍການຈະລາຈອນແອອັດ, ມີບໍລິການລົດເມໂດຍສານຟຣີ ເຂົ້າສູ່ງານ ແລະ ອອກໄປຈາກງານ. ສິ່ງສຳຄັນ ແມ່ນຂໍໃຫ້ຊາວນະຄອນຫຼວງວຽງຈັນ ຊາວລາວທົ່ວປະເທດ ສານິກະຊົນ ແລະ ຜູ້ໃຈບຸນທັງຫຼາຍ ພ້ອມກັນມາຮ່ວມປົກປັກຮັກສາຜົນງານຄຸນງາມຄວາມດີຂອງບັນພະບຸລຸດພຣະສົງອົງຄະເຈົ້າຜູ້ນໍາພາປະພຶດປະຕິບັດຫຼັກທຳຄຳສອນຂອງພຣະສາດສະດາຈານ ພ້ອມກັນເຊີດຊູຮັກສາມໍລະດົກອັນລ້ຳຄ່າຂອງຊາດລາວໄວ້ໃຫ້ໝັ້ນຄົງຢືນຍົງຕະຫຼອດໄປ.


text:
(ສພຊ) ກອງປະຊຸມສົນທະນາປຶກສາຫາລືທາງໄກ (Video Conference) ກ່ຽວກັບຄຳສັ່ງຂອງນາຍົກລັດ ຖະມົນຕີ ວ່າດ້ວຍມາດຕະການສະກັດກັ້ນ, ຄວບຄຸມ ແລະ ກຽມຄວາມພ້ອມຮອບດ້ານ ເພື່ອຕ້ານພະຍາດໂຄວິດ-19 ສະບັບເລກທີ 15/ນຍ, ລົງວັນທີ 21/04/2021 ໄດ້ຈັດຂຶ້ນວັນທີ 9 ມິຖຸນາ 2021 ທີ່ຫ້ອງປະຊຸມຄະນະປະຈຳ ສະພາແຫ່ງຊາດ (ສພຊ) ໂດຍການເປັນປະທານຂອງທ່ານ ສົມມາດ ພົລເສນາ ຮອງປະທານສະພາແຫ່ງຊາດ ເຂົ້າຮ່ວມມີທ່ານ ລິນຄຳ ດວງສະຫວັນ ປະທານກຳມາທິການເສດຖະກິດ, ເຕັກໂນໂລຊີ ແລະ ສິ່ງແວດລ້ອມ, ທ່ານ ລີເບີ ລີບົວປາວ ປະທານກຳມາທິການແຜນການ ການເງິນ ແລະ ການກວດສອບ, ທ່ານ ນາງ ທຸມມາລີ ວົງພະຈັນ ປະທານກຳມາທິການວັດທະນະທຳ-ສັງຄົມ, ມີບັນດາທ່ານຮອງປະທານກຳມາທິການ, ບັນດາປະທານສະພາປະຊາຊົນຂັ້ນແຂວງ (ສພຂ) ທົ່ວປະເທດ, ຫົວໜ້າ-ຮອງຫົວໜ້າກົມ, ບັນດາກຳມະການຂອງກຳມາທິການປະຈຳ ສພຂ, ບັນດາເລຂາທິການ ສພຂ ແລະ ພະນັກງານວິຊາການຈຳນວນໜຶ່ງ.
ຈຸດປະສົງກໍເພື່ອສົນທະນາປຶກສາຫາລືກ່ຽວກັບຄຳສັ່ງຂອງນາຍົກລັດຖະມົນຕີ ວ່າດ້ວຍມາດຕະການສະກັດກັ້ນ,ຄວບຄຸມ ແລະ ກຽມຄວາມພ້ອມຮອບດ້ານ ເພື່ອຕ້ານພະຍາດໂຄວິດ-19; ເປີດກວ້າງການປຶກສາຫາລື ເພື່ອຄົ້ນຄວ້າວິທີການຈັດຕັ້ງປະຕິບັດນະໂຍບາຍໃຫ້ໄດ້ຮັບຜົນດີ. ໃນກອງປະຊຸມ ພາຍຫລັງທີ່ປະທານກອງປະຊຸມໄດ້ກ່າວຈຸດປະສົງ ແລະກ່າວເປີດກອງປະຊຸມ ບັນດາຜູ້ເຂົ້າຮ່ວມກໍໄດ້ຜັດປ່ຽນກັນປະກອບຄຳຄິດຄຳເຫັນຢ່າງມີຈຸດສຸມ ແລະ ກົງໄປກົງມາຕໍ່ຄຳສັ່ງເລກທີ 15/ນຍ, ລົງວັນທີ 21/04/2021ວ່າດ້ວຍມາດຕະການສະກັດກັ້ນ, ຄວບຄຸມ ແລະ ກຽມຄວາມພ້ອມຮອບດ້ານ ເພື່ອຕ້ານພະຍາດໂຄວິດ-19, ການຈັດຕັ້ງປະຕິບັດນະໂຍບາຍຕ່າງໆຂອງຂະແໜງການກ່ຽວຂ້ອງກຳນົດອອກ ເປັນຕົ້ນຈຸດອ່ອນ ຂໍ້ຄົງຄ້າງທີ່ແຂວງຂອງຕົນຍັງປະສົບຄວາມຫຍຸ້ງຍາກ, ການຈັດຕັ້ງປະຕິບັດມາດຕະການສະກັດກັ້ນ,ຄວບຄຸມ ແລະ ວິທີການຮັບມືຕໍ່ກັບການລະບາດຂອງພະຍາດໂຄວິດ-19 ໃນໄລຍະຜ່ານມາ ທີ່ແຂວງຂອງຕົນສາມາດປະຕິບັດໄດ້.
ແຫຼ່ງຂ່າວທີ່ມາ: ສະພາແຫ່ງຊາດ


text:
ຂ່າວສານ
ນາຍົກລັດຖະມົນຕີ ລາວ ພັນຄຳ ວິພາວັນ ຈະເດີນທາງມາຢ້ຽມຢາມ ຫວຽດນາມ ຢ່າງເປັນທາງການແຕ່ວັນທີ 8 ຫາວັນທີ 10 ມັງກອນ
ວັນທີ 5 ມັງກອນ, ກະຊວງການຕ່າງປະເທດ ຫວຽດນາມ ໄດ້ອອກແຈ້ງການໃຫ້ຮູ້ວ່າ ທ່ານນາຍົກລັດຖະມົນຕີ ລາວ ພັນຄຳ ວິພາວັນ ຈະນຳໜ້າຄະນະຜູ້ແທນຂັ້ນສູງ ລັດຖະບານ ລາວ ມາ ຫວຽດນາມ ຢ່າງເປັນທາງການ ໃນລະຫວ່າງ ວັນທີ 8 – 10 ມັງກອນ 2022, ເປັນປະທານຮ່ວມກອງປະຊຸມຮ່ວມມືທະວີພາຄີຄັ້ງທີ 44 ລະຫວ່າງລັດຖະບານ ຫວຽດນາມ ແລະ ລັດຖະບານ ລາວ ແລະ ປຸກລະດົມປີສາມັກຄີມິດຕະພາບ ຫວຽດນາມ - ລາວ, ລາວ - ຫວຽດນາມ 2022. ການຢ້ຽມຢາມຄັ້ງນີ້ ໄດ້ປະຕິບັດຕາມຄຳເຊື້ອເຊີນຂອງທ່ານນາຍົກລັດຖະມົນຕີ ຫວຽດນາມ ຟ້າມມິງຈິງ.
(ແຫຼ່ງຄັດຈາກ VOV)


text:
ໃນຕອນເຊົ້າຂອງວັນທີ 17 ສິງຫາ 2021, ຄະນະພົວພັນຕ່າງປະເທດສູນກາງພັກ ໄດ້ຈັດຕັ້ງເຜີຍແຜ່ເຊື່ອມຊືມວັນຢຶດອໍານາດທົ່ວປະເທດ 23 ສິງຫາ (23/08/1945 ແລະ 23/08/1975 – 23/08/2021) ແລະ ວັນລັດຖະທໍາມະ
ນູນແຫ່ງຊາດ ຄົບຮອບ 30 ປີ. ໃຫ້ກຽດປາຖະກະຖາໂດຍ ສະຫາຍ ທອງສະຫວັນ ພົມວິຫານ, ກໍາມະການສູນກາງພັກ, ເລຂາຄະນະພັກ, ຫົວໜ້າຄະນະພົວພັນຕ່າງປະເທດສູນກາງພັກ, ໂດຍມີບັນດາສະຫາຍ ໃນຄະນະບໍລິຫານງານພັກ, ພະ
ນັກງານຫຼັກແຫຼ່ງທົ່ວ ຄະນະພົວພັນຕ່າງປະເທດສູນກາງພັກ ເຂົ້າຮ່ວມຢ່າງພ້ອມພຽງ.
ການປາຖະກະຖາໃນຄັ້ງນີ້ ສະຫາຍ ຫົວ ໜ້າ ຄະນະພົວພັນຕ່າງປະເທດສູນກາງພັກ ໄດ້ຫວນຄືນມູນເຊື້ອການຕໍ່ສູ້ກູ້ຊາດ ອັນພິລະອາດຫານຂອງບັນພະບູລຸດ ດ້ວຍນໍ້າໃຈຮັກຊາດ, ຄຽດແຄ້ນຕໍ່ການກົດຂີ່ຂູດຮີດຂອງພວກລາເມືອງຂຶ້ນທັງເກົ່າ ແລະ ໃໝ່; ພາຍໃຕ້ການນໍາພາອັນຖືກຕ້ອງສະຫຼາດສ່ອງໃສຂອງພັກປະຕິວັດ ນັ້ນຄືພັກກອມມູນິດອິນດູຈີນໃນເມື່ອກ່ອນ, ພັກປະຊາຊົນ ປະຕິວັດລາວໃນປັດຈຸບັນ ສາມາດຍາດໄດ້ໄຊຊະນະ, ສໍາເລັດການປະຕິວັດຊາດ ປະຊາທິປະໄຕ ໃນປີ 1975 ສະຖາປະນາເປັນ ສປປ ລາວ ເຊິ່ງເປັນການເປີດສັງກາດໃໝ່ໃຫ້ແກ່ການເປັນເຈົ້າຊາຕາກຳ ປະເທດຊາດ ຂອງ ປະຊາຊົນລາວ. ພາຍຫຼັງປະເທດຊາດໄດ້ຮັບການປົດປ່ອຍ ສປປ ລາວ ໄດ້ຫັນໄປສູ່ການຄຸ້ມຄອງເສດຖະກິດ – ສັງຄົມ ດ້ວຍກົດໝາຍຍ້ອນແນວນັ້ນ ລັດຖະທໍາມະນູນສະບັບທໍາອິດຂອງ ສປປລາວ ຈຶ່ງໄດ້ຖືກສ້າງຂຶ້ນ ແລະ ປະກາດໃຊ້ໃນວັນທີ 15 ສິງຫາ 1991 ເພື່ອຕອບສະໜອງຄວາມຮຽກຮ້ອງຕ້ອງການໃນການຈັດຕັ້ງປະຕິບັດນະໂຍບາຍປ່ຽນແປງໃໝ່ໃຫ້ເຂົ້າສູ່ລວງເລິກລັດຖະທໍາມະນູນສະບັບທໍາອິດ ຈຶ່ງໄດ້ຮັບການປັບປຸງ ໃນປີ 2003 ແລະ ປີ 2015 ຊຶ່ງແມ່ນສະບັບທີ່ນໍາໃຊ້ມາເຖິງປັດຈຸບັນ, ລັດຖະທໍາມະນູນແຫ່ງ ສປປ ລາວ ແມ່ນໝາກຜົນລວມຍອດຂອງການປະຕິວັດຊາດ-ປະຊາທິປະໄຕປະຊາຊົນ ພາຍໃຕ້ການນໍາພາຂອງພັກປະຊາຊົນປະຕິວັດລາວ ແລະ ແມ່ນຜົນງານອັນໃຫຍ່ຫຼວງ ຂອງປະຊາຊົນລາວບັນດາເຜົ່າ ໃນພາລະກິດປົກປັກຮັກສາ ແລະ ສ້າງສາປະເທດຊາດ ກໍຄືພາລະກິດປ່ຽນແປງໃໝ່ຮອບດ້ານ ມີຫຼັກການຂອງພັກ, ເປັນການຢືນຢັນເຖິງຄວາມເປັນເອກະລາດ, ອໍານາດອະທິປະໄຕ ແລະ ຜືນແຜ່ນດິນອັນຄົບຖ້ວນ ຂອງປະ ເທດຊາດຕໍ່ສາກົນ; ທັງສ່ອງແສງຢ່າງຈະແຈ້ງ ແລະ ຄົບຖ້ວນເຖິງຄວາມມຸ້ງມາດປາ ຖະໜາອັນສູງສົ່ງ ແລະ ຄວາມເດັດດ່ຽວຕັດ ສິນໃຈຢ່າງແຮງກ້າ ຂອງວົງຄະນະຍາດແຫ່ງຊາດລາວ ເພື່ອພ້ອມກັນສູ້ຊົນບຸກບືນສ້າງລັດເຮົາໃຫ້ເປັນລັດທີ່ປົກຄອງດ້ວຍ ກົດໝາຍຈາກປະຊາຊົນ, ໂດຍປະຊາຊົນ ແລະ ເພື່ອປະຊາຊົນຢ່າງແທ້ຈິງ ແນໃສ່ບັນລຸຈຸດໝາຍ: ປະຊາຊົນຮັ່ງມີຜາສຸກ, ປະເທດຊາດມັ່ງມີເຂັ້ມແຂງ, ສັງຄົມມີຄວາມສາມັກຄີເປັນປຶກແຜ່ນ, ມີປະຊາທິປະໄຕ, ຍຸຕິທໍາ ແລະ ສີວິໄລ.
ການປາຖະກະຖາໃນຄັ້ງນີ້ ໄດ້ເປັນໂອກາດທີ່ດີ ເພື່ອໃຫ້ພະນັກງານ ຄະນະພົວພັນຕ່າງປະເທດສູນກາງພັກ ເຂົ້າໃຈໄດ້ຕື່ມ ກ່ຽວກັບ ມູນເຊື້ອປະຕິວັດ, ການຕໍ່ສູ້ອັນລະອິດລະອ້ຽວຂອງ ປະຊາຊົນລາວ ເພື່ອຍາດເອົາເອກະລາດແຫ່ງຊາດ; ເຂົ້າໃຈແຈ້ງເຖິງຄວາມສຳຄັນຂອງລັດຖະທຳມະນູນ, ພ້ອມກັນຈັດຕັ້ງປະຕິບັດລັດຖະທຳມະນູນ ແລະ ລະບຽບກົດໝາຍຕ່າງໆ ເພື່ອແນໃສ່ສ້າງລັດເຮົາເປັນລັດທີ່ຄຸ້ມຄອງດ້ວຍກົດໝາຍ, ນຳມາຜົນປະໂຫຍດຕົວຈິງມາສູ່ປະຊາຊົນລາວບັນດາເຜົ່າ.


text:
ໃນຕອນເຊົ້າວັນທີ 19 ກໍລະກົດ 2022, ກະຊວງຖະແຫລງຂ່າວ, ວັດທະ ນະທໍາ ແລະ ທ່ອງທ່ຽວ ແຫ່ງ ສປປ ລາວ ຮ່ວມກັບ ກະຊວງວັດທະນະທໍາ, ກິລາ ແລະ ທ່ອງທ່ຽວ ແຫ່ງ ສສ ຫວຽດນາມ ໄດ້ຈັດພິທີເປີດງານວາງສະແດງຮູບພາບ ລາວ- ຫວຽດ ນາມ ພາຍໃຕ້ຫົວຂໍ້ “ຕະພາບ ລາວ-ຫວຽດນາມ ຢືນຍົງຕະຫລອດໄປ” ທີ່ ນະຄອນ ຫລວງຮ່າໂນຍ້ ສສ ຫວຽດ ນາມ ເຊິ່ງບັນດາຮູບພາບທີ່ມາວາງສະແດງໃນຄັ້ງນີ້ ສ່ອງແສງເຖິງສາຍພົວພັນມິດຕະພາບ ທີ່ຍິ່ງໃຫຍ່ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຫວຽດນາມ, ຫວຽດ ນາມ- ລາວ, ວິຖີຊີວິດວັດທະນະທໍາຄວາມຮັ່ງມີສວຍງາມຂອງດິນແດນຈໍາປາ ກໍຄື ຜົນສໍາເລັດໃນການຮ່ວມມືສອງຝ່າຍ ໂດຍສະ ເພາະ ໃນຂົງເຂດວຽກງານຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ເຊິ່ງລວມມີຮູບພາບຈໍານວນ 100 ແຜ່ນ ໂດຍມີ ສະຫາຍ ບຸນທອງ ຈິດມະນີ ກຳມະ ການກົມການເມືອງສູນກາງພັກ, ຜູ້ປະຈຳການເຂາທິການສູນກາງພັກ, ຮອງປະ ທານປະເທດ ແຫ່ງ ສສປ ລາວ, ສະຫາຍ ຟາມ ບິງ ມິງ ກໍາມະການກົມການເມືອງສູນກາງພັກ, ຮອງນາຍົກລັດຖະມົນຕີ, ຜູ້ປະຈຳການລັດຖະບານ ແຫ່ງ ສສ ຫວຽດ ນາມ, ມີ ການນຳພັກ, ລັດ ພ້ອມດ້ວຍແຂກທັງສອງປະເທດ ເຂົ້າຮ່ວມ
ທ່ານ ນາງ ສວນສະຫວັນ ວິຍະເກດ ກໍາມະການສູນກາງພັກ, ລັດຖະມົນຕີກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ ສປປ ລາວ ໄດ້ກ່າວວ່າ: ໃນທ່າມກາງບັນຍາກາດທີ່ ສອງພັກ-ລັດ ຖະບານ ແລະ ປະຊາຊົນສອງຊາດລາວ-ຫວຽດນາມ, ຫວຽດ ນາມ-ລາວ ພວກເຮົາພວມພອ້ມກັນຟົດຟື້ນມ່ວນຊື່ນ ຈັດຕັ້ງກິດຈະກໍາຕ່າງໆ ເພື່ອປະກອບ ສ່ວນເຂົ້າໃນການສະເຫລີມສະຫລອງ ສອງວັນປະຫວັດສາດ ຄື: ວັນສ້າງຕັ້ງສາຍພົວພັນການທູດ ລາວ-ຫວຽດນາມ ຄົບຮອບ 60 ປີ (5 ກັນຍາ 1962-5 ກັນຍາ 2022) ແລະ ວັນເຊັນສົນທິສັນຍາ ມິດຕະພາບ ແລະ ການຮ່ວມມືຮອບດ້ານ ລະຫວ່າງ ສອງຊາດ ລາວ-ຫວຽດນາມ ຄົບຮອບ 45 ປີ(18 ກໍລະກົດ 1977-18 ກໍລະກົດ 2022) ເຊິ່ງງານວາງສະແດງ ຄັ້ງນີ ຈະດໍາເນີນໄປໃນລະຫວ່າງ ວັນທີ 19-21 ກໍລະກົດ 2022.
ພາຍໃຕ້ການນໍາພາຂອງພັກ ປະຊາຊົນ ປະຕິວັດລາວ ແລະ ພັກ ຄອມມູນິດຫວຽດນາມ ເຊິ່ງມີປະທານ ໂຮ່ຈິມິງ ຜູ້ຍິ່ງໃຫຍ່, ປະທານ ໄກສອນ ພົມວິຫານ ແລະ ປະ ທານ ສຸພານຸວົງ ທີ່ແສນເຄົາລົບຮັກ ກໍຄື ຜູ້ນໍາຮຸ່ນຕ່າງໆ ໄດ້ກໍ່ສ້າງ ແລະ ຖະນຸທະໝອມ ຄວາມສາມັກຄີມິດຕະພາບ ກາຍເປັນມໍລະດົກ ອັນລໍ້າຄ່າ ແລະ ຫາໄດ້ຍາກຢູ່ໃນໂລກ. ນັບແຕ່ນັ້ນມາ ສອງຊາດລາວ-ຫວຽດນາມ, ຫວຽດນາມ-ລາວ ໄດ້ຊ່ວຍເຫລືອເຊິ່ງກັນ ແລະ ກັນ ຮ່ວມສຸກຮ່ວມທຸກ ໃນອຸດົມການ ແລະ ຢືນຢູ່ຂຸມຄອງດຽວກັນ ເຂົ້າເມັດຫັກ ຜັກເສັ້ນໜຶ່ງ ກໍແບ່ງປັນກັນ ເລືອດຂອງນັກຮົບປະ ຕິວັດ ແລະ ປະຊາຊົນສອງຊາດພວກເຮົາ ໄດ້ໄຫລອາບຍ້ອມຜືນແຜ່ນດິນຂອງ ສອງຊາດ ເປັນເວລາ ອັນແສນຍາວນານ ແລະ ດ້ວຍຄວາມທໍລະຫົດອົດທົນ ເພື່ອຕໍ່ສູ້ກັບພວກຈັກກະພັດຜູ້ຮຸກຮານ ທັງແບບ ເກົ່າ ແລະ ແບບໃໝ່ ສາມາດຍາດເອົາເອກະລາດ ອິດ ສະຫລະພາບ ແລະ ປົດປ່ອຍປະເທດຊາດ ຂອງ ພວກເຮົາໄດ້ຢ່າງມີໄຊ. ປັດຈຸບັນ ຢູ່ໃນພາລະກິດການ ປົກປັກ ແລະ ສ້າງສາພັດທະນາປະເທດ ຊາດ ສອງ ຊາດພວກເຮົາກໍ ຍັງສືບຕໍ່ສາມັກຄີຊ່ວຍເຫລືອເຊິ່ງ ກັນ ແລະ ກັນຢ່າງຮອບດ້ານ ແລະ ມີປະສິດທິຜົນ ອັນເຮັດໃຫ້ປະເທດຊາດ ແລະ ປະຊາຊົນ ທັງສອງ ພວກເຮົາມີຄວາມຈະເລີນຮັ່ງມີ ແລະ ເຂັ້ມແຂງຂຶ້ນ ເທື່ອລະກ້າວ ພ້ອມ ກັນ ຄຽງບ່າຄຽງໄຫລ່ກັບປະຊາຊາດໃນຂົງເຂດ ແລະ ໃນໂລກ ປະກອບສ່ວນເຂົ້າໃນພາລະກິດປົກປັກຮັກສາສັນຕິພາບ, ມິດຕະພາບ, ການຮ່ວມມື ແລະ ພັດ ທະນາ.
ປະຊາຊົນລາວ ຈະຂໍສືບຕໍ່ທະນຸຖະໝອມ ແລະ ສືກສາອົບຮົມປະຊາຊົນລາວບັນ ດາເຜົ່າ ໂດຍສະເພາະແມ່ນຄົນຮຸ່ນໜຸ່ມ ໄດ້ຮຽນຮູ້ສືບທອດເສີມຂະຫຍາຍ ແລະ ປົກປັກຮັກສາສາຍສໍາພັນມິດຕະພາບ ອັນຍິ່ງໃຫຍ່ໃຫ້ຢືນຍົງຊົ່ວກາລະນານ.
ອວຍພອນໃຫ້ມິດຕະພາບອັນຍິ່ງໃຫຍ່ ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະ ຫວ່າງ ສອງ ຊາດລາວ-ຫວຽດນາມ, ຫວຽດນາມ-ລາວ ຈົ່ງໜັ້ນຄົງທະນົງແກ່ນ ຈົນຊົ່ວນິລັນດອນ.
ຂ່າວ: ບຸນກອງ
ພາບ: ອ່າຍຄຳ


text:
ໂດຍ: ສົມໄຊ ຫຼ້າດວງມະນີ
ນັກຂ່າວຄະນະຈັດຕັ້ງແຂວງຊຽງຂວາງ
ເພື່ອຈັດຕັ້ງປະຕິບັດ ແລະ ຜັນຂະຫຍາຍມະຕິກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກ, ມະຕິກອງປະຊຸມໃຫຍ່ ຄັ້ງທີ VIII ຂອງອົງຄະນະພັກແຂວງຊຽງຂວາງ, ມະຕິກອງປະຊຸມໃຫຍ່ຂອງອົງຄະນະພັກເມືອງ ແລະ ຮັບປະກັນການຈັດຕັ້ງປະຕິບັດມະຕິ 04/ຄບສພ, ສ້າງການຫັນປ່ຽນຢ່າງແຂງແຮງ ແລະ ເລິກເຊິ່ງທຸກຂອດໃນວຽກງານພະນັກງານ ໂດຍສະເພາະແມ່ນການສ້າງ ແລະ ປະຕິບັດແຜນກຳນົດພະນັກງານນຳພາ-ຄຸ້ມຄອງຢ່າງເປັນລະບົບ ແລະ ສອດຄ່ອງກັບຕົວຈິງ.
ໃນເດືອນ ສິງຫາ 2022 ແຂວງຊຽງຂວາງໄດ້ເລີ່ມດຳເນີນການສ້າງ ແລະ ປະເມີນແຜນກຳນົດພະນັກງານນຳພາ-ຄຸ້ມຄອງ ຂັ້ນແຂວງຄຸ້ມຄອງ ຢູ່ບັນດາເມືອງທີ່ໄດ້ກະກຽມ ແລະ ມີຄວາມພ້ອມໄປຕາມລຳດັບ; ເມືອງທີ່ໄດ້ຈັດຕັ້ງປະຕິບັດສຳເລັດແລ້ວ ມີເມືອງໜອງແຮດ ໄດ້ດຳເນີນສຳເລັດໃນວັນທີ 16 ສິງຫາ, ເມືອງຄູນ ສຳເລັດໃນວັນທີ 18 ສິງຫາ, ເມືອງແປກ ສຳເລັດໃນວັນທີ 19 ສິງຫາ ເຊິ່ງການດຳເນີນຢູ່ແຕ່ລະບ່ອນປະກອບມີຜູ້ຕາງໜ້າຈາກຄະນະຈັດຕັ້ງແຂວງ, ສະຫາຍເລຂາຄະນະບໍລິຫານງານພັກເມືອງ, ເຈົ້າເມືອງ, ຄະນະປະຈໍາພັກເມືອງ, ກຳມະການພັກເມືອງ, ຄະນະພັກຮາກຖານ, ເລຂາໜ່ວຍພັກ, ຄະນະຮັບຜິດຊອບຂັ້ນແຂວງ, ຂັ້ນເມືອງ ແລະ ແຂກຖືກເຊີນເຂົ້າຮ່ວມ.
ໃນວາລະການດຳເນີນຢູ່ແຕ່ເມືອງ ຜູ້ເຂົ້າຮ່ວມໄດ້ຮັບຟັງການລາຍງານສະພາບການກະກຽມ ແລະ ການຈັດຕັ້ງປະຕິບັດວຽກງານດັ່ງກ່າວຢູ່ເມືອງຂອງຕົນໃນໄລຍະຜ່ານມາ; ອ່ານຜ່ານມະຕິຂອງກົມການເມືອງສູນກາງພັກ ສະບັບເລກທີ 030/ກມສພ, ລົງວັນທີ 3 ມັງກອນ 2018 ວ່າດ້ວຍມາດຕະຖານຂອງພະນັກງານນຳພາ-ຄຸ້ມຄອງ, ມະຕິເລກທີ 032/ກມສພ, ລົງວັນທີ 3 ມັງກອນ 2018 ວ່າດ້ວຍວຽກງານສ້າງແຜນກຳນົດພະນັກງານນຳພາ-ຄຸ້ມຄອງ ແລະ ຄໍາແນະນໍາຂອງຄະນະຈັດຕັ້ງສູນກາງພັກ ສະບັບເລກທີ 292/ຄຈສພ, ລົງວັນທີ 26 ເມສາ 2018 ກ່ຽວກັບການຈັດຕັ້ງປະຕິບັດມະຕິຂອງກົມການເມືອງສູນກາງພັກ ວ່າດ້ວຍມາດຕະຖານຂອງພະນັກງານນຳພາ-ຄຸ້ມຄອງ; ພ້ອມນີ້ ກໍ່ໄດ້ຮັບການແນະນຳວິທີ ແລະ ຂັ້ນຕອນໃນການປະເມີນ ແລະ ສ້າງແຜນກຳນົດພະນັກງານ ຈາກຄະນະຈັດຕັ້ງແຂວງໃຫ້ຖືກຕ້ອງຕາມນິຕິກຳກ່ຽວຂ້ອງ ແນໃສ່ຮັບປະກັນລັກສະນະສືບທອດປ່ຽນແທນຕໍ່ເນື່ອງໃນສະເພາະໜ້າ ແລະ ຍາວນານ; ການສ້າງແຜນກຳນົດພະນັກງານ ຕ້ອງບົນພື້ນຖານກຳແໜ້ນການເລັ່ງທວງໜ້າທີ່ການເມືອງຂອງພັກ, ແຜນພັດທະນາເສດຖະກິດ-ສັງຄົມແຫ່ງລັດ ຂອງຂະແໜງການ ແລະ ທ້ອງຖິ່ນ; ແຜນກຳນົດພະນັກງານຕ້ອງເລີ່ມຈາກ ສະພາບຄວາມເປັນຈິງຂອງຖັນແຖວພະນັກງານ, ຮັບປະກັນລັກສະນະເປີດກ້ວາງ ແລະ ເຄື່ອນເໜັງ, ຮັບປະກັນຄວາມຖືກຕ້ອງໂປ່ງໃສ່, ພາວະວິໄສ, ຮອບດ້ານ, ຍຸຕິທຳ, ຄຳນຶງເຖິງໂຄງປະກອບເພດ, ເຜົ່າ ແລະ ເລັງໃສ່ພະນັກງານໜຸ່ມໃຫ້ກວມອັດຕາສ່ວນຫຼາຍ, ຍົກສູງຄວາມຮັບຜິດຊອບການເມືອງຂອງຕົນ ໃນການຄັດເລືອກເອົາບຸກຄະລາກອນເຂົ້າໃນຕຳແໜງງານໃຫ້ຖືກຕ້ອງ, ຄົບຖ້ວນຕາມມາດຕະຖານເງື່ອນໄຂທີ່ກຳນົດ, ສິ່ງສຳຄັນຕ້ອງເລືອກເອົາບຸກຄົນທີ່ມີຄວາມຈົງຮັກພັກດີຕໍ່ພັກ, ຕໍ່ປະເທດຊາດ, ຕໍ່ລະບອບປະຊາທິປະໄຕປະຊາຊົນຢ່າງໜັກແໜ້ນ, ມີຄວາມສາມັກຄີເປັນເອກະພາບພາຍໃນພັກ, ມີປະຫວັດຕົ້ນກຳເນີດຈະແຈ້ງ ແລະ ການເຄື່ອນໄຫວດີ ປາສະຈາກຄວາມອະຄະຕິຕໍ່ພັກ ແລະ ພະນັກງານ.
ໃນຕອນທ້າຍຂອງກອງປະຊຸມໄດ້ດຳເນີນການປ່ອນບັດທາບທາມຮອບ 1 ແລະ ຈະສືບຕໍ່ດຳເນີນການທາບທາມ ຮອບ 2 ຕາມລໍາດັບໃຫ້ສຳເລັດ...ຯ


text:
ກອງປະຊຸມຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ລາວ-ໄທ ນະຄອນຫຼວງວຽງຈັນ-ແຂວງໜອງຄາຍ ຄັ້ງທີ 13 ໄດ້ຈັດຂື້ນໃນວັນທີ 21 ກັນຍາ 2022 ທີ່ໂຮງແຮມຣໍຢັລນາຄາຣາ ແລະ ຄອນເວນຊັ່ນເຊັນເຕີ ແຂວງໜອງຄາຍ ຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ນະຄອນຫຼວງວຽງຈັນ (ນວ) ນຳໂດຍທ່ານ ອາດສະພັງທອງ ສີພັນດອນ ເຈົ້າຄອງນະຄອນຫຼວງວຽງຈັນ ປະທານຄະນະກໍາມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ນວ ເປັນປະທານຮ່ວມຝ່າຍລາວ ແລະ ຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ແຂວງໜອງຄາຍ ນຳໂດຍທ່ານ ມົນສິດ ໄພສານທະນະວັດ ເຈົ້າແຂວງໜອງຄາຍ ປະທານຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນແຂວງໜອງຄາຍ ເປັນປະທານຮ່ວມຝ່າຍໄທ ແລະ ພາກສ່ວນກ່ຽວຂ້ອງທັງສອງຝ່າຍເຂົ້າຮ່ວມ.
ກອງປະຊຸມໄດ້ທົບທວນ ແລະ ປະເມີນຜົນການຈັດຕັ້ງປະຕິບັດຕາມບົດບັນທຶກກອງປະຊຸມ ຄັ້ງທີ 12 ໃນທີ 18 ມັງກອນ 2020 ເຊີ່ງທັງສອງຝ່າຍ ໄດ້ມີຄວາມຍິນດີທີ່ການພົວພັນ ແລະ ຮ່ວມມືຂອງທັງສອງຝ່າຍມີຄວາມກ້າວໜ້າຢ່າງເປັນຮູບປະທຳຫຼາຍຂຶ້ນ ສາມາດແກ້ໄຂບັນຫາທີ່ເກີດຂື້ນ ແລະ ເສີມສ້າງຄວາມໝັ້ນຄົງຕາມບໍລິເວນຊາຍແດນ ລະຫວ່າງ ນວ ກັບ ແຂວງໜອງຄາຍ ເຮັດໃຫ້ບໍລິເວນຊາຍແດນມີຄວາມສະຫງົບຮຽບຮ້ອຍດີຂຶ້ນ ກອງປະຊຸມ ສະແດງຄວາມຍິນດີຕໍ່ການພົວພັນ ແລະ ການຮ່ວມມືລະຫວ່າງ ນວ ສປປ ລາວ ແລະ ແຂວງໜອງຄາຍ ລາຊະອານາຈັກໄທ ໃນດ້ານຕ່າງໆເຊັ່ນ : ຄວາມຮ່ວມມືທາງດ້ານການພັດທະນາສີມືແຮງງານ ສາທາລະນະສຸກ ເສດຖະກິດ ວັດທະນະທຳ-ສັງຄົມ ກະສິກຳ ແລະ ການຄົມມະນາຄົມຂົນສົ່ງ ກອງເລຂາ ຄະນະອະນຸກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ນວ – ແຂວງໜອງຄາຍ ໄດ້ປຶກສາຫາລື ແລະ ທົບທວນຄືນ ຜົນການຈັດຕັ້ງປະຕິບັດບົດບັນທຶກກອງປະຊຸມຄະນະອະນຸກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ລາວ-ໄທ ນວ – ແຂວງໜອງຄາຍ ຄັ້ງທີ 12 ຜ່ານມາ ພ້ອມທັງ ໄດ້ກະກຽມບົດບັນທຶກກອງປະຊຸມ ຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ລາວ-ໄທ ນວ – ແຂວງໜອງຄາຍ ຄັ້ງທີ 13 ເພື່ອໃຫ້ກອງປະຊຸມໄດ້ພິຈາລະນາ ແລະ ຮັບຮອງ ເປັນຕົ້ນ ການຮ່ວມມືໃນການຮັກສາຄວາມສະຫງົບຮຽບຮ້ອຍ ແລະ ຄວາມໝັ້ນຄົງຕາມຊາຍແດນ ລະຫວ່າງ ນວ ກັບ ແຂວງໜອງຄາຍ ການປະຕິບັດໜ້າທີ່ຂອງໜ່ວຍເຮືອຮັກສາຄວາມສະຫງົບຮຽບຮ້ອຍຕາມລຳແມ່ນໍ້າຂອງ (ນຮຂ) ການເຂົ້າ-ອອກບໍລິເວນຊາຍແດນ ລາວ-ໄທ ການເປີດ-ປິດດ່ານປະເພນີ ດ່ານທ້ອງຖິ່ນ ການຮ່ວມມືກໍລະນີບຸກຄົນຂອງແຕ່ລະຝ່າຍຖືກຈັບກຸມ-ຄຸມຂັງ ການຮ່ວມມືໃນການປົກປັກຮັກສາເສັ້ນຊາຍແດນ ລາວ-ໄທ ລວມທັງການຮ່ວມມືໃນການຄຸ້ມຄອງການດໍາເນີນກິດຈະການຕ່າງໆຕາມລໍາແມ່ນໍ້າຂອງ ການຮ່ວມມືໃນການປ້ອງກັນ ແລະ ປາບປາມຢາເສບຕິດ ການຮ່ວມມືໃນການແກ້ໄຂບັນຫາບຸກຄົນສອງສັນຊາດ ການຮ່ວມມືທາງດ້ານແຮງງານ ການຮ່ວມມືດ້ານເສດຖະກິດ ການຮ່ວມມືດ້ານສາທາລະນະສຸກ ການຕິດຕໍ່ປະສານງານ ແລະ ການແລກປ່ຽນຂໍ້ມູນຂ່າວສານ ການຮ່ວມມືໃນການແກ້ໄຂບັນຫາການກໍ່ການຮ້າຍສາກົນ ລະຫວ່າງ ລາວ-ໄທ ການຮ່ວມມືໃນການແກ້ໄຂບັນຫາການລັກລອບເຂົ້າເມືອງຜິດກົດໜາຍ ທັງສອງຝ່າຍເຫັນດີໃຫ້ມີຄະນະກໍາມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ນວ – ແຂວງໜອງຄາຍຝ່າຍລະ 15 ທ່ານ ຫຼື ຕາມຄວາມເໝາະສົມຂອງແຕ່ລະຝ່າຍ ແລະ ເຫັນດີໃຫ້ມີຄະນະອະນຸກໍາມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ນວ – ແຂວງໜອງຄາຍ ແລະ ລະດັບເມືອງ ກັບ ອຳເພີ ຝ່າຍລະ 12 ທ່ານ ພ້ອມນີ້ ໄດ້ກໍານົດກອງປະຊຸມຄັ້ງທີ 14 ຝ່າຍນະຄອນຫຼວງວຽງຈັນ ຈະເປັນເຈົ້າພາບຈັດກອງປະຊຸມ ທີ່ ນວ ສປປ ລາວ ສ່ວນວັນເວລາ ທັງສອງຝ່າຍຈະປຶກສາຫາລື ແລະ ແຈ້ງໃຫ້ຊາບຕາມພາຍຫຼັງ.
ພ້ອມດຽວກັນ ໄດ້ມີພິທີຮ່ວມລົງນາມຂອງຄະນະກໍາມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ລາວ-ໄທ ນວ – ແຂວງໜອງຄາຍ ລະຫວ່າງທ່ານ ອາດສະພັງທອງ ສີພັນດອນ ເຈົ້າຄອງນະຄອນຫຼວງວຽງຈັນ ປະທານຄະນະກໍາມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ນວ ເປັນປະທານຮ່ວມຝ່າຍລາວ ແລະ ທ່ານ ມົນສິດ ໄພສານທະນະວັດ ເຈົ້າແຂວງໜອງຄາຍ ປະທານຄະນະກຳມະການຮ່ວມມືຮັກສາຄວາມສະຫງົບຮຽບຮ້ອຍຕາມຊາຍແດນ ແຂວງໜອງຄາຍ ແລະ ພາກສ່ວນກ່ຽວ ຂ້ອງທັງສອງຝ່າຍເຂົ້າຮ່ວມ ເປັນສັກຄີພິຍານ.
# ຂ່າວ – ພາບ : ບຸນມີ


text:
ພວກເຮົາຫວັງວ່າຈະສືບຕໍ່ escort ລູກຄ້າຂອງພວກເຮົາກັບຜະລິດຕະພັນຄຸນນະພາບສູງແລະການບໍລິການເປັນມືອາຊີບ!ຕາບໃດທີ່ລູກຄ້າຕ້ອງການ, ພວກເຮົາຢູ່ທີ່ນີ້ໄດ້ທຸກເວລາ!
Xingtai Kehui Trading Co., Ltd ເປັນບໍລິສັດການຄ້າທີ່ສົມບູນແບບປະສົມປະສານການຜະລິດ, ການຂາຍແລະການຈັດຊື້.ບໍລິສັດແລະໂຮງງານດັ່ງກ່າວຕັ້ງຢູ່ໃນເມືອງ Xingtai, ແຂວງ Hebei, ທີ່ມີປະຫວັດສາດອັນຍາວນານແລະອຸດົມສົມບູນໄປດ້ວຍແຮ່ທາດ.ໃນປັດຈຸບັນ, ຜະລິດຕະພັນຂອງບໍລິສັດປະກອບມີຂີ້ເທົ່າບິນ, cenosphere, perlite, microsphere ແກ້ວເປັນຮູ, ແລະອື່ນໆ, ຄໍາຮ້ອງສະຫມັກຂອງຜະລິດຕະພັນໄດ້ຖືກອອກແບບເພື່ອວັດສະດຸ insulation refractory, ວັດສະດຸກໍ່ສ້າງ, ອຸດສາຫະກໍານ້ໍາມັນ, ວັດສະດຸ insulation, ອຸດສາຫະກໍາການເຄືອບ, ການພັດທະນາການບິນແລະອາວະກາດ, ພາດສະຕິກ. ອຸດສາຫະກໍາ, ຜະລິດຕະພັນພາດສະຕິກເສີມເສັ້ນໃຍແກ້ວແລະອຸປະກອນການຫຸ້ມຫໍ່.
ພວກເຮົາສຸມໃສ່ຄຸນນະພາບທີ່ດີເລີດຈາກການຊື້ວັດຖຸດິບກັບຜະລິດຕະພັນທີ່ຂາຍສໍາເລັດຮູບ. ມັນບໍ່ພຽງແຕ່ຄວາມຮັບຜິດຊອບຂອງພວກເຮົາແຕ່ຍັງມີທັດສະນະຄະຕິຂອງພວກເຮົາ.ມັນເປັນຂະບວນການຂອງພວກເຮົາສໍາລັບການອ້າງອີງຂອງທ່ານ.
ການຈັດຊື້ວັດຖຸດິບທີ່ດີເລີດ.
ຢືນຢັນກັບລູກຄ້າ accroding ກັບຄວາມຕ້ອງການຂອງເຂົາເຈົ້າກ່ອນທີ່ຈະຜະລິດ.
ການຄວບຄຸມຄຸນນະພາບສໍາລັບການຜະລິດແມ່ນເລີ່ມຕົ້ນທີ່ມີວັດຖຸດິບແລະແມ່ນຕະຫຼອດການຜະລິດທັງຫມົດ.
ວິທີການຫຸ້ມຫໍ່ທີ່ເຂັ້ມແຂງແລະອົງການຂົນສົ່ງມືອາຊີບ.
ຄວາມຄິດເຫັນຂອງລູກຄ້າຈະຖືກຕອບໄວເທົ່າທີ່ຈະໄວໄດ້.


text:
ຕອນບ່າຍວັນທີ 8 ກຸມພາ, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວັນຟຸກ ໄດ້ໃຫ້ການຕ້ອນຮັບບັນດາເອກອັກຄະລັດຖະທູດ, ຜູ້ຕາງໜ້າບັນດາອົງການຈັດຕັ້ງຂອງ ສປຊ ປະຈຳ ຫວຽດນາມ ໂດຍທ່ານ Kamal Malhotra ນັກປະສານງານ ສປຊ ປະຈຳຫວຽດນາມນຳໜ້າ.
ທີ່ການຕ້ອນຮັບທ່ານ ນາຍົກລັດຖະມົນຕີ ຫວຽດນາມ ຫງວຽນຊວັນຟຸກ ຊີ້ແຈ້ງວ່າ: ປະຊາຊົນຫວຽດນາມຫາກໍ່ຜ່ານຜ່າປີ 2020 ທີ່ເຕັມໄປດ້ວຍຄວາມຫຍຸ້ງຍາກ ແຕ່ຍັງຄົງບັນລຸໄດ້ຜົນງານຫຼາຍຢ່າງທີ່ເປັນໜ້າເອກອ້າງທະນົງໃຈ ແລະ ປັດຈຸບັນພວມຮູ້ສຶກ ປະເອີບໃຈຕໍ່ການຕ້ອນຮັບບຸນເຕັດປະຈຳຊາດສະຫຼຸໃນສະພາບການສືບຕໍ່ມານະພະຍາຍາມຕ້ອນໂລກລະບາດໂຄວິດ - 19.
ທ່ານນາຍົກລັດຖະມົນຕີ ຊີ້ແຈ້ງວ່າ, ກອງປະຊຸມໃຫຍ່ຄັ້ງທີ 13 ຂອງພັກກອມມູນິດຫວຽດນາມຫາກໍ່ສິ້ນສຸດຢ່າງຈົບງາມ, ກຳນົດຍຸດທະສາດ ແລະ ຄາດຫວັງການພັດທະນາປະເທດຊາດຮອດປີ 2025, ວາງແຜນກຳນົດວິໄສທັດຮອດປີ 2030 ແລະ ປີ 2045. ນີ້ແມ່ນເປົ້າໝາຍໃຫຍ່, ມີສິ່ງທ້າທາຍຫຼາຍຢ່າງ, ຮຽກຮ້ອງຕ້ອງການຄວາມມານະພະຍາຍາມທີ່ຍິ່ງໃຫຍ່ຂອງທົ່ວປວງຊົນທັງຊາດ ກໍ່ຄືການສະໜັບສະໜູນ ແລະ ໜູນຊ່ວຍອັນລ້ຳຄ່າຂອງປະຊາຄົມສາກົນ. ປັດຈຸບັນ, ຫວຽດນາມ ພວມມານະພະຍາຍາມຄວບຄຸມໂລກລະບາດໂຄວິດ - 19 ຮອບໃໝ່ທີ່ແຜ່ລາມອອກສູ່ປະຊາຄົມນັບແຕ່ທ້າຍເດືອນມັງກອນ, ມາຮອດປັດຈຸບັນ ຫວຽດນາມໄດ້ຄວບຄຸມບັນດາຈຸດໃຈກາງເກີດໂລກລະບາດໂຄວິດ - 19 ໂດຍພື້ນຖານ, ສູ້ຊົນຄວບຄຸມສະພາບການເພື່ອໃຫ້ປະຊາຊົນຕ້ອນຮັບບຸນເຕັດສະຫຼຸດຢ່າງສະຫງົບສຸກ. ໃນໄລຍະປະສົບກັບຄວາມຫຍຸ້ງຍາກ, ຫວຽດນາມຮູ້ສຶກເປັນກຽດຕໍ່ການອຸມຊູຊ່ວຍເຫຼືອອັນລ້ຳຄ່າຂອງເພື່ອນມິດສາກົນ ແລະ ຫວັງວ່າຈະສືບຕໍ່ໄດ້ຮັບນ້ຳໃຈ, ການສະໜັບສະໜູນອັນລ້ຳຄ່າດັ່ງກ່າວ.
ສ່ວນທ່ານ Kamal Malhotra ໄດ້ຕາງໜ້າບັນດາອົງການສປຊ ປະຈຳຫວຽດນາມໄດ້ສະແດງຄວາມຍິນດີຕໍ່ຫວຽດນາມ ເມື່ອໄດ້ຈັດຕັ້ງສຳເລັດກອງປະຊຸມໃຫຍ່ຂອງພັກກອມມູນິດຄັ້ງທີ 13 ແລະ ເລື່ອງຫວຽດນາມຄວບຄຸມໄດ້ໂລກລະບາດໂຄວິດ - 19 ໂດຍພື້ນຖານ ຮັບປະກັນສຸຂະພາບຂອງປະຊາຊົນ.
ສ່ວນທ່ານ Kidong Park ຜູ້ຕາງໜ້າ WHO ປະຈຳຫວຽດນາມ ໄດ້ສະແດງຄວາມຕັດສິນໃຈຈະຮ່ວມເດີນທາງກັບຫວຽດນາມເພື່ອມຸ່ງໄປເຖິງອະນາຄົດທີ່ສົດໃສແລະມີການພັດທະນາຢ່າງແຮງ. ທ່ານກໍ່ຮູ້ດີໃຈກ່ຽວກັບໝາກຜົນຂອງກອງປະຊຸມໃຫຍ່ຂອງພັກກອມມູນິດ ຫວຽດນາມຄັ້ງທີ 13 ແລະ ມີການເຊື່ອມຕໍ່ການນຳລຸ້ນຕ່າງໆ. ທ່ານເຊື້ອໝັ້ນວ່າ ຫວຽດນາມຈະສືບຕໍ່ບັນດານະໂຍບາຍຮ່ວມມືກັບບັນດາຄູ່ຮ່ວມມືສາກົນ ແລະ WHO ໃຫ້ຄຳໝັ້ນສັນຍາຈະສືບຕໍ່ຮ່ວມມືກັບຫວຽດນາມ ໃນບັນດາກົນໄກ 2 ຝ່າຍ ແລະ ຫຼາຍຝ່າຍ.
ບຸນຄົງ


text:
ກອງປະຊຸມວຽກງານການເມືອງ-ແນວຄິດ ທົ່ວປະເທດ ຄັ້ງທີ V ຈະຈັດຂຶ້ນໃນມໍ່ໆນີ້ ເພື່ອທົບທວນ ຄືນບາງບັນຫາສຳຄັນ ເປັນຕົ້ນສະຫລຸບຕີລາຄາການເຄື່ອນໄຫວວຽກງານການເມືອງ-ແນວຄິດໃນໄລຍະ ແຕ່ກອງປະຊຸມວຽກງານການເມືອງ- ແນວຄິດ ຄັ້ງທີ IV ປີ 2003 ເປັນຕົ້ນມາ, ພ້ອມທັງກໍານົດທິດທາງ, ໜ້າທີ່ຈຸດສຸມຂອງວຽກງານການເມືອງ-ແນວຄິດໃນຕໍ່ໜ້າ; ປະກອບຄວາມຄິດຄວາມເຫັນກ່ຽວກັບວິທີການ, ມາດຕະການຂອງການດຳເນີນວຽກງານການເມືອງ-ແນວຄິດ ໃນສະເພາະໜ້າ ແລະ ຊຸມປີຕໍ່ໆໄປ ແນໃສ່ເຮັດໃຫ້ວຽກງານແນວຄິດຕິດພັນ ແລະ ຊຸກຍູ້ຂະບວນການວຽກງານຕົວຈິງ ໃນພາລະ ກິດແຫ່ງການປົກປັກຮັກສາ ແລະ ສ້າງສາພັດທະນາປະເທດຊາດ ຮັບປະກັນສະຖຽນລະພາບທາງດ້ານການເມືອງ ແລະຄວາມສະຫງົບທີ່ໜັ້ກແໜ້ນ, ແກ້ໄຂຄວາມທຸກຍາກຂອງປະຊາຊົນ ຕິດພັນກັບການແຂ່ງຂັນຮັກຊາດພັດທະນາ.
ທ່ານ ຄຳພັນ ເຜີຍຍະວົງ ຫົວໜ້າຄະນະໂຄສະນາອົບຮົມສູນກາງພັກ ແຈ້ງໃຫ້ຮູ້ໃນວັນທີ 11 ພະຈິກ 2022 ນີ້ວ່າ: ວຽກງານການເມືອງ-ແນວຄິດເປັນວຽກງານສຳຄັນຂອງພັກ, ເປັນວຽກກົກ ແລະ ສອດຫ້ອຍໃນທຸກຂົງເຂດວຽກງານ, ຕະຫລອດໄລຍະແຫ່ງການຕໍ່ສູ້ປົດປ່ອຍຊາດ ກໍຄືໄລຍະປົກປັກຮັກສາ ແລະ ສ້າງສາພັດທະນາປະເທດຊາດ ພັກໄດ້ຖືເອົາວຽກງານການເມືອງ-ແນວຄິດ ເປັນອາວຸດອັນແຫລມຄົມ ແລະ ເປັນປັດໄຈສໍາຄັນ ຕັດສິນໄຊຊະນະຂອງການປະ ຕິວັດ; ມາໃນຍຸກສະໄໝແຫ່ງການປົກປັກຮັກສາ ແລະ ສ້າງສາພັດທະນາປະເທດ ຊາດ ພັກຍີ່ງຖືສໍາຄັນຕໍ່ວຽກງານການເມືອງ-ແນວຄິດ ແລະໄດ້ປະກອບສ່ວນເຂົ້າໃນຜົນສໍາເລັດລວມຂອງການດຳເນີນພາລະກິດປ່ຽນແປງໃໝ່ຂອງພັກ.
ຕະຫລອດໄລຍະ 35 ປີ ແຫ່ງການດຳເນີນພາລະກິດປ່ຽນແປງໃໝ່, ພັກເຮົາໄດ້ປະເຊີນກັບສິ່ງທ້າທາຍທົດສອບຫລາຍປະການ ເປັນຕົ້ນການໂຄສະນາໂຈມຕີບິດເບືອນ, ໃສ່ຮ້າຍປ້າຍສີຂອງກຸ່ມຄົນບໍ່ຫວັງດີ ທີ່ຫວັງທຳລາຍມ້າງເພລະບອບໃໝ່ ເຊິ່ງມັນໄດ້ສົ່ງຜົນກະທົບບໍ່ໜ້ອຍ ຕໍ່ແນວຄິດຈິດໃຈຂອງພະນັກງານ, ສະມາຊິກພັກ ແລະ ປະຊາຊົນຊັ້ນຄົນຕ່າງໆ, ກໍ່ໃຫ້ເກີດສະພາບແນວຄິດງໍ້ງ່ຽງ, ຄອນແຄນ, ລະແວງສົງໄສຕໍ່ການນຳພາຂອງພັກ ເຮັດໃຫ້ເກີດມີບັນຫາຫຍໍ້ທໍ້ຕ່າງໆ. ຕໍ່ກັບສະພາບດັ່ງກ່າວ ວຽກງານການເມືອງ-ແນວຄິດ ໄດ້ມີບົດບາດສຳຄັນໃນການແກ້ໄຂທຸກໆບັນຫາທີ່ເກີດຂຶ້ນ ເພື່ອປົກປ້ອງແນວທາງ-ແຜນນະໂຍບາຍຂອງພັກ ທັງສຶກສາອົບຮົມແນວຄິດ, ທັງຊຸກຍູ້ສົ່ງເສີມ ໃຫ້ທົ່ວສັງຄົມຈັດຕັ້ງຜັນຂະ ຫຍາຍມະຕິ, ຄຳສັ່ງຂອງພັກ-ລັດ ໃຫ້ປະກົດຜົນເປັນຈິງ. ນອກນີ້ວຽກງານການເມືອງ-ແນວຄິດ ຍັງໄດ້ປະກອບສ່ວນສຳຄັນເຂົ້າໃນການໂຄສະນາສຶກສາອົບຮົມ, ຊີ້ແຈງອະທິບາຍ, ສ້າງຄວາມຮັບຮູ້ຢ່າງເລິກເຊິ່ງ ຕໍ່ແນວທາງ-ແຜນນະໂຍບາຍຂອງພັກ, ກົດໝາຍຂອງລັດ ແລະ ສ້າງຄວາມຮັບຮູ້ໃໝ່ ທາງດ້ານແນວຄິດທິດສະດີ, ແນວຄິດ ປະທານ ໄກສອນ ພົມວິຫານ ແລະ ຮັບຮູ້ຈິນຕະນາກາໃໝ່ ຈາກການປະກອບສ່ວນຂອງວຽກງານການເມືອງ-ແນວຄິດ ເຂົ້າໃນການຈັດຕັ້ງປະຕິບັດພາລະກິດປ່ຽນແປງໃໝ່ຂອງພັກ ທີ່ມີຜົນສຳເລັດອັນໃຫຍ່ຫລວງນັ້ນ ພັກໄດ້ຍຶດໝັ້ນຢ່າງສະເໝີຕົ້ນສະເໝີປາຍ ຕໍ່ອຸດົມການສັງຄົມນິຍົມ, ປ່ຽນແປງໃໝ່ບໍ່ແມ່ນປະຖິ້ມຈຸດໝາຍສັງຄົມນິຍົມ, ແຕ່ເປັນການກຳນົດຮູບການ, ວິທີການ ແລະ ບາດກ້າວເດີນທີ່ສອດຄ່ອງກັບເປົ້າໝາຍທີ່ກຳນົດໄວ້.